
Pentru Roger Johnson, prieten şi 
sherlockormist ale cărui observații şi 
sfaturi au fost de mare ajutor în 
scrierea acestei cărți. 


Prefaţă 


Evenimentele relatate în această poveste, pe care am 
avut privilegiul să o împart cu prietenul meu Sherlock 
Holmes, cel mai bun şi mai inteligent bărbat pe care l-am 
cunoscut vreodată, s-au petrecut în 1895. La momentul 
înregistrării afacerii în carnetul meu de notițe, ştiam că 
lumea avea de aşteptat ceva timp înainte ca întreaga 
poveste să poată fi spusă. 

Totuşi, nu-mi dădeam seama cum se poate schimba 
lumea aşa de dramatic. Odată cu trecerea în alt secol au 
început să crească tulburările în Europa, culminând cu 
asasinatul de la Sarajevo, care a dus la cel mai mare război 
din câte s-au cunoscut. Realizările bătrânei Europe în 
secolul al XIX-lea nu au avut egal în istoria umanităţii, dar 
acum era pe moarte, parţial din cauza greşelilor şi 
slăbiciunilor conducătorilor ei cât şi prin neînţeleasa putere 
distructivă cu care fuseseră înzestrate aceste realizări. Eu 
consider că exista un fals şi puternic concept, susţinut de 
tinerii idealişti, care credeau că progresul nu e posibil decât 
prin distrugerea vechiului. Işi doreau cu ardoare, un suprem 
moment de orbire în care să se facă un salt spre un viitor 
nou şi fundamental schimbat. Insemna că epoca monarhiei 
trecuse: Europa era azvârlită într-o oală în fierbere iar 
vechile ideologii şi dinastii erau distruse de flacăra 
războiului, pentru a nu se mai ridica niciodată. Printre cele 
cuprinse în teribila conflagrație s-a aflat Regatul Ruritania, 
fundalul principal al acestei aventuri. 


Când norii grei ai conflictului s-au risipit, în 1918, am 
ştiut că nu mai aveam nici o constrângere care să mă facă 
să ţin ascunsă această poveste, dar, chiar şi aşa, ceva din 
mine îmi spunea că încă nu venise momentul să public 
aceste memorii. Deci am pus manuscrisul, împreună cu 
multe alte cazuri nepublicate ale lui Sherlock Holmes, într-o 
valiză pe care am sigilat-o şi am închis-o într-o cutie de 
valori la firma Cox&Co din Charing Cross. Am decretat că, la 
cincizeci de ani după moartea mea, când toţi actorii acestei 
drame vor fi morţi de mult, povestea afacerii Hentzau va 
putea, în sfârşit, să fie adusă la cunoştinţa lumii. 

John H. Watson, MD 

Londra 

6 Mai, 1919 


Colonelul Sapt 


Am arătat adesea că, în cele mai multe cazuri 
investigate de prietenul meu, celebrul detectiv, domnul 
Sherlock Holmes, cele care au debutat cel mai dramatic au 
dus la concluzii şi mai dramatice. Cu siguranţă că nici un 
caz nu oferă mai multe dovezi în sprijinul acestei observaţii 
decât acesta pe care sunt pe punctul să vi-l relatez, un caz 
care ar fi pus viitoarea pace a Europei în primejdie şi care 
aproape că ne-a costat propriile noastre vieţi. 

Holmes nu făcuse mai nimic şi nici nu bănuia ceva de 
aventura imprevizibilă care urma să se petreacă în acea 
seară a anului 1895 când ne plimbam liniştii în Hyde Park. 
Prietenul meu lâncezise toată ziua şi, cum aerul din camera 
noastră de zi devenise de nerespirat din cauza fumului gros 
al mahorcii pe care o fuma, m-a făcut să nu mai suport să 
stau în casă şi să insist să ieşim la aer curat. Cu greu, dar... 
l-am convins. 

Este ca o ironie a sorții faptul că trecerea de la un 
anotimp la altul se sesizează mai repede, şi schimbările 
sunt simţite mult mai dramatic, de către locuitorii marilor 
metropole faţă de cei din comitatelor adormite. Frumoasele 
parcuri ale Londrei şi arterele mari, străjuite de copaci, ce 
străbat capitala, poartă anotimpurile ca pe nişte embleme: 
negrul închis şi tonuri de gri în timpul iernii; verdele 
proaspăt şi rozaliul bobocilor înfloriţi, primăvara; vegetaţia 
luxuriantă, vara; nuanțele de chihlimbar, toamna. O 
plimbare prin Londra în oricare moment al anului te pune în 
contact direct cu faţa capricioasă a Mamei Natură. 


Anul acesta, vara fusese glorioasă, dar deja din primele 
săptămâni ale lui septembrie, copacii începuseră să capete 
tente arămii. Cum mergeam noi agale pe esplanada 
plumburie, am observat absenţa bărcilor cu vâsle atât de 
populare în lunile de vară — un alt semnal sigur că partea 
strălucitoare a anului pălea. Privind înapoi spre casă, 
înfriguraţi de briza rece a serii, urmăream cum vântul tăios 
spulbera frunzele căzute. 

— In ciuda puterii de care face atâta paradă omul, 
Watson, el este neputincios în faţa timpului şi schimbării 
anotimpurilor; ele sunt neîndurătoare. Putem noi fi, aşa 
cum a spus Shakespeare, „modelul de perfecţiune între 
animale”, dar suntem încă sclavii timpului”, a remarcat 
prietenul meu cu un aer melancolic. 

Holmes fusese tăcut şi morocănos toată ziua şi părea că 
anotimpul muribund îi accentuase taedium vitae. Ca 
partener apropiat al lui, nu eram străin de aceste atacuri de 
depresie. Creierul lui era ca un instrument de o fineţe 
deosebită care vibra la senzațiile exterioare. Mi-am dat de 
asemenea seama că nu numai goana de neoprit, 
impetuoasa trecere a timpului, îi întunecau prietenului meu 
spiritul; mai era şi faptul că nu avea nici un caz care să-i 
ocupe incredibila lui minte şi să-l provoace. 

Când am dat colţul dinspre Oxford Street spre Baker 
Street, lămpile se aprinseseră deja; chiar şi taxiurile care 
troncăneau pe pavaj îşi aprinseseră lămpile roşii, mici 
semnale luminoase de culoarea chihlimbarului, pentru a-şi 
atrage clienţii. 

Holmes şi cu mine ne plimbam în tăcere, fiecare fiind 
cufundat în propriile-i gânduri, când am văzut, ieşind din 
întunericul amurgului târziu, o figură pe care o ştiam şi care 
se îndrepta, prinzând contur, spre mine. Faţa aparţinea 
unui prieten al lui Peterson, furnizorul nostru, pe care-l 
tratasem 


de un început de pneumonie mai demult, când Holmes 
era plecat din oraş pentru una din investigaţiile lui discrete. 

Omul, care se numea Cobb, avea chipul uscăţiv, cu o 
frunte înaltă, impunătoare şi un nas acvilin, frumos cizelat 
pe care, într-un echilibru precar, stăteau agăţaţi o pereche 
de ochelari. Arăta ca un preot sau universitar amărât, 
sărăcăcios îmbrăcat. Totuşi, eu ştiam că era pivnicer la 
Rose&Crown, un hotel din Covent Garden, frecventat mult 
de hamali. 

Apropiindu-se, m-a recunoscut şi, scoțând un țipăt de 
surpriză, mi-a apucat mâna, scuturându-mi-o cu putere. 

— Vă salut, Doctore Watson, strigă el. Eu am zâmbit şi 
am dat din cap aprobator. 

— După cum vedeţi, acum sunt sănătos tun şi plin de 
putere! 

— Mă bucur să aud aceasta, am spus. Cu acest scurt 
schimb de cuvinte ne-am despărţit, el grăbindu-se, fără 
îndoială, spre locul lui de muncă. Această întâlnire 
neaşteptată mi-a dat totuşi o idee. 

— Hei, Holmes, am spus, întorcându-mă spre tăcutul 
meu tovarăş, ce-mi poţi spune despre tipul ăsta? 

Prietenul meu m-a privit cu sprâncenele ridicate şi apoi 
a râs scurt. Ştiam de ce este amuzat. Imediat şi-a dat 
seama de tentativa mea de a-l scoate din starea de 
melancolie. 

— Ei, a spus Holmes, zâmbind încă, în afară de faptul că 
l-ai tratat o dată, în cariera ta de medic, că lucrează ca 
pivnicer într-o locaţie publică din West End, probabil Rose 
&Crown, că-şi neglijează sănătatea, că a făcu serviciul 
militar şi că este un jucător împătimit dar lipsit de succes, 
nu-ţi mai pot spune nimic altceva. 

M-am uitat lung la el pentru un moment, amuzat, şi 
apoiam izbucnit amândoi în râs. 

— Holmes, am spus detaşat, îmi dau seama cu uşurinţă 
de unde ai dedus că a fost o dată pacientul meu, dar în ce 


priveşte celelalte detalii... Ei bine, nu-mi pot da seama 
cum de ştii aceste lucruri. 

Holmes şi-a ţuguiat buzele. 

— Ei, Watson, vrei să te joci cu mine? A spus el. 

— Nici vorbă de joacă, te asigur. Sunt sincer contrariat 
de afirmaţiile tale. 

— Oh, foarte bine, a suspinat el puţin enervat, dar 
puteam simţi din felul de a se comporta că găsea acest mic 
exerciţiu amuzant. lată cum văd eu problema: tipul ăsta te 
salută şi-ţi vorbeşte despre sănătatea lui; în mod evident, l- 
ai tratat de vreo boală şi, de vreme ce tu nu mai practici, 
solicitarea trebuie să fi fost făcută de cineva din zonă care- 
ţi ştie calificarea de doctor. Aceasta, cel mai probabil prin 
intermediul doamnei Hudson sau a lui Peterson. Pacientul 
nu pare tipul de cunoştinţă pe care proprietăresele noastre 
să-l cultive, aşa că probabilitatea îl indică pe Peterson. Deşi 
acest tip a apelat la un doctor, recent, aşa de recent încât 
îşi aminteşte figura ta, în amurg, pe stradă, nu reuşeşte să 
se îmbrace cu haine potrivite cu răcoarea serii, de unde 
rezultă că este neglijent cu sănătatea lui. Cu privire la 
vestimentația lui: duhnea a bere iar pantalonii îi erau foarte 
tociţi la genunchi. Aceste observaţii induc la faptul că este 
angajat într-o activitate care necesită muncă fizică. Munca 
unui pivnicer se prezintă singură, în cel mai natural mod. Ca 
prieten al lui Peterson, locul lui de muncă poate fi doar 
cârciuma unde bea cu amicii furnizorul nostru, care este, 
cred eu, Rose&Crown de pe Henrietta Street. Ca şi tine, 
Watson, un fost ostaş cu greu îşi schimbă obiceiurile. 
Batista lui... 

— Făcută ghemotoc sub mânecă? 

— Exact! 

— Şi jucătorul lipsit de succes? 

— Când văd un număr din Sporting Life ieşind din 
buzunarul unui bărbat, pot să afirm cu tărie că este jucător 
ŞI, 


dacă omul mai este şi îmbrăcat prost, atunci e clar că 
nu-i surâde norocul de foarte mult timp. 

— Splendid, Holmes, splendid! Am strigat cu sinceră 
admiraţie faţă de analiza remarcabilă a prietenului meu. 

— Sunt bucuros că gândeşti aşa, a răspuns el cu 
oarecare entuziasm. Poate ţi se pare ceva deosebit, dar 
asemenea exerciţiu este elementar pentru mine, dragul 
meu Watson, aşa că acest exerciţiu de deducție nu mă 
solicită cu adevărat. Creierul meu tânjeşte după o 
provocare adevărată, una care să-i folosească capacităţile, 
în totalitate. Cât această maşină de raţionament este 
nefolosită, şi şi-a bătut tâmpla cu degetul arătător, suferă 
toată fiinţa; se aşterne pulberea mediocrităţii şi spiritul 
omoară. Totuşi, a continuat el, în timp ce trăsăturile aspre 
ale feţeise îndulceau, apreciez cu adevărat ideea din 
spatele micului tău vicleşug. 

Tocmai eram pe punctul să-i răspund, când atenţia mi-a 
fost atrasă de o zarvă asurzitoare provocată de urletele şi 
strigătele ce veneau dinspre o frumoasă birjă care a trecut 
pe lângă noi cu viteza fulgerului şi al cărei pasager, un 
bărbat puternic şi solid, aplecat în afară, îl grăbea pe birjar 
să meargă mai repede. 

— Uau, ce avem noi aici?, a murmurat Holmes, în timp 
ce birja se cutremura şi huruia oprindu-se în faţa casei 
noastre. Pasagerul a sărit din ea, aruncând câteva monede 
în mâna birjarului, şi a început să bată puternic cu bastonul 
în uşa noastră. Holmes a râs răsunător. 

— Un client, băiete. Acest vizitator ar putea foarte bine 
să fie colacul de salvare care să ne scoată din hruba 
noastră posomorâtă. 

In timp ce turuia, omul îşi croia drum trecând de, 
oarecum, uluita doamnă Hudson. 

— Orice ar fi, am spus eu, problema este foarte urgentă. 


— Să sperăm că aşa e, a răspuns Holmes, frecându-şi 
mâinile cu bucurie. 

Când noi am ajuns la uşă, obloanele camerei noastre de 
zi fuseseră trase şi dincolo de ele am putut vedea silueta 
vizitatorului nostru într-un du-te vino agitat 

Holmes zâmbea în felul lui, cu buzele bine strânse. 

— Acolo unde este o asemenea agitaţie, dragă Watson, 
să ştii că se află şi o minte foarte tulburată. 

La uşa cu numărul 221b, ne-a întâmpinat o doamnă 
Hudson îngrijorată. 

— Este un domn care vrea să vă vadă, domnule Holmes, 
a spus ea pe un ton conspirativ. Pare foarte agitat şi este 
hotărât să aştepte întoarcerea dumneavoastră aşa că mi- 
am permis să-l invit în sufrageria dumneavoastră. 

— Foarte bine, doamnă Hudson, a aprobat Holmes, 
urcând scările cu entuziasm. 

Când am intrat în cameră, vizitatorul nostru, care era 
încă în plină acţiune de măsurare a podelei cu pasul, s-a 
întors brusc să ne întâmpine. Era un tip scurt şi îndesat, cu 
un cap mare în formă de glonţ, cu părul tuns scurt. Mustaţa 
zbârnlită şi căruntă îi acoperea buza de sus. Avea 
comportamentul şi aparenţa unui fost soldat. 

— Care dintre voi e detectivul particular Sherlock 
Holmes? A lătrat întrebarea către noi şi, deşi vorbea o 
engleză perfectă, exista o urmă clară de accent străin în 
vocea lui. 

— Eu sunt Sherlock Holmes şi acesta este prietenul şi 
asociatul meu, doctorul Watson. 

Vizitatorul şi-a pocnit călcâiele şi s-a înclinat scurt 

— Sunt colonelul Sapt, în slujba Regelui Rudolf al V-lea 
al Ruritaniei. 

— Incântat a spus Holmes, scoţându-şi trenciul. Vă rog 
să luaţi loc, colonel Sapt. Doamna Hudson va servi ceaiul 
imediat 


Ochii lui Sapt au lucit reci pe faţa lui palidă, încordată, 
sclipind de transpiraţie în lumina lămpii cu gaz. Şi-a tras 
mănuşile de piele şi le-a pus pe masă, iritat. 

— Mă tem că nu am timp pentru ospitalitatea 
englezească, domnule Holmes. Mă aflu în ţara 
dumneavoastră într-o misiune secretă de cea mai mare 
importanţă. Evenimentele au conspirat împotriva mea şi m- 
au pus într-o situaţie în care am nevoie disperată de ajutor. 
Nu e timp de pierdut. Scopul misiunii mele mă împiedică să 
mă adresez autorităţilor pentru ajutor. Aşa că, auzind 
despre buna dumneavoastră reputaţie, am venit aici ca la 
ultima mea salvare. 

Holmes 1-a privit cu mare atenţie pe Sapt. 

— Imi câştig pâinea cea de toate zilele ocupându-mă de 
acele probleme care, indiferent de motive, nu ajung la 
poliţia oficială, a spus el, aruncând cu putere un teanc de 
ziare, luate din coşul de pe podea. În ceea ce priveşte 
ospitalitatea englezească, colonele, trebuie să vă asigur că, 
în condiţiile date, este pur de natură practică. Vreau să vă 
relaxaţi şi să vă revigoraţi ca să fiţi în stare să-mi relataţi în 
detaliu, clar şi complet, cauzele problemei pe care o aveţi. 
Lucrul acesta este esenţial, dacă vreţi să vă ajut. Deci, 
domnule, vă rog să vă trageţi scaunul lângă foc. O relatare 
în grabă şi trunchiată va îngreuna, în loc să ajute la găsirea 
unei soluţii rapide la problema pentru care aţi venit să mă 
consultaţi. 

Sapt a bombănit ceva de nerăbdare, a făcut câţiva paşi 
nesiguri înainte şi înapoi, şi spre marea noastră surpriză, a 
căzut lat la podea, pe covorul din blană de urs, cu faţa la 
pământ şi fără simtire. 


Impostorul regal 


Pentru o clipă, Holmes şi cu mine ne-am uitat în tăcere, 
uluiţi, la trupul inert din faţa noastră, apoi, în timp ce 
prietenul meu se grăbea spre el cu o pernuţă pentru cap şi 
nişte coniac pentru buzele lui, eu am îngenunchiat, i-am 
deschis gulerul şi i-am luat pulsul, simțind că şuvoiul vieţii 
se scurgea în el neregulat. 

— Ce se întâmplă, Watson? 

— A leşinat doar, poate 1-a doborât emoția puternică. 

— Sunt în stare perfectă, a spus cu voce răguşită 
vizitatorul nostru, iar ochii grei clipeau pe faţa lui împietrită 
şi albă, plini de tulburare. Holmes i-a pus băutura la buze şi 
el a băut. O slăbiciune trecătoare, vă asigur, domnilor, a 
continuat Sapt, ridicându-se în poziţie şezândă. Imi voi 
reveni în câteva minute. Totuşi, v-aş mulţumi pentru încă o 
sorbitură de coniac. Este de mare ajutor. Trăsăturile-i rigide 
s-au îndulcit şi un zâmbet subţire s-a ivit pe buzele lui. 

Cincisprezece minute mai târziu, colonelul Sapt stătea 
aşezat lângă şemineu, bând o ceaşcă de ceai şi aparent, 
lipsit de griji. 

Holmes se aşezase în faţa lui, şi stătea, relaxat în 
halatul de casă de culoarea şoarecelui, pufăind din vechea 
pipă neagră de lut., OX; 

— Acum, domnule, aş fi încântat să vă ascult povestea 
şi v-aş ruga să fiţi precis în detalii. 

Sapt a pus ceaşca jos, s-a înclinat drept mulţumire şi 
ezitând un moment, ca şi cum şi-ar fi pus ordine în gânduri, 
a început să povestească. 


— Mai întâi, referitor la ceea ce vă voi destăinui este 
extrem de secret şi mă simt obligat să vă avertizez, ca 
gentleman de onoare ce sunteţi, că trebuie să păstraţi o 
tăcere deplină. 

— Nu trebuie să aveţi nici o teamă în legătură cu 
această problemă, 1-a asigurat el. Nu ar fi prima oară când 
Watson şi cu mine am fost informaţi cu privire la secretele 
casei regale. Discreţia noastră este garantată. 

Am dat scurt din cap în semn de aprobare. 

— Vă mulţumesc, domnilor, ne-a comunicat Sapt poziţia 
lui. Problema aceasta este aşa de gravă şi de delicată încât 
aducerea ei la cunoştinţa publicului, ar provoca ruina şi 
nenorocirea Casei de Elfberg. Acum, pentru a vă pune la 
curent pe de-a-ntregul cu această afacere disperată, 
trebuie să încep prin a mă referi la evenimentele care au 
avut loc acum trei ani. 

— Cu trei ani în urmă! Am exclamat, incapabil să-mi 
rețin surpriza. 

Holmes a suspinat nerăbdător. 

— Numai dacă este absolut necesar, colonele Sapt, dar 
vă rog să fiţi scurt şi la obiect. 

Înainte de a-şi începe povestea, pentru o clipa, ochii lui 
Sapt au scilipit de furie. 

— În ziua dinaintea încoronării Regelui Rudolf al V-lea 
care urma să aibă loc în Strelsau, capitala Ruritaniei, 
Regele, eu şi un alt membru de încredere al Casei Regale, 
Fritz von Tarlenheim, ne-am petrecut ziua vânând în 
pădurea de lângă oraşul Zenda, la circa cincizeci de mile de 
capitală. Se intenţiona ca, după această zi de relaxare 
pentru Rege, el să-şi petreacă noaptea în cabana regală de 
vânătoare de la marginea pădurii, înainte de a călători spre 
Strelsau, în ziua următoare, pentru încoronare. În pădure, 
am întâlnit un englez, Rudolf Rassendyll care-şi făcea 
vacanţa în district. Am fost izbit de asemănarea lui 
uimitoare cu Regele. De fapt, am aflat mai târziu că familia 
Rassendyll este descendentă din fiul nelegitim 


al lui Rudolf al II-lea, care, pe când era un tânăr prinţ, a 
făcut o vizită la Curtea Regală, unde a cunoscut şi a curtat 
o doamnă căsătorită, soţia celui de-al cincilea conte de 
Burlesdon. Evident, Prinţul a părăsit Anglia în grabă, după 
ce s-a duelat cu contele. Două luni mai târziu doamna a dat 
naştere unui fiu. 

— Te rog, scuteşte-mă de povestea socială, a suspinat 
Holmes. 

Sapt nu a luat în seamă întreruperea şi a continuat 
netulburat. 

— Evident, foarte curând, trăsăturile familiei Elfberg — 
nasul lung, drept şi părul bogat de culoare roşu închis — s- 
au manifestat la moştenitorul Rassendyll. Rassendyll este 
numele de familie al Burlesdon-ilor. Şansa de a ne întâlni în 
pădure cu ultimul descendent al familiei Rassendyll a fost o 
binefacere a sorții. 

Regele a fost aşa de impresionat de întâmplarea de a-şi 
vedea „geamănul”, cum părea a fi, încât a insistat ca 
tânărul Rassendyll să ia cina cu noi la cabana regală, în 
acea seară. Englezul, care vizita Ruritania chiar cu scopul 
de a asista la încoronare, a fost imediat de acord cu 
această sugestie. 

Seara a fost un dezastru. Atât eu, cât şi Fritz am putut 
vedea că Regele se lăsa în voia băuturii cu prea mare 
libertate, neluând în seamă rugăminţile noastre pentru 
moderație şi faptul că trebuia să aibă capul limpede în ziua 
următoare. Adevărul este, domnule Holmes, că Regele este 
un om cu voinţa slabă, căruia îi lipseşte atât disciplina, cât 
şi simţul datoriei, necesare în poziţia lui înaltă. 

Eu îmi puteam da seama că pentru Sapt era greu să 
admită aceste defecte ale monarhului său, dar, deşi îl 
cunoşteam doar de scurt timp, eram convins că spune 
adevărul. 

— Spre sfârşitul serii, Josef, servitorul, a pus în faţa 
Regelui o carafă veche cu capac împletit, spunând că este 


un cadou din partea Ducelui de Strelsau, Black Michael, 
fratele Regelui. Sapt şi-a scuturat capul întristat. 

— Imi aduc aminte răspunsul lui Rudolf din ziua aceea: 
„Afară cu netrebnicul, Joseph. Spânzură-l! Işi închipuie că 
bat în retragere datorită acestei sticle?” 

— Michael era rivalul lui la tron? A întrebat Holmes, 
întinzându-se pe scaun, cu ochii închişi. 

— Într-adevăr era! Black Michael era un om gelos şi 
ticălosul nu-i dorea lui Rudolf decât răul, dar, în ciuda 
protestelor mele şi ale lui Fritz, Regele a gustat din carafe. 
Apoi, ca o solemnitate născută din ora târzie şi a rangului 
său, a privit m jur la fiecare dintre noi: „Domnilor, prietene, 
Rudolf, vere, jumătate din Ruritania este a voastră. Dar, nu 
îmi cereţi să vă dau nici măcar o singură picătură din 
băutura divină din această carafe, pe care o voi bea în 
sănătatea acestui — acestui escroc viclean, fratele meu, 
Black Michael.” Apoi a apucat carafa şi a golit-o până la 
fund. 

Sapt s-a oprit pentru moment ca să-şi aprindă o 
ţigaretă. 

— In noaptea aceea, am dormit cu toţii adânc, dar nici 
unul mai tare ca Regele. Dimineaţa el nu a putut fi trezit; a 
rămas într-un fel de apatie profundă. 

— Aha, a exclamat Holmes, cu ochii sclipindu-i larg 
deschişi. Se puseseră droguri în vin. 

— Exact. Fusese planul lui Black Michael de a împiedica 
încoronarea Regelui. Eu ştiam că dacă Rudolf nu urca pe 
tron în acea zi, nu o va mai face niciodată. Imaginaţi-vă, 
domnilor, toată națiunea îmbulzindu-se pe străzile capitalei, 
o jumătate din armată, cu Black Michael în frunte: Rudolf 
trebuia să fie acolo. Era clar că nu puteam trimite vorbă că 
Regele e bolnav: lumea ştia foarte bine despre ce „boală” 
suferea el. Fusese „bolnav” de prea multe ori. 

— Spui că Black Michael plănuia să-i ia locul Regelui la 
încoronare?, am întrebat eu. 

— Eram convins de asta, doctore. Căuta să câştige 
popularitate printre oameni având acest lucru în minte. Tot 
statul era în 


sărbătoare, cuprins de febra încoronării; în ziua aceea 
urma să fie încoronat un monarh. Şi iată-l pe Michael, 
zâmbind mieros, clătinând din cap, fiind supărat pe 
eşecurile fratelui său. Desigur, el putea fi convins... Ei!... 
Sapt lovi braţul scaunului pe care stătea şi continuă: îmi 
fierbe sângele în vine chiar şi acum, când mă gândesc la 
cât de mult s-a apropiat ticălosul de coroană. 

— Cum a fost împiedicat? Şi-a revenit Regele în timp 
util? Am întrebat eu. 

Sapt a scuturat din cap. 

— Nu, domnule, nu şi-a revenit. 

— Îl aveai pe Rassendyll să-l pui în locul Regelui, a spus 
Holmes liniştit. 

— Cum naiba...? 

Holmes zâmbea: 

— Este singura soluţie logică la această dilemă. Exista 
un rege care urma să fie încoronat, care a fost drogat şi nu 
era capabil să-şi ducă la bun sfârşit sarcinile, în timp ce, pe 
de altă parte, exista un englez care seamănă în mod 
uimitor cu el. Nu aveaţi altă soluţie viabilă decât să-l 
convingeţi pe Rassendyll să ia locul Regelui. 

— Era un risc serios, dar, după cum spuneţi, nu exista 
alternativă. După ceva muncă de convingere din partea 
mea şi a lui Fritz, Rassendyll a acceptat, fără tragere de 
inimă. 

— Deci, tehnic vorbind, a observat Holmes, Regele 
Rudolf nu a fost niciodată încoronat. 

Trăsăturile lui Sapt s-au întunecat. 

— Mă tem că nu, domnule Holmes, a admis el pe un ton 
grav. Nu vă voi plictisi cu detalii despre cum l-am instruit, în 
puţinul timp avut la dispoziţie, cu privire la eticheta de la 
Curtea Ruritaniei, la trecut, la gusturile familiei şi caracterul 
Regelui, deopotrivă cu sarcinile care-i reveneau şi ce se 
aştepta de la el în timpul încoronării; trebuie să spun că 
Rassendyll s-a comportat minunat şi i-a înşelat pe toţi. 


— Pe toţi, cu excepţia lui Black Michael. 

— Da, cu excepţia lui Michael şi a complicelui său, 
trădătorul Rupert de Hentzau. 

Sapt şi-a permis un chicot scurt şi a continuat: 

— Michael aproape a explodat de furie când s-a întâlnit 
faţă în faţă cu Rassendyll la Catedrală, dar nu putea spune 
sau face ceva fără a-şi dezvălui propria trădare. A trebuit să 
stea acolo neputincios, în timp ce sosia fratelui său era 
încoronat Rege al Ruritaniei... Totuşi, cel mai mare test 
pentru dublura Regelui a fost, în acea zi, întâlnirea cu 
Prinţesa Flavia, logodnica Regelui. Ea nu fusese înşelată 
total.  Observase diferențe subtile, mai mult în 
comportamentul lui Rassendyll, decât în felul în care arăta, 
dar aceste schimbări au impresionat-o şi le-a văzut ca pe 
schimbări în bine mai degrabă, decât ca discrepanţă, 
trăgând, în mod greşit, concluzia că, în sfârşit, Rudolf se 
purta ca un rege — ceea ce Rassendyll într-adevăr făcea. 
Era un Elfberg până în măduva oaselor. 

— E de presupus că au fost ceva probleme de pe urma 
substituirii regelui cu Rassendyll, a comentat Holmes. 

— După festivitățile de încoronare, Rassendyll şi cu 
mine ne-am întors la cabana de vânătoare, la adăpostul 
întunericului. Planul era ca englezul să se îndrepte spre 
graniţă, în timp ce Regele şi cu mine ne întorceam la 
Strelsau. Totuşi, când am ajuns la cabană, l-am găsit pe 
Josef, care rămăsese să aibă grijă de Majestatea-Sa, ucis — 
cu o rană sângerândă la gât, iar Regele nu era nicăieri! 

Holmes a ridicat, întrebător, o sprânceană. 

— Black Michael. 

— Da. Blestemat să fie! Un grup de bărbaţi conduşi de 
Rupert de Hentzau îl răpiseră pe Rege şi îl duseseră în 
fortăreaţa lui Michael, Castelul Zenda. Ştia, desigur, că noi 
nu puteam da alarma fără a dezvălui, practic, propria 
noastră acţiune — punerea unui impostor pe tronul 
Ruritaniei. 


— Aşa că Rassendyll trebuia să continue să joace rolul 
Regelui. 

— Nu exista altă alternativă. Nu vă voi încărca cu toată 
mulţimea de evenimente care au urmat; este suficient să 
spun că Rassendyll, bravul de el, nu s-a abătut de la datoria 
lui. Ce bine era să fi fost el adevăratul moştenitor! El era de 
departe mai potrivit pentru trol decât Rudolf. Pentru puţin 
timp am crezut că ideea mea nebunească... 

Cuvintele lui Sapt s-au stins şi el şi-a fixat ochii pe 
flăcările ce dansau în şemineu, pierdut în gânduri, pentru 
un timp; apoi, scuturându-şi capul cărunt, şi-a continuat 
povestea. 

— Unul dintre evenimentele neprevăzute ale rolului 
jucat de Rassendyll a fost că el şi Flavia s-au îndrăgostit 
unul de altul. Crezând totuşi că el era Rudolf, un Rudolf 
schimbat în bine, ea vedea în el tot ce-şi dorise vreodată de 
la logodnicul ei. Căldura şi noblețea lui Rassendyll i-au 
captivat inima, în timp ce frumuseţea ei deosebită şi graţia 
naturală au îndepărtat orice rezerve ar fi putut el avea. A 
fost o înflorire firească a unei iubiri adevărate. Formau o 
fericită şi onorabilă pereche. 

— Aşa!, a spus Holmes cu o urmă imperceptibilă de 
ironie în voce. Eu ştiam că, în ceea ce priveşte problemele 
de inimă şi cu un dispreţ puternic pentru ceea ce el 
considera a fi cele mai nedemne emoţii, Holmes considera 
această discuţie romanţioasă enervantă şi irelevantă. 
Spune-mi, colonele, a continuat Holmes abrupt, aruncând 
flăcări pătrunzătoare cu ochii, cum a fost rezolvată această 
mică dilemă a răpirii Regelui — dacă a fost rezolvată. Din 
câte îmi pot aduce ainte, nu a fost nici un scandal sau 
frământare la Curtea Ruritaniei, de mulţi ani. 

— Adevărat, domnule Holmes, Regele Rudolf a fost 
evident salvat. Cu o trupă de soldaţi bine instruiți, am luat 
cu asalt Castelul Zenda, în toiul nopţii. Ce mai vărsare de 
sânge şi nenorocire! Dar, mulţumesc stelelor, monarhul 


nostru ne-a fost redat nevătămat. Totuşi, Black Michael, a 
fost ucis într-o luptă 


crâncenă cu Rupert de Hentzau, care, cu norocul celor 
posedaţi de diavol, a scăpat şi, deşi rănit, a fugit spre 
dealuri. Rassendylla avut o ultimă întâlnire cu Fia via şi i-a 
spus adevărul. Secretaio dată împărtăşit a făcut să 
accentueze interesul profund pe care-l aveau unul pentru 
celălalt şi a făcut să pecetluiască iubirea lor nemuritoare. În 
orice caz, datoria ne călăuzeşte cea mai mare parte a vieţii 
noastre: era datoria lui Rassendyll să-şi clarifice situaţia şi 
să părăsească Ruritania în mare viteză, în timp ce datoria 
Flaviei era să fie credincioasă patriei sale şi să-şi ocupe 
locul lângă adevăratul moştenitor al tronului. Şi aşa s-a şi 
întâmplat. Rassendyll s-a întors acasă la el, în Anglia, 
şiRegele,  revenindu-şi din indispoziţia temporară, s-a 
căsătoritcu Flavia, după o lună... 

— Şi totul s-a sfârşit cu bine, a spus Holmes, care s-a 
ridicat din scaun nerăbdător şi a început să se plimbe 
încoace şi-ncolo, prin încăpere. Până acum, totul e bine. La 
trei ani după întâmplările acestea, s-a petrecut ceva care v- 
a forţat să faceţi o vizită în Anglia, cu o misiune foarte 
secretă, o misiune care este deja în pericol să eşueze. 

Sapt a dat din cap afirmativ. 

— Deci, cel puţin suntem în miezul problemei, a anunţat 
Holmes. S-a aşezat din nou pe scaun şi, scoțând o bucată 
mică de cărbune din foc cu cleştele de cărbuni, a început 
să-şi reaprindă pipa, care se stinsese, între timp. Pentru 
moment, faţa i-a fost ascunsă de vălătuci grei de fum; apoi 
s-a adresat din nou vizitatorului: 

— Acum, colonele Sapt, vă rog să ne spuneţi care este 
problema dumneavoastră şi cum credeţi că vă pot ajuta. 

Pocnindu-şi palmele cu un gest de nervozitate, Sapt l-a 
privit pătrunzător pe prietenul meu. 

— Foarte bine. Mă întorc acum la evenimentele recente 
care sunt legate în mod intim cu cele pe care tocmai le-am 
relatat şi care plasează viitorul Ruritaniei pe margine 
prăpastiei. 


Gruparea Albaştrilor 


Vântul tomnatic se înteţise faţă de când ne întorsesem 
noi în cameră şi acum ne zguduia ferestrele cu forţă, de 
parcă ar fi încercat să intre înăuntru. Focul dansa haotic în 
vatră, iar flăcările înteţite de curent erau trase pe coş în 
sus. Totuşi, Holmes şi cu mine nu ne gândeam deloc la 
vreme, ci îl ascultam cu atenţie pe vizitatorul nostru din 
Ruritania. 

Holmes părea relaxat, întins pe spate, în fotoliu, pufăind 
cu intermitențe din pipă, însă eu, care-l cunoşteam bine, 
puteam recunoaşte semnele nerăbdării şi emoţiei cauzate 
de povestitor: strălucirea din ochi, buzele uşor strânse şi 
sprânceana încruntată. 

— Au trecut trei ani de la răpirea Regelui, a confirmat 
Colonelul Sapt: au fost trei ani trişti şi dureroşi pentru 
Ruritania. După cum am spus mai înainte, Rudolf nu era 
făcut din aluatul din care sunt modelaţi regii cei mari, dar 
se pare că şederea în castelul Zenda îi tulburase şi îi slăbise 
caracterul şi mai mult. Era un soţ rău pentru Flavia, 
neglijent şi lipsit de respect, un monarh pe care nu puteai 
pune baza, un excentric. Trecea de la lungi perioade de 
depresie şi melancolie la izbucniri de comportament 
irațional şi adesea, violent. Rezultatul acestor fapte, în 
ciuda eforturilor de a reduce efectele conduitei lui instabile 
şi de a trece sub tăcere rapoartele despre indiscreţiile 
regale, a fost că sprijinul şi devotamentul pe care s-a bazat 
ascensiunea lui, atât din partea curţii, cât şi din partea 
poporului, s-a diminuat, in acest climat general de 
nemulţumire faţă de 


Rudolf, a fost iniţiată în ţară o facțiune clandestină care 
căuta sprijin pentru detronarea Regelui. S-au intitulat 
Albaştrii şi insigna lor era o goarnă albastru (vineriţă sau 
dantela Burgundiei cum îi mai spune) — o floare de culoare 
albastră, comună în ţara noastră şi, de fapt, în toată Europa 
şi Asia. Grupul este condus de diabolicul Rupert de 
Hentzau. 

— Poftim? Am strigat eu. Omul ăsta este încă în 
libertate? 

— Din păcate, doctore, da. Nu există nici o cale prin 
care să poată fi, în mod oficial, acuzat de trădare fără ca 
povestea cu substituirea Regelui să nu iasă la iveală şi să 
slăbească şi mai mult poziţia deja fragilă a lui Rudolf. Prin 
urmare, Rupert trebuia să fie în libertate, de dragul Regelui. 

— Cinică ironie, într-adevăr, a comentat Holmes. 

— Am încercat nu odată să scăpăm de acest ghimpe din 
ochiul nostru, dar Rupert este prea viclean şi prea lunecos 
pentru a cădea în capcană. Se părea că are norocul 
diavolului, dar într-o bună zi, domnule Holmes, într-o bună 
zi... 

Vocea lui Sapt s-a stins într-o şoaptă hârşâită şi ochii lui 
au aruncat sclipiri de mânie, înainte de a-şi relua povestea: 

— Rupert a reapărut în Strelsau în ziua căsătoriei lui 
Rudolf cu Flavia. S-au comportat în public ca şi cum nimic 
nu s-ar fi întâmplat şi, desigur, pentru toţi, cu excepţia 
câtorva care ştiau povestea cu complotul de la Zenda, nici 
nu se întâmplase ceva. Deşi Michael era mort, uciderea lui 
era atribuită unui asasin necunoscut şi trădarea lui nu 
fusese dezvăluită. Rupert ştia că nu avea a se teme de 
nimic — ceea ce ştia, făcea din el un om în siguranţă. La 
puţin timp după ce s-a întors, a luat în stăpânire Castelul 
Zenda, pe care, Michael, în nebunia lui, i-l lăsase moştenire. 
De la acest castel, îi conducea el acum pe Albaştrii. Nu 
întreprinsese, încă, nici o acţiune împotriva Regelui, dar 
prezenţa lui era o ameninţare întunecată şi omniprezentă. 
Ei este ca un păianjen care-şi ţese în secret reţeaua de 
intrigi, o reţea care, într-o zi, ne poate prinde pe toţi în 
mrejele ei. Cu 


toţii îi mulţumim lui Dumnezeu pentru existenţa Reginei 
Flavia, pentru că, în primul rând mulţumită ei, Coroana îşi 
menţine loialitatea şi respectul naţiunii. În ciuda 
desconsiderării asprimii lui Rudolf, ea a stat alături de el, 
oferind singura licărire de adevărată onoare rămasă din 
monarhie. Renunţase la toate sentimentele la chemarea 
datoriei. 

O dată pe an, Fritz von Tarlenheim călătoreşte la 
Dresda, ducând cu el un semn de iubire de la Flavia la 
Rudolf  Rassendyll, cu care se întâlneşte acolo. La 
instrucţiunile stricte ale Reginei, Fritz nu a dezvăluit absolut 
nimănui din secretul ei şi din nefericita situaţie din 
Ruritania, doar i-a dus mesajele ei scurte ce confirmau 
iubirea ei nemuritoare pentru Rudolf. La rândul lui, 
Rassendyll îi trimitea Flaviei un mesaj şi un simbol al iubirii 
lui. Într-un fel, Domnule Holmes, acest contact este singura 
lumină de pe cerul Flaviei, fără de care, cred eu, ea ar fi 
cedat la presiunile căsniciei ei tragice şi la vulnerabilitatea 
crescândă a poziţiei ei ca Regină. 

— Regele nu are habar de sentimentele ei pentru 
Rassendyll, am intervenit eu. 

Sapt a scuturat din cap: 

— Nicidecum, sunt sigur de asta. 

Colonelul şi-a schimbat poziţia în fotoliu, aplecându-se 
în faţă, cu un aer aproape conspirativ. 

— Acum ajung la evenimentele care s-au petrecut în 
ultimele două luni, ale căror rezultat direct este motivul 
vizitei mele în Anglia şi, indirect, motivul nevoii mele de a 
face apel la ajutorul dumneavoastră. Acum cinci săptămâni, 
Regele, după unul din chefurile lui de noapte, a căzut 
bolnav. Frigul care 1-a pătruns i-a provocat febră mare şi 
mai multe zile a zăcut părând că va muri. Dispariţia lui, 
desigur, era un succes, pentru Albaştri, din moment ce încă 
nu există un moştenitor al tronului şi, odată cu moartea lui 
Rudolf, Coroana ar reveni celui mai puternic — Rupert von 
Hentzau. Totuşi, Regele şi-a 


revenit, recâştigându-şi sănătatea fizică, dar febra mare 
a provocat o schimbare importantă în starea minţii lui. V-aţi 
dat seama că Rudolf Elfberg nu era persoana cea mai 
stabilă din punct de vedere mental, nici în vremurile lui cele 
mai bune, iar boala aceasta pare să fi săpat slabele 
structuri ale nunţii iui până ce acestea au fost distruse total. 
Domnule Holmes, ca si pun punctul pe i, Regele e nebun. 

Chiar şi Holmes a fost surprins de această dezvăluire: 

— Nebun? În ce sens, Colonele Sapt? 

— Oh, să nu credeţi că vorbeşte nearticulat, fără noimă 
sau că-şi rupe hainele de pe el. Se comportă de parcă ar fi 
copil — foarte natural. Sapt clătină uşor din cap. Este o 
imagine demnă de milă, greu de suportat. 

— Şi starea aceasta este permanentă? 

— Nimeni nu ştie ce evoluţie va avea. Au fost consultate 
discret cele mai mari autorităţi medicale din Europa, 
inclusiv Sir Jasper Dreek, specialistul în afecţiuni mentale, 
din Londra. Toţi spun acelaşi lucru: fie mintea se luptă să 
revină la rațiune, fie se cufundă mai adânc în propria ei 
uitare, totul depinde de personalitatea victimei şi de lupta 
pe care este pregătită să o poarte pentru propria sănătate 
mentală. Numai timpul va decide. Starea Regelui este 
cunoscută numai de câţiva apropiaţi: Regina, eu, Fritz, 
Steiner, doctorul personal al Regelui, Cancelarul şi un mic 
număr de servitori de încredere, pe care te poţi baza. 
Povestea oferită public este că Regele are probleme cu 
coloana în urma unei căzături de pe cal, aşa că obligaţiile 
tui public” se amână până ce-şi revine. Sugerarea 
imprudenţei din timpul unei partide de vânătoare, care a 
dus la accident, a eliminat orice suspiciune şi a făcut ca 
povestea noastră să capete oarecare credibilitate şi, pentru 
moment, această versiune a cauzei bolii a fost acceptată 
rapid de toată lumea. Dar, nu va dura mult până ce poporul 
va deveni neliniştit, dorind să-şi vadă monarhul. 


— Rupert bănuieşte care este adevărul? Am întrebat eu. 

— Nu ştiu sigur, doctore Watson, dar niciodată nu 
trebuie să subestimezi şiretenia acestui om. Dacă acum nu 
ştie, nu va fi decât o chestiune de timp pentru ca el să 
descopere adevărul. Şi avem extrem de puţin timp la 
dispoziţie. Peste numai zece zile este programată vizita 
Regelui Boemiei, în vizită de stat. Dacă Rudolf nu-l va putea 
primi personal şi nu va participa la ceremoniile publice 
legate de vizita de rang înalt, nu avem nici o speranţă că 
vom împiedica poporul să afle adevărul. Asta ar fi lovitura 
fatală. Cum ar putea oamenii să continue să-şi arate 
loialitatea faţă de un rege firav şi fără minte, care acum a 
decăzut şi mai tare pierzându-şi minţile? Şi, aşteptând în 
umbră, gata să prindă sprijinul lor, iată-l pe Rupert de 
Hentzau. Ah! Ar fi ca şi cum i-am oferi cheile împărăției. 
Este chiar oportunitatea pe care el şi acoliţii lui diabolici o 
aşteaptă pentru a lua puterea şi a distruge linia familiei 
Elfberg. Ori asta trebuie prevenit cu orice preţ. 

Holmes, stând în fotoliu, s-a scuturat brusc, iar ochii i-au 
strălucit puternic în lumina focului. 

— Acum îmi este clar pentru ce ai părăsit ţara în 
asemenea moment în care ea e pe marginea dezastrului, 
pentru a călători în Anglia. Vrei să te mai foloseşti o dată de 
serviciile lui Rudolf Rassendyll: să-i ia locul Regelui pentru a 
alunga suspiciunile poporului şi a contracara maşinaţiunile 
lui Rupert... 

— Domnule Holmes, sunteţi atât de perspicace şi 
inteligent, cât o sugerează reputaţia dumneavoastră. De 
aceasta exact am venit la Londra. Cunoscând dragostea de 
aventură a lui Rassendyll, caracterul lui onorabil şi 
sentimentele adânci pentru Regina Flavia, nu am văzut nici 
o dificultate în a-l convinge să vină şi să mai ajute o dată 
monarhia din Ruritania. 

— Prezenţa dumneavoastră aici mă face să cred că 
totuşi aţi avut ceva dificultăţi în ducerea la bun sfârşit a 
misiunii. 


— Da, domnule Holmes. Rudolf Rassendyll a dispărut! 


Înlocuitorul dispărut 


Sherlock Holmes a tăcut câteva minute cu sprâncenele 
încruntate şi ochii aţintiţi asupra focului. Apoi, cu o mişcare 
bruscă, s-a întors spre mine, cu faţa strălucindu-i. 

— Pare că am ajuns pe un teritoriu familiar, până la 
urmă, u, Watson? 

Şi-a frecat mâinile subţiri şi, încă o dată, s-a adresat 
vizitatorului nostru: 

— Acum,  Colonele, fă-ne să înţelegem cum s-a 
întâmplat. Cum a dispărut efectiv Rudolf Rassendyll? 

— Rassendyll locuieşte la ţară, într-o mică localitate 
numită Langton Green, lângă Tunbridge Wells. M-am dus 
până în acest capăt de lume şi am găsit casa lui Rassendyll. 
Este o vilă modestă, în care, după cele spuse de Fritz, îşi 
duce viaţa retrasă împreună cu un singur servitor. Acest 
servitor, Roberts, un om cam de şaizeci de ani, mi-a spus că 
stăpânul lui s-a dus la Londra să-şi viziteze fratele, Lordul 
Burlesdon. Blestemându-mi călătoria fără rezultat, m-am 
întors în oraş şi m-am dus la locuinţa Lordului Burlesdon, 
din Park Lane. După câteva insistenţe la diferiţi lachei, am 
obţinut o întrevedere cu nobilul lord, care, ca să fiu sincer, 
s-a purtat mizerabil cu mine. Într-un mod destul de brutal şi 
lipsit de maniere, m-a informat că el nu este dădaca lui 
Rudolf, că nu l-a mai văzut şi nici n-a mai comunicat cu el 
de ceva timp, şi nici nu se aşteaptă să o facă prea curând... 

— Nu vă pot spune exact de ce, dar cred că minţea. 
Sunt de prea mult timp în viaţa publică ca să mă prostească 


cineva în faţă cu minciuni sfruntate. Nu-i venea uşor şi 
asta se vedea din tonul vocii. A încercat să-şi mascheze 
nesiguranța cu aroganţa şi nepăsarea. Bineînţeles că nu 
mai aveam altceva de făcut decât să-i accept povestea şi 
să plec. Aceasta este dilema mea, domnule Holmes. Mă 
puteţi ajuta? 

Holmes s-a ridicat şi, câteva minute, s-a plimbat prin 
cameră, oprindu-se apoi într-un loc anume pentru a se uita, 
printre obloane, în stradă. În cele din urmă, a venit lângă 
Sapt, stând cu spatele spre şemineu. 

— Dacă vă pot ajuta? Bună întrebare, Colonele Sapt. Nu 
pot agita o baghetă magică şi, cu un descântec vrăjit, să-l 
fac pe Rassendyll să apară din neant. Totuşi, pot face apel 
la cunoştinţele mele, la creierul şi experienţa mea, pentru 
această problemă, care se pare că are mai multe aspecte. 
Spune-mi, Rupert ştie de misiunea dumneavoastră? 

— Foarte puţin probabil. Numai Regina şi cu Fritz ştiu 
despre scopul vizitei mele. Mi se va remarca absenţa la 
Curte, dar Rupert nu poate avea nici cea mai vagă idee cu 
privire la unde mă aflu. Am părăsit ţara singur, pe furiş. 

— Mă mir, a şoptit Holmes încet şi-apoi şi-a clătinat 
capul. Dacă omul este aşa de inteligent şi aşa de isteţ cum 
ne-ai făcut să credem, atunci cu siguranţă nu a avut nevoie 
săse spună de planul dumitale, ar trebui să fie capabil să-ţi 
urmărească raţionamentul şi să afle adevărul. Dându-şi 
seama că Rassendyll este singura salvare, a luat-o din loc, 
să ajungă primul la el. 

— Doamne fereşte, Holmes. Este imposibil! A răcnit 
Sapt. 

Holmes i-a zâmbit sumbru. 

— Nu numai că este posibil; mă tem că este chiar 
probabil. Toate indiciile duc în această direcţie. Dar, 
spuneţi-mi despre dumneavoastră! V-aţi simţit ameninţat în 
vreun fel sau aţi simţit că sunteţi urmărit de când aţi sosit 
aici? 

Sapt a scuturat din cap. 


— Nu, din câte îmi dau eu seama. Cel puţin... a spus şi 
s-a oprit. 

— Ei... insistă Holmes, este totuşi ceva? 

— Păi, nimic cu adevărat important. Ceva 
nesemnificativ. 

— Ştiu din experienţă că lucrurile lipsite de importanţă 
sunt de cele mai multe ori foarte importante. Lăsaţi-mă pe 
mine să apreciez, vă rog. 

— Bine, ar fi doar că, azi dimineaţă, când l-am vizitat 
pe lordul Burlesdon, am observat întâmplător un personaj 
ciudat pierzându-şi timpul pe trotuarul de vis-à-vis, iar când 
am plecat era tot acolo. 

— Era un tip înalt cu şapca în carouri, mustață şi o 
manta gri, ponosită? 

Ochii lui Sapt s-au mărit de uluire: 

— Doamne, sunteţi chiar un vrăjitor. Cum de ştiţi toate 
astea? 

— Pentru că exact acelaşi om stă dincolo de stradă în 
faţa ferestrelor noastre, chiar în acest moment, a replicat 
Holmes. 

— Poftim?! Sapt a sărit de pe scaun, dar Holmes l-a oprit 
ferm. 

— Nu, Colonele, nu te uita. Hai să-l ignorăm, să creadă 
că nu ştim că ne supraveghează. Aşa ne poate fi de folos. 

Sapt s-a reaşezat. 

— Ce înseamnă asta, Holmes? L-am întrebat. 

— Cred că este evident ce înseamnă: prietenul nostru a 
fost urmărit de omul Contelui Rupert, probabil chiar de 
când a plecat din Ruritania. 

— Dacă aşa stau lucrurile, a spus Sapt, atunci ei ştiu 
scopul misiunii mele şi se vor pregăti să facă tot ce le stă în 
putere ca să-l împiedice pe Rassendyl să se întoarcă în 
Strelsau. 

— Sub culorile familiei Elfberg, desigur. 

— Nu va merge niciodată sub cele ale lui Rupert. 


— Nu de bună voie, poate. 

— Adică...? 

— Acest Rassendyll a fost răpit de gruparea Albaştrilor. 
După dovezile de care dispunem, în acest moment se pare 
că aceasta este concluzia. 

Sapt arăta dărâmat. 

— Dar Rassendyll mai degrabă ar muri decât să se 
supună cererilor lui Rupert, a murmurat el. 

— Există mai multe căi prin care să obligi un om să facă 
ce doreşti tu. Suntem încă în beznă în afacerea asta; avem 
nevoie de mai multă lumină ca să lămurim treaba. 

— Ce sugerezi să facem? 

— Cred că trebuie să-i cerem ajutorul cunoştinţei 
noastre de vis-ă-vis. 

— Cum? 

Holmes a făcut o pauză înainte de a răspunde. 

— Locuieşti la Hotelul Charing Cross, nu-i aşa? 

— Da, dar de unde ştiţi? 

— Nu are importanţă. 

— Pentru dumneavoastră poate nu, dar eu sunt curios 
să aflu. 

— Foarte bine. Este o deducție simplă. Charing Cros 
este un hotel frecventat de turiştii europeni şi, acum, se fac 
nişte lucrări la drum, lângă intersecţia cu strada Villiers, 
ceea ce face ca pavajul să fie acoperit cu un strat de lut 
roşiatic, specific acestui district. Pe tocurile încălţărilor 
dumneavoastră există urme din acest lut. 

Sapt a râs. 

— Evident, am venit la cine trebuie ca să-mi rezolve 
problema, a mărturisit el. 

Trăsăturile lui Holmes au rămas rigide. 

— Vom vedea. Acum Colonele, îţi sugerez să te întorci la 
hotel. Nu e nici o îndoială, că, dacă faci asta, urmăritorul 
tău 


va lua o birjă şi te va urmări. Spune clar destinaţia şi, 
intrat în birjă, dă-i noi instrucţiuni birjarului să meargă ia 
pas. 

— De ce? 

— Pentru ca, în timp ce vei fi urmărit de „şapca în 
carouri”, Watson şi cu mine să-l urmărim pe el. 

Holmes s-a întors spre mine. 

— Eşti de acord, Watson? 

— Desigur, am spus eu. 

— Bun, nu văd nici un motiv să mai amânăm. Odată ce 
ajungi la hotel, Colonele, pierde puţin timpul prin hol, până 
ce-l vezi pe Watson şi pe mine, apoi du-te în camera ta şi 
adună-ţi gândurile. 

Ruritanul cel voinic s-a ridicat. 

— Domnule Holmes, nu am cuvinte să vă mulţumesc. 

— Vă grăbiţi cu mulţumirile. Până acum, nu am rezolvat 
inimic. 

— Poate că aşa este, dar mi-aţi redat speranţa că nu e 
totul pierdut. 

— Plutim pe ape tulburi, Colonele şi bănuiesc că nu am 


atins încă fundul apei. 
XXX 


După câteva minute, Holmes, ascuns în spatele 
ferestrei, îl urmărea pe Sapt ieşind pe uşa din faţă şi 
urcându-se în birja care-l aşteptase în tot acest timp. 
Spionul de vis-ă-vis, care se aşezase sub felinarul cu gaz, a 
aşteptat până ce calul s-a îndepărtat de bordură, după care 
a intra şi el în acţiune. Aruncându-şi ţigara, s-a îndreptat ca 
o săgeată în stradă şi a luat o birjă. 


— Hai Watson, a şuierat Holmes. 

Am părăsit camera în grabă, am alergat pe scări şi am 
ajuns pe trotuar la timp ca să vedem „şapcă în carouri” 
urcându-se în birja care a luat-o apoi pe urmele lui Sapt, pe 
Baker Street. Holmes a zărit o a treia birjă şi a sărit spre ea 
să o oprească. S-a oprit, dar surugiul s-a uitat în jos spre noi 
şi a scuturat din cap. 

— Regret domnilor, dar nu vă pot servi. Trebuie să mă 
întorc la grajdurile din Crawford Street. 

— Îţi dăm în plus o jumătate de liră la destinaţie dacă ne 
duci, a oferit prietenul meu. 

Omul a ezitat un moment, dar tot a refuzat, dând din 
cap. 

— Aş vrea să vă ajut, şefii, da calu şi-a pierdut o 
potcoavă şi trebe musai să mă ocup de el. 

Holmes a dat exasperat din mână şi s-a întors pe 
călcâie. 

— Pe aici, Watson, a spus el, luând-o pe Baker Street în 
jos, în direcţia în care o luaseră şi cei doi. 

Din fericire, Sapt urmase instrucţiunile lui Holmes şi 
trăsura lui, abia mergând, se depărtase puţin: ca urmare, 
noi puteam ţine sub observaţie ambele vehicule, alergând 
în urma lor. În acest timp, eu mă uitam după o altă trăsură, 
dar nu se zărea nici una. Vântul rece ne biciuia feţele, 
atingerea lui îngheţată făcându-mi ochii să lăcrimeze. 

— Al dracului noroc! A gâfâit Holmes, cuvintele fiindu-i 
luate de vânt şi risipite. 

Imperceptibil, distanţa dintre noi şi trăsura cea mai 
apropiată se mărea. 

— Trebuie să nu-l pierdem din ochi, a spus trăgându-şi 
sufletul Holmes, accelerând şi lăsându-mă câţiva metri în 
urma lui. 

Pe măsură ce ne apropiam de Oxford Street, strada se 
aglomera, împiedicându-ne mai mult să înaintăm, din cauza 


fluxului de trecători pe care trebuia să-i evităm. La un 
moment dat, m-am lovit de un tip cu înfăţişare grosolană 
Are a fost foarte zguduit de izbitură. S-a agăţat de mine, 
dar eu nu m-am oprit, evitându-i ghearele şi mi-am cerut 
scuze, peste umăr. 

Apropiindu-ne de colţul cu Hardinge Street, m-am uitat 
după o trăsură. Am găsit una. Holmes a sărit în ea, a dat 
grăbit instrucţiuni conducătorului şi apoi s-a întors să mă 
tragă şi pe mine în cabină. M-am prăbuşit fără suflu pe locul 
meu, în timp ce vehiculul a luat-o din loc. 

— Nimic nu aduce puţină culoare în obraji ca un pic de 
exerciţiu fizic şi un pas săltat, nu, Watson? A remarcat 
Holmes cu un râs sec, cu faţa înveselită în lumina slabă din 
cabină. 

Am luat-o la stânga pe Oxford Street, urmărind trăsura 
pionului. În ciuda orei târzii şi a condiţiilor atmosferice 
neplăcute, artera era plină de oameni: oameni care veneau 
le la teatru, petrecăreţi nocturni în haine de seară, 
muncitori li schimburi şi diferite amestecături de epave 
umane care plutesc prin marele oraş, la orice oră. Erau 
grupuri pestriţe le voiajori, îmbulziţi de-a valma la uşile de 
intrare, angajaţi li conversații animate. 

— Animalul uman este o fiară  sociabilă prin 
constrângere. El trebuie să iasă şi să se amestece cu 
semenii lui, a comentat Holmes, fără să-şi ia ochii de la 
trăsura aflată la câteva sute de metri în faţa noastră. 

Atunci s-a petrecut un lucru ciudat. În loc să o ia la 
dreapta pe Oxford Circus şi apoi în jos pe Regent Street în 
urma trăsurii lui Sapt, birja spionului a continuat să meargă 
drept înainte. 

— Exact, a exclamat Holmes excitat, Watson, eşti 
singur. Urmăreşte-l pe Sapt la hotel şi aşteaptă-mă în hol. 
Eu trebuie să mă ţin după individul ăsta. Faptul că nu-l 
urmăreşte pe Sapt 


poate însemna că se simte în siguranţă în noaptea 
aceasta şi că poate relua urmărirea dimineaţă. Sau, poate 
însemna că sarcina lui s-a încheiat şi că 1-a predat altei 
codițe. Oricare ar fi motivul, dacă mă ţin după el, mă poate 
duce la Rassendyll. 

Trăsura a încetinit din cauza aglomerației când încerca 
să o ia pe Oxford Circus, permiţându-mi să sar din ea, fară 
dificultate. 

— Ai grijă, am strigat în timp ce puneam piciorul pe 
trotuarul de la marginea străzii. El mi-a făcut scurt cu 
mâna, drept răspuns. 

Inainte de a mă întoarce ca să-i iau urma lui Sapt, m-am 
uitat după trăsura lui Holmes, câteva minute, înainte ca 
aceasta să fie înghițită de noapte. 


Hotelul Charing Cross 


Am traversat Oxford Street şi m-am grăbit spre Regent 
Street. În câteva secunde am găsit o trăsură din care să-l 
urmăresc pe Colonelul Sapt, înapoi spre Hotelul Charing 
Cross. 

M-am instalat în întunericul cabinei trăsurii cu fiorul 
aventurii trezit încă o dată în inima mea, şi mi-am lăsat 
mintea să hoinărească peste amănuntele afacerii în care ne 
implicasem eu şi Holmes. Am schiţat un zâmbet crispat 
fcmintindu-mi cum, la începutul serii, încercasem, nu cu 
prea mare succes, să-l scot pe Holmes din starea lui de 
melancolie cu deducţii neînsemnate şi, acum, la numai 
câteva ore de atunci, fiecare dintre noi traversa Londra 
urmărind piste diferite în elucidarea unui foarte important şi 
periculos mister. 

Când trăsura mea era în apropiere de Piccadilly Circus, 
birja lui Sapt se vedea deja clar în faţa mea şi aşa am 
păstrat distanţa în următoarele zece minute, până am ajuns 
la destinaţie. Hotelul Charing Cross este un edificiu mare, 
Impresionant, în stilul Renaşterii franceze, cu faţada spre 
Strand, clădirea lipită de gara cela mare, una din porţile 
Londrei spre continent. Trăsura nu a ajuns chiar la timp 
pentru a-l vedea pe Sapt plătind cursa şi trecând prin uşile 
de a intrarea în hotel. O secundă mai târziu, eu făceam 
acelaşi lucru. Era deja aproape miezul nopţii, dar holul 
hotelului era aglomerat şi zgomotos. O mulţime de oameni 
trecea ca la paradă în diferite direcţii. Unii se cazau, în timp 
ce alţii predau 


cheile, evident cu intenţia de a gusta câteva din 
plăcerile cele mai dubioase ale oraşului, la această oră 
târzie. Câțiva oaspeți se  lăfăiau  liniştiţi în fotolii 
confortabile, citind, amuzându-se înainte de culcare sau 
fumând ultima ţigară din acea zi. 

În mijlocul îmbulzelii şi larmei generale, l-am zărit 
curând pe Sapt. Luase de pe pupitrul de la recepţie un ziar 
de seară şi se aşezase într-o poziţie foarte vizibilă, lângă 
lift. Aş putea să spun că articolele ziarului nu prezentau 
interes pentru el; îl folosea ca paravan în timp ce 
supraveghea pe furiş, încăperea. De la distanţă, privirea lui 
a căzut pe mine şi ochii noştri au dat semne de 
recunoaştere reciprocă. Am văzut după expresia lui că era 
nedumerit cu privire la absenţa lui Holmes, ochii lui căutând 
în zadar, prin încăpere şi întorcându-se apoi către mine. Am 
încercat să-i dau asigurări că totul este bine, încercând să 
arăt că mă simt în largul meu. A părut să înţeleagă mesajul 
meu şi, după un timp, când traficul din hol s-a mai 
diminuat, pentru a-mi da de înţeles că se retrage în camera 
lui, şi-a luat cheia de la recepţie şi s-a îndreptat spre lift. In 
timp ce intra în lift mi-a făcut un semn de „rămâne cum ne- 
am înţeles” din cap, înainte ca uşa liftului să se închidă. 

Nu aveam altceva de făcut decât să stau liniştit şi să 
aştept sosirea lui Sherlock Holmes. Bănuiam că puteam 
avea parte de o lungă aşteptare, atâta timp cât nu aveam 
cum să aflu unde ajunsese urmărindu-l pe spion şi nici în ce 
aventuri se putuse implica. Mi-am dat seama de inutilitatea 
emiterii de ipoteze, aşa că am încercat, cât am putut mai 
bine, să-mi scot din minte orice plan. 

Era imediat după ora două dimineaţa, când prietenul 
meu şi-a făcut, în sfârşit, apariţia. La acea oră holul 
hotelului era aproape gol, cu excepţia câtorva musafiri 
întârziaţi şi a personalului de noapte. Mă mutasem într-unui 
din fotolii, şi examinam paginile unui ziar de seară cam a 


suta oară, când Holmes a intrat. Era îmbujorat la faţă şi 
ochii îi erau plini de entuziasm. Am presupus că aventurile 
lui au avut un anumit grad de succes. 

A împins spre mine un scaun. 

— Totul merge bine, cred, mi-a spus în şoaptă. 

Eu am aprobat dând din cap. 

— Nu am întâmpinat nici o problemă. Dar tu? Ce-a făcut 
„Şapca în carouri”, unde te-a dus? Eşti mai aproape de 
rezolvarea misterului? Ştii unde se află Rassendyll? 

Răspunsul lui a fost neaşteptat şi acompaniat de un 
gest de „lasă asta acum”. 

— Va veni şi vremea pentru aceste detalii, a spus, 
întorcându-se să supravegheze încăperea. 

Era una dintre cele mai plicticoase caracteristici ale lui 
Holmes, aceea de a ţine pentru el informaţii vitale, până ce 
considera potrivit să le dezvăluie, de obicei într-un moment 
ales special de el pentru a crea cel mai dramatic efect. Era 
foarte frustrant şi, adesea, aceasta mă făcea să reacţionez, 
fără a şti din ce motiv exact. Totuşi, ştiam din experienţa 
trecută că era inutil să-l provoci cu privire la acest subiect. 
Dacă el voia să tacă, nu exista metodă să-l determini să 
facă altfel. 

S-a întors iarăşi spre mine. 

— Sapt s-a dus în camera lui? 

Am confirmat că aşa este. 

— Nici un semn de supraveghere? 

— Te aşteptai să fie? 

— Nu sunt sigur, a răspuns el, oarecum preocupat. 

După iui moment de gândire, a vorbit din nou. 

— Ei bine, Watson, mă tem că va trebui să tulburăm 
somnul colonelului. Am o întrebare de cea mai mare 
importanţă să-i adresez, cu privire la un tânăr confrate. 

— Un tânăr? 


Holmes nu a răspuns nimic. 

Sapt ne spusese acasă la noi în Baker Street că ocupa 
un mic apartament la etajul trei, loc înspre care Holmes şi 
cu mine ne îndreptam în acest moment. Am luat liftul şi am 
ajuns la etaj în dreptul unui coridor prost luminat şi ne-am 
oprit în faţa camerei lui Sapt. Holmes a bătut uşor în uşă. 
Am aşteptat câteva secunde, dar nu am primit nici un semn 
dinăuntru. 

— Cufundat adânc în braţele lui Morfeu, am sugerat eu. 

Holmes a bătut mai tare în uşă. 

— Probabil că are somnul greu dacă nici acum nu se 
trezeşte, a remarcat el. 

— Ce facem? 

— Nimic altceva, decât să forţăm intrarea. 

Spunând aceasta, a scos din buzunarul trendului o 
bucată mică de sârmă şi a introdus-o în gaura cheii. Holmes 
menţionase de multe ori, în trecut, că, dacă nu s-ar fi 
specializat în dezlegarea crimelor, ar fi devenit expert în 
spargerea caselor. 

Într-adevăr dovada era în faţa mea, pentru că în câteva 
secunde, s-a auzit un ţăcănit, apoi Holmes a apăsat pe 
clanţă şi a deschis uşa. 

Am intrat amândoi în camera întunecată. Lumina palidă 
a lunii intra, filtrată, printr-o fereastră în fundul camerei, dar 
era suficientă pentru a desluşi oarecum geografia camerei. 

Am văzut întrerupătorul, dar când am întrebat dacă să-l 
răsucesc, Holmes m-a oprit. Din pliurile pelerinei a scos 
lanterna lui de buzunar şi a aprins-o. A rotit razele împrejur, 
punându-ne în faţa ochilor o cameră de zi mică dar 
elegantă, în sfârşit, lumina s-a fixat pe o uşă, aflată la colţul 
cel mai îndepărtat al camerei. 

— Dormitorul, am şoptit. De aceea Sapt nu a auzit 
ciocăniturile în uşă. 


Fără a comenta, Holmes a deschis uşor fi fără zgomot 
uşa. Cum am intrat, am simţit imediat mirosul de fum de 
ţigară. Draperiile erau trase şi camera în întuneric total, era 
străbătută doar de razele galbene, cercetătoare, ale 
lanternei iui Holmes. Imediat, razele au căzut pe pat Acolo 
stătea întins Sapt cu capul afară din cearşafuri. Totuşi, 
expresia de pe faţa lui mi-a îngheţat măduva în oase. Ochii 
îi erau larg deschişi, cu privirea fixă iar gura desfăcută 
părea că stă să strige. 

Holmes s-a grăbit spre marginea patului, atingând rapid 
fruntea lui Sapt, înainte de a trage cearşafurile de pe el 
pentru a descoperi un colonel complet îmbrăcat în hainele 
pe care le purtase la întâlnirea noastră, de mai devreme, 
din noaptea aceea. Dar, ceea ce ne-a reţinut atenţia şi m-a 
făcut să scot un răcnet a fost faptul că din pieptul lui ieşea 
mânerul ornamentat al unui pumnal, în jurul cărui se 
formase o pată de un roşu purpuriu închis care se tot 
mărea. 

— Ucis, am spus cu o şoaptă răguşită, oripilat 

Holmes a confirmat scurt dând din cap şi, cu un semn 
de spaimă, a îndreptat razele lanternei în jurul camerei, 
aducându-le apoi înapoi spre trupul inert Abia atunci am 
remarcat un mic obiect zăcând în palma deschisă a lui Sapt. 

Era o floricică. 

— Goarna albastră, a spus Holmes solemn. 

Am rămas aşa, cu inimile îndurerate,  copleşiţi 
momentan de lovitura neaşteptată şi devastatoare a 
investigaţiilor noastre. 

— Au fost prea inteligenţi şi prea rapizi pentru noi, a 
murmura Holmes, cu faţa neagră de supărare şi s-a uitat la 
corpul pătat cu sânge al Colonelului. 

— Trebuia să mă gândesc că este supravegheat 
îndeaproape tot timpul. 

Ştiam că este furios pe el însuşi pentru ceea ce 
considera ca fiind lipsurile lui în relaţia cu protagoniştii 
noştri. 


— Nu aveai cum să bănuieşti şi să prevezi acest tragic 
sfârşit, l-am asigurat eu. Holmes şi-a clătinat capul şi a oftat 
adânc: 

— Ştiu că eşti bine intenţionat, bunul meu prieten, dar 
nu ai dreptate, trebuia să fi prevenit aceasta. 

Înainte de a-i putea da o replică, mi-a înmânat lanterna. 

— Ţine-o. Puțin, te rog, până fac o mică inspecţie în 
cameră. 

În timp ce eu ţineam lumina lanternei îndreptată înspre 
locul pe care mi-l indica el, Holmes a luat dormitorul la 
rând, inspectând diverse porţiuni cu ochelarii. A terminat 
aşa de repede încât cu greu putea cineva ghici 
minuţiozitatea cu care fusese făcută inspecția. 

— Puţine de aflat aici, cu excepţia faptul că ucigaşul era 
cu siguranţă un client „bine”, a spus el într-un târziu, ţinând 
în mână o mică scrumieră. Se pare că s-a bucurat de o 
ţigară, după crima oribilă. A mai oftat o dată. Ei, Watson, 
prima rundă este în terenul lui Rupert şi a oamenilor lui, dar 
bătălia e departe de a se fi încheiat. Eşti dispus pentru încă 
nişte aventuri în noaptea asta? 

— Desigur. 

— Bun bărbat. Eşti înarmat? 

l-am arătat pistolul, în loc de orice răspuns. 

— Ţine-l la îndemână, a spus. S-ar putea să ai nevoie de 
el înainte ca noaptea să se sfârşească. 


Zori londoneze 


Se auzeau clar tonurile lugubre ale Big-Ben-ului bătând 
de ora trei peste oraşului adormit. Vântul se oprise şi 
noaptea era liniştită. Holmes şi cu mine eram din nou 
înghesuiți într-o trăsură, străbătând străzile tăcute ale 
Londrei. Trecuse ceva timp de la plecarea noastră discretă 
şi în mare viteză de la Charing Cross Hotel. Lăsasem 
camera lui Sapt nederanjată, exact aşa cum o găsisem. 

— Să dăm alarma ar fi însemnat pentru noi să întârziem 
şi să stânjenim serios investigaţiile, îmi explicase Holmes. 
Nu mai putem face nimic pentru colonel, acum. Putem doar 
să îi răzbunăm moartea şi să-i ducem la bun sfârşit sarcina 
pe care a lăsat-o în mâinile noastre. 

În timp ce trăsura noastră trecea pe străzile pustii, slab 
luminate de lămpile de gaz pâlpâitoare şi de lumina lunii 
care se zărea printre norii de pe cer, mă simţeam ca şi cum 
am fi călătorit într-un ţinut din vis, cel puţin aceasta era 
percepţia creierului meu obosit. Profilele întunecate ale 
clădirilor familiare nouă, intersecțiile tăcute şi mersul 
sacadat şi ciudat al calului, dădeau un aer de ireal călătoriei 
noastre. 

— Te simţi bine, Watson? M-a întrebat prietenul meu, 
brusc. 

— Da, am răspuns, scuturându-mă de imaginile 
închipuite. Dar, spune-mi, Holmes, încotro ne îndreptăm? 

— lartă-mă, Watson, trebuia să-ţi fi spus mai devreme. 
Nu a fost intenţia mea să te ţin în întuneric. Am fost, pur şi 


simplu, preocupat cu propriile mele gânduri. Mergem pe 
acelaşi drum pe care l-am făcut mai devreme, în noaptea 
asta. După ce te-am lăsat la Oxford Circus, birja mea s-a 
ţinut după cea a „şepcii în carouri”. Am luat-o spre răsărit, 
spre Stepney, şi mai departe spre Mile End Road. Chiar 
înainte de a o lua pe Bow-Road, am luat-o la dreapta pe 
Burdett Road. Cam la trei sute de metri de la capătul 
străzii, amicul meu s-a oprit. 

Holmes a chicotit scurt, „şapca în carouri” ştia de 
prezenţa mea. Aşa era de relaxat şi încrezător încât 1-a 
salutat vesel cu un „noapte bună” pe surugiu. Apoi a intrat 
într-o vilă singuratică, la numărul 104. Draperiile erau trase 
la fereastra de la parter, dar se puteau vedea raze de 
lumină puternică printr-o crăpătură, indicând că mai erau şi 
alte persoane în casă: alte persoane implicate în 
conspirație. 

— Continuând investigația, am descoperit că drumul 
merge de-a lungul şirului de case. Am reuşit să sar zidul 
curţii din spatele casei de la numărul 104. Grădina era 
neglijată şi plină de buruieni, iar spatele casei era în 
întuneric. Bineînţeles că nu puteam aprinde lanterna, de 
teamă să nu fiu descoperit. Eram tocmai pe punctul să 
încep să dau ocol casei, când, cu noroc, am zărit o rază de 
lumină la picioarele mele. Atunci am văzut grătarul acoperit 
cu bălării şi ierburi situat chiar deasupra unei mici ferestre 
de la pivniţă. Vederea îmi era îngreunată de frunze şi de 
mizeria de pe geam, dar ceea ce am reuşit să văd mi-a 
făcut inima să o ia la galop. În pivniţă se afla o femeie care 
avea în mână o lumânare, sursa luminii pe care o văzusem. 
Părea că cercetează ceva pe podea. Mişcându-se în cerc, 
lăsând să vină mai multă lumina spre mine, mi-a permis să 
observ că obiectul interesului ei era corpul unui băieţaş. 
Acesta zăcea pe un fel de pat făcut din pânză grosolană de 
sac. La început am crezut că băiatul e mort, dar, apoi el s-a 
agitat în somn. 


După ce s-a uitat la băiat câteva secunde, femeia a 
ieşit, cufundând din nou încăperea în întuneric. 

— Cine, doamne iartă-mă, era băiatul ăsta? 

— Am nişte bănuieli, dar până nu am mai multe detalii, 
nu le fac publice. 

— Ai sperat să-ţi spună asta Sapt. 

— Nu chiar, dar mi-ar fi putut confirma bănuielile. 

— Ce ai făcut în continuare? 

— Am dat ocol casei până am ajuns în faţa ei şi m-am 
uitat printr-o crăpătură din draperiile trase. Nu vedeam 
decât puţin din cameră, dar am putut vedea că era o 
cameră cu mobilă uzată. 

„Şapca în carouri” era acolo, revărsat pe un şezlong, 
sorbind nişte gin şi discutând cu un alt bărbat a cărui faţă 
nu o puteam vedea, deşi părea că poartă ceva ca o 
uniformă albastru deschis. Femeia pe care o văzusem în 
pivniţă li s-a alăturat şi au stat toţi trei de vorbă 
prieteneşte, ceva timp. Nu puteam auzi ce-şi spun dar am 
înţeles două nume pe care le-au menţionat destul de des. 
Unul era Sapt. 

— Şi celălalt? 

— Holstein. 

— Nu-mi spune nimic, am spus, clătinând din cap. 

— Nici mie, pentru moment. Este un nume de ţinut 
minte. După un timp, trio-ul a părut că se retrage. Din ce 
am putut eu înţelege „şapca în carouri” îi cerea socoteală 
femeii. Înainte chiar de a părăsi camera, el a venit lângă 
fereastră. M-am aruncat la pământ şi m-am lipit de perete, 
în timp ce el trăgea draperia ca să privească în stradă. 
Presupun că făcea o ultimă verificare înainte de a se duce 
la culcare. Din fericire, am reuşit să mă retrag din calea 
privirii lui la timp. Puțin după aceasta, uşa a fost încuiată şi 
lumina stinsă. Mi-am dat seama că făcusem tot ce se putea 
face până la acel moment, aşa că m? Am întors la hotel. 


— Ce înseamnă toate acestea? 

— Lăsând la o parte pentru moment prezenţa băiatului 
în pivniţă, se pare că această casă este folosită de 
conducătorii Albaştrilor, când se află la Londra. Aşa cum 
bănuiam, l-au urmărit pe Sapt, din Ruritania, aşezându-se 
într-o proprietate închiriată aici, în timp ce au pus la cale 
capturarea lui Rassendyll şi uciderea lui Sapt. Sunt mai 
puţine suspiciuni, dacă confidentul Regelui este ucis 
departe de Strelsau, nelăsând astfel vreo urmă de bănuială 
asupra lui Rupert şi a cohortei sale. 

— Dar ce-i cu Rassendyll? Crezi că l-au ascuns în casă? 

— Cred cu tărie că Albaştri îl au în ghearele lor, iar, dacă 
deducţiile mele sunt corecte, el nu se află în casă, ci, chiar 
în acest moment, este în drum spre continent împreună cu 
asasinul lui Sapt. 

— Din ceea ce mi s-a spus despre Rassendyll, mai 
degrabă ar muri decât să răspundă la cererile lor. Cum a 
fost convins să meargă? 

— Băiatul este momeala. 

Faţa mea trebuie să-mi fi trădat uimirea la auzul 
răspunsului, pentru că Holmes mi-a adresat un zâmbet 
subţire şi m-a bătut pe braţ. 

— Îți voi explica totul la momentul potrivit, dar, acum, 
Watson, suntem aproape de destinaţia noastră. 

Aşa fusesem de captivat de povestirea lui Holmes încât 
nu am observat că peisajul se schimbase de la nobilele 
edificii înalte din centrul Londrei, la proprietăţile mai 
ponosite, şubrede din East End. La cererea lui Holmes, 
trăsura a luat-o pe Burdett Road. 

Eu nu ştiam încă planul de acţiune al lui Holmes. Să 
dăm buzna oare în casă, de unii singuri, şi să încercăm să-i 
capturăm pe rezidenţi? 


Puțin după ce am intrat pe stradă, Holmes i-a dat 
surugiului instrucţiuni să oprească şi să ne aştepte acolo. În 
linişte, am mers pe strada pustie până am ajuns la numărul 
104, întunecate siluete neregulate în lumina palidă a lunii. 

— Acum, Watson, eu voi sta de pază aici, spuse pe un 
ton potolit. Vreau să fiu sigur că nici una din aceste păsări 
nu zboară din colivie până ce nu te întorci tu cu întăriri. 
Dacă memoria mă mai ajută, bătrânul nostru prieten 
Gregson este de serviciu la Yard, luna asta. Spune-i că 
avem nevoie de serviciile lui şi ale încă unei jumătăţi de 
duzine de bărbaţi bine clădiţi. Acum, du-te! Orice amânare 
pune în primejdie succesul acestei aventuri. 


KKK 


Lumina gri, palidă, a zorilor cobora din cer în timp ce eu 
mă apropiam încă o dată de Burdett Road. Acum eram 
întovărăşit de inspectorul Tobias Gregson de la Scotland 
Yard, care, cu eficacitatea şi profesionalismul care-l 
determinase pe Holmes să-l numească „cel mai inteligent 
detectiv de la Scotland Yard”, acţionase cu o promptitudine 
demnă de laudă. In urma trăsurii noastre venea un vehicul 
al poliţiei deghizat în căruţă de marfă şi în care erau 
ascunşi şase poliţişti. 

Ne-am oprit la oarecare distanţă de numărul 104. 
Gregson şi-a instruit oamenii să nu facă zgomot şi să nu se 
arate atâta timp cât el stă de vorbă cu Holmes, a cărui 
siluetă o zăream stând încă de pază lângă aleea de la 
intrare. 

— Mă bucur că ai venit, Gregson, a spus cu căldură 
prietenul meu şi cei doi şi-au strâns mâinile. 


— Trebuie să admit, domnule Holmes, că nu ai dat 
niciodată până acum o alarmă falsă, dar sper că ai un bun 
motiv pentru această mică excursie a noastră. 

Polițistul înalt, cu părul bălai, a arăta cu capul înspre 
căruţa cu poliţişti. 

— Într-adevăr, am, Gregson. Vom avea timp pentru 
toate detaliile mai târziu, dar acum este suficient să-ţi spun 
că ocupanţii acestei case sunt anarhişti străini, care sunt 
deja responsabili de uciderea unui demnitar de la Curtea 
Ruritaniei, aflat în vizită la Londra. 

Figura palidă a detectivului oficial s-a relaxat devenind 
încrezătoare. 

— Foarte bine, domnule Holmes. Care e planul de 
acţiune? 

— Amplasează-ţi oamenii în faţa şi în spatele casei să 
nu lase pe nimeni să fugă, în timp ce, Watson, tu şi cu 
mine, forţăm intrarea. Au un băiat captiv în pivniţă şi pe el 
trebuie să-l protejăm, mai presus de orice. 

Gregson era destul de familiarizat cu metodele 
prietenului meu şi să acţioneze conform instrucţiunile lui 
fără alte întrebări. Câteva minute mai târziu, cu zorile 
ridicând acum vălul negru al nopţii de pe drumul plin de 
funingine, eram gata de acţiune. 

— Uşa din faţă este încuiată, aşa că trebuie să ne facem 
o intrare destul de lipsită de graţie, pe fereastră, a spus 
Holmes, luând o piatră mare de jos, din grădină. A aruncat- 
o cu putere în fereastra de sub arcada laterală, care s-a 
făcut ţăndări, la impact. Spărgând resturile zimţate de 
sticlă, prinse încă în rama ferestrei, cu patul pistoalelor 
noastre, am intrat în casa întunecată. Zgomotul intrării 
noastre alertase deja pe ocupanţii casei. Strigăte înăbuşite 
şi mişcări grăbite puteau fi auzite la etaj. Cu Holmes 
deschizător de drum, ne-am grăbit din camera de zi în hol şi 
când am ajuns la baza 


scărilor, şi-a făcut apariţia o siluetă. Din mâna ei ridicată 
au zburat spre noi scânteieri galbene. Am simţit un glonţ 
trecând razant pe lângă capul meu, ricoşând în peretele din 
spatele meu. 

Holmes a tras la rândul lui. Silueta a tipat ascuţit, de 
durere, şi s-a apucat cu mâna de umărul drept, înainte de a 
se retrage în umbră. Deşi, lumina dimineţii încerca să pună 
stăpânire pe casă, partea de sus a scărilor era cufundată în 
umbră. 

Deodată, am auzit un zgomot la dreapta noastră şi apoi 
o altă împuşcătură. Gregson a scos un țipăt, a căzut în 
genunchi şi a alunecat pe lângă perete. Cu atenţia 
îndreptată spre el, nu am observat cum, de nicăieri, a 
apărut silueta unei femei, parcă apucată de nebunie. Cu un 
țipăt de furie s-a aruncat asupra lui Holmes. Aşa de mare a 
fost surpriza şi ferocitatea atacului ei, că el nu a putut face 
nici o mişcare de apărare şi, în lupta care a urmat, pistolul i- 
a scăpat din mână pe podea. 

Pe moment, eu eram uluit de atacul acestui diavol cu 
chip de femeie. Degetele ei, ca ghiarele blestemate ale 
unei păsări uriaşe se încleştaseră pe faţa lui Holmes, 
încercând să-l sfâşie. Apucând-o de încheietură, au reuşit să 
rămână amândoi în nişă, dar, în timp ce se lupta cu ea, s-au 
lovit de balustrada, care, la impact, a scârţâit tare de tot. 
Eu am fost scos din paralizia mea temporară de sunetul 
altei împuşcături. L-am zărit pe „şapca în carouri” 
furişându-se dintr-o cameră în alta pe coridorul din dreapta 
noastră. Am ochit silueta mişcătoare dar s-a retras în 
întuneric înainte să apuc să trag. 

Holmes se lupta încă cu femeia. Era ca o creatură 
posedată, cu ghiarele agitându-i-se în aer, cu unghiile-i 
ascuţite amenințând periculos, ochii lui Holmes. Deja 
acesta avea o dâră de sânge pe obrazul drept. In timp ce se 


luptau, ea scotea ţipete stridente, scuipând o serie de 
înjurături spurcate. S-au izbit încă o dată de balustradă, 
care s-a înclinat într-o parte sub greutatea lor şi apoi, cu 
scrâşnete, s-a legănat, s-au desprins aşchii, s-au rupt bucăţi 
şi, într-o explozie de rumeguş, a cedat, amândouă corpurile 
s-au legănat pe margine, au rămas aproape fără mişcare un 
moment, apoi au început să plonjeze spre holul de jos. 

Am sărit să-l prind pe Holmes. Degetele mele l-au 
apucat zdravăn de haină, l-am tras puternic spre mine, 
smucindu-l violent înapoi şi oprindu-l din aterizare înainte 
ca picioarele să piardă contactul cu podeaua. Totuşi, 
femeia, care în momentele de groază îl eliberase din 
strânsoare pe Holmes, tipa acum ca o nebună, în aer, cu 
mâinile agitându-i-se cu disperare sălbatică. A scos un țipăt 
îngrozit şi s-a rostogolit peste margine, corpul ei căzând 
greu ca plumbul, făcând mişcări de coşmar ce semănau cu 
înotul şi s-a zdrobit apoi de pământ. 

— Îţi mulţumesc, Watson, a spus Holmes, un pic fără 
suflu, în timp ce se ridica. După ce şi-a regăsit pistolul şi-a 
întors atenţia spre figura sluţită a omului de la Scotland 
Yard. Gregson era conştient şi se ţinea de un genunchi, cu 
sângele curgându-i printre degete. Cocoţat pe treapta de 
sus, eu i-am examinat rana. 

— Nu-ţi face probleme pentru mine, a spus el răguşit. 
Voi trăi. 

— Te poţi mişca? 

— Cu dificultate, a spus strâmbându-se de durere, 
găsindu-şi poziţia potrivită. 

Holmes a îngenuncheat lângă mine. 

— Este mai bine să te lăsăm aici până terminăm 
afacerea cu ceilalţi doi amici ai noştri. 

— Bineînţeles. Am pistol. Stau de santinelă. Nimeni nu 
va trece de mine. 


Înainte de a mai spune ceva, atenţia ne-a fost reţinută 
de un sunet neaşteptat venind din spatele nostru. 
Întorcându-mă, am văzut două forme pe punctul de a se 
arunca asupra noastră. „Şapca în carouri” şi-a lansat cizma 
spre silueta îngenunchiată a lui Holmes, dar, acesta, cu 
deosebită dexteritate, a sărit într-o parte şi şi-a înfipt 
degetele în piciorul atacatorului. Cu o răsucire bruscă, 
Holmes 1-a trimis pe atacator, în zbor, în spatele lui, cu 
capul înainte, până jos pe scări. 

Între timp, Gregson, țintuit lângă perete, şi-a folosit 
pistolul pe celălalt tip, care s-a rostogolit, ţinându-se de 
piept, înainte de a cădea la podea — mort. „Şapca în 
carouri” şi-a revenit rapid după cădere şi a bătut în 
retragere. 

— Nu trebuie să ajungă la băiat, a strigat Holmes, sărind 
prin aer în jos pe scări. După el, urmam eu. Când a ajuns în 
pivniţă, „şapca în carouri” s-a întors şi a tras orbeşte în 
direcţia noastră, stopându-ne urmărirea, aşa că noi ne-am 
lipit imediat de perete, pentru a ne păzi de ricoşeul 
gloanţelor. 

Această întârziere i-a dat timp adversarului nostru să 
intre în pivniţă şi să trântească uşa în urma lui. Holmes, cu 
viteza lumii s-a aruncat asupra uşii, înainte ca acesta să o 
poată încuia pe dinăuntru. Aşa de mare a fost forţa atacului 
lui, încât uşa s-a deschis năprasnic izbindu-l tare pe „şapca 
în carouri” aflat în spatele ei. Vigoarea loviturii a fost 
suficientă pentru a-l dezechilibra, provocându-i căderea pe 
spate, pe treptele pivniţei. Numai apucându-se zdravăn de 
balustradă acesta a reuşit să se menţină în poziţie 
verticală. Când a ajuns pe podeaua pivniţei, şi-a îndreptat 
spatele, s-a uitat în jur, în încăperea întunecoasă, şi a ţintit 
cu pistolul. Dar ţinta lui nu eram eu sau Holmes, urmăritorii 
lui, ci silueta ghemuită pe pânza de sac, din fundul pivniţei. 
S-a zărit o flacără scurtă la revolverul lui Holmes şi „şapca 
în carouri” s-a clătinat, privirea căzându-i pe noi, înainte ca 


globii oculari să se dea peste cap şi ca el să cadă pe 
pavimentul de piatră. Când am ajuns la el, am constatat că- 
şi dăduse ultima suflare. 

— Ei, măcar l-am răzbunat pe Sapt, am spus înceţoşat. 

Holmes nu a făcut nici un comentariu, ci a alergat spre 
băiat ca să-i analizeze figura inertă. Îngenunchind lângă el, 
prietenul meu i-a întors faţa într-o parte şi în alta: 
trăsăturile îi erau calme şi palide în afară de o vânătaie 
închisă la culoare pe pometul obrazului drept. Pleoapele se 
zbăteau dezordonat, dar ochii rămâneau închişi. 

— Drogat, aşa s-ar părea, Watson!? 

l-am luat băiatului pulsul şi, ridicându-i pleoapele, i-am 
examinat pupilele. 

— Da, am spus. Este sedat foarte tare, dar nimic mai 
mult de-atât. 

— Slavă cerului! 

Holmes a privit spre cadavrul de la baza scărilor. 

— O adevărată baie de sânge, a comentat la repezeală, 
vorbind pentru sine. A tăcut pentru un moment şi apoi s-a 
întors spre mine, cu faţa căzută şi îngrijorată. 

— Watson, l-am salvat noi băiat şi l-am răzbunat pe 
Sapt, dar am rămas fără nici un prizonier de la care să 
căpătăm informaţiile vitale de care avem nevoie în 
cercetarea noastră. Acum a rămas să desluşim cealaltă 
faţetă a complicatei noastre afaceri. 


O reuniune de familie 


Viaţa nu a fost niciodată plictisitoare, trăind-o aşa cum o 
făceam, alături de cel mai faimos detectiv particular al 
timpurilor noastre, dar, când Holmes şi cu mine aveam un 
caz, mi se părea că simţurile mi se ascuţeau în aşa măsură 
încât aveam senzaţia uneori, că sunt propulsat într-o altă 
dimensiune. Totul părea a fi un vis şi totuşi toate percepțiile 
erau limpezi ca şi cristalul, nervii erau întinşi la maximum şi 
creierul funcţiona într-un ritm mai rapid. Consider că e 
ciudat să spun că nu am mai vorbit despre această 
senzaţie, deşi am multe asemenea aventuri petrecute 
împreună cu prietenul meu, dar cred că acest fapt nu a 
afectat, în nici o măsură, relatarea lor. Acesta este un 
amănunt din cronicile despre el, ambianța romantică, cum 
o numea cu dispreţ, care îl făcea pe Holmes să ia în 
derâdere şi să condamne eforturile mele literare. 

Odată s-a lansat chiar în critici. 

— Ai stricat ceea ce trebuie să fie o serie de studii de 
caz într-o serie de povestiri. Ai încercat, poate, să pui 
culoare şi viaţă în frazele tale, în loc să te concentrezi pe 
sarcina de a înregistra această relaţie severă dintre cauză 
şi efect care este cu adevărat singura caracteristică 
notabilă a lucrurilor. Această „relaţie severă”, raţiunea ei de 
a fi era aşa de accentuată, încât, uneori, uita să remarce 
consecinţele dramatice ale investigaţiilor sale. Eu nu eram 
vinovat că puneam „viaţă şi culoare” în ele, viaţa şi 
culoarea erau deja acolo. Sherlock Holmes era un animal 
cerebral şi mintea lui era stimulată de 


investigaţiile sale. Nu simţea accelerarea ritmului vieţii, 
aşa cum făceam eu odată intrat în joc, şi niciodată nu am 
simţit aceasta cu mai mare intensitate decât în afacerea 
Hentzau. 

După această cursă furtunoasă cu trăsura, spre hotelul 
Charing Cross, evenimentele păreau să se rostogolească 
unul după altul. Reluând cazul aşa cum o fac acum, calm şi 
în linişte, încă pot retrăi ceva din acea senzaţie de 
accelerare a pulsului şi de ameţeală datorate pericolului pe 
care l-am trăit atunci. La câteva ore după dramatica 
noastră aventură în East End, eu şi cu Holmes ajunsesem 
încă o dată în apropierea familiară a apartamentului nostru 
din Baker Street. Inspectorul Gregson fusese dus la spitalul 
poliţiei, iar cele trei cadavre la morga Scotland Yard-ului. 
Băiatul fusese adus la noi în Baker Street. Holmes îl 
convinsese pe Gregson să ne lase băiatul în custodie, 
pentru moment, şi detectivul oficial fusese prea slăbit ca să 
aibă vreo obiecţie. Tânărul, încă sub efectul sedativelor, a 
fost lăsat în grija afectuoasă a menajerei noastre, doamna 
Hudson, care 1-a aşezat un pat în cămăruţa ei de la parter. 

De la întoarcerea în cartierul nostru general, tot 
încercasem să mă odihnesc puţin ca să-mi revin după 
extenuarea provocată de aventurile noastre nocturne şi 
pierderea somnului de noapte, dar Holmes nu dădea deloc 
semne de oboseală. Se aruncase cu zel într-o serie de 
treburi: a scos microscopul şi a examinat îndeaproape 
câteva din hainele băiatului şi din obiectele culese din 
dormitorul lui Sapt; a trimis nişte telegrame; a consultat 
Burke's Peerage şi orarul companiei Thomas Cook 
Continental, scoțând sunete de satisfacţie şi a consultat o 
hartă a Europei. Ştiam că era prea ocupat cu gândurile lui 
pentru a-l mai deranja cu întrebări privind câteva puncte 
care îmi erau neclare. 

Abia la ora 10.00, după ce servise un mic dejun sănătos, 
s-a cufundat în fotoliu, lângă foc, şi şi-a aprins pipa. 


— Dacă totul merge bine, a spus el, întinzându-şi 
picioarele lui lungi în faţa focului, unul sau două aspecte ale 
acestei afaceri se va lămuri în mod satisfăcător până la 
prânz. Până atunci, o pipă fumată în linişte şi câteva minute 
de repaus. 

Fără nici un alt cuvânt, s-a lăsat pe spate, cu bătrâna lui 
pipă între buze, cu ochii ţintiţi meditativ într-un colţ al 
tavanului, cu fumul albăstrui urcând în fuioare spre el. 
Tăcut şi dus pe gânduri, stătea cu lumina strălucitoare a 
dimineţii pe trăsăturile lui ferme, acviline. Aşa a rămas, în 
timp ce eu am aţipit, pentru a mă trezi la o uşoară bătaie în 
uşă şi la apariţia menajerei noastre. 

— Flăcăul se agită, domnul Holmes. Poate că 
dumneavoastră şi doctorul Watson ar trebui să veniţi la el. 

Am însoţit-o pe doamna Hudson în cămăruţa ei, în care 
tânărul zăcea pe sofa, acoperit cu câteva pături. Era un 
băiat frumuşel, cam de zece ani, cu trăsături puternice şi cu 
un păr bogat, castaniu. Începea să-şi revină din somnul 
provocat de medicamentele administrate. Pleoapele se 
agitau dezordonat în lupta lui de a-şi recăpăta cunoştinţa. 

— Ăsta e domeniul tău, Watson, a spus Holmes, dându- 
se la o parte ca să-mi permită să-l examinez pe băiat 

— Pulsul îi creşte, am putut spune, pentru moment. 
Dacă ar putea fi făcut să înghită nişte cafea neagră, 
procesul de trezire s-ar grăbi. 

— Oh, mă ocup eu de asta, doctore, a spus doamna 
Hudson. A trecut ceva timp de când nu am mai avut nici o 
sarcină, cât de mică, de care să mă ocup. 

Holmes a aprobat dând din cap. 

— Trebuie să adăugăm, celorlalte calităţi ale tale şi pe 
aceea de înger păzitor. Watson, cred că putem lăsa aceasta 
în mâinile îndemânatice ale doamnei Hudson. De fapt, noi 
ar fi trebuit să fim deja plecaţi. 


Doamna Hudson i-a aruncat lui Holmes una din privirile 
ei pline de înţelesuri: un amestec de amuzament şi 
indignare. 

Avea cel mai mare respect şi afecţiune pentru chiriaşul 
ei boem, ceea ce nu o împiedica, uneori, să-şi arate 
dezaprobarea. 

— Afară cu voi, a spus, gonindu-ne din încăpere. 

— După cum ştii, nu sunt un admirator al sexului slab, a 
admis Holmes când ne-am aflat din nou în camera de zi, 
lângă foc, dar doamna Hudson este excepţia care confirmă 
regula. Este, fără nici o îndoială, o femeie model. 

Înainte de a-mi putea arăta aprobarea cu privire la acest 
sentiment, am auzit agitaţie pe scări, lângă camera noastră 
şi o uşă trântită. În cadrul uşii, un bărbat înalt, bine făcut, 
îmbrăcat o redingotă şi cu joben. A făcut un pas în cameră, 
uitându-se când la unul, când la celălalt până ce şi-a fixat 
privirea agitată pe tovarăşul meu. 

— Unde este, a răcnit intrusul. A intrat adânc în cameră 
şi a repetat întrebarea cu o furie crescândă. 

Holmes s-a ridicat din fotoliu şi, înainte ca vizitatorul să 
reacționeze, 1-a apucat de braţ şi 1-a făcut să se aşeze pe 
un scaun, lângă foc. Figura, largă şi frumoasă a 
vizitatorului, care purta încă semnele nopţii nedormite şi ale 
îngrijorării, s-a acoperit de confuzie, focul mâniei murind în 
ochii lui injectaţi înlocuit fiind de nelinişte. Aşezându-se, a 
băgat mâna în buzunar şi a scos o telegramă mototolită pe 
care a fluturat-o spre prietenul meu. 

— Ce sens are acest lucru? A strigat el, dar, de această 
dacă, vocea îşi pierduse din siguranţă şi tremura de 
disperare. 

Holmes a luat telegrama şi a scuturat-o arătându-mi 
textul: „Nicolas este în siguranţă. Sherlock Holmes, Strada 
Baker, nr. 221 b”. 


— Vă pot asigura, lord Burlesdon, că nu e nici o glumă, 
fiul dumneavoastră este în perfectă siguranţă şi se va 
întoarce la dumneavoastră imediat. 

Burlesdon s-a lăsat greu pe scaun cu un suspin. 

— Îţi mulţumesc Doamne, a murmurat el. Îţi mulţumesc. 

— Watson, cred că Lordului i-ar prinde bine un coniac. 

Repede i-am administrat băutura  revigorantă 
vizitatorului nostru; a apucat paharul cu mulţumiri şi a dat 
pe gât lichidul de culoarea chihlimbarului dintr-o înghiţitură. 

— Trebuie să-mi cer scuze pentru comportamentul meu 
cumva nepotrivit, a spus, dar amândoi, şi eu şi soţia mea, 
am fost într-o încordare insuportabilă de când a început 
toată afacerea asta nenorocită. 

— Vă înţeleg perfect, a spus Holmes, şi vă asigur că fiul 
dumneavoastră, Nicholas, este în siguranţă, a scăpat 
nevătămat doar cu câteva vânătăi şi, în prezent, îşi revine 
dintr-un somn cauzat de somnifere. 

Faţa suptă a lordului Burlesdon s-a schimonosit din 
cauza avalanşei de emoţii. Ochii i-au fost inundaţi de 
lacrimi, în timp ce gura s-a desfăcut într-un zâmbet larg. 

— Nu ştiu cum să vă mulţumesc. 

— Răspunzându-ne la câteva întrebări şi clarificând 
câteva aspecte, a replicat Holmes calm, asumându-şi o 
dată în plus rolul de „raţional” detaşat. 

— Bineînţeles, a răspuns Lordul Burlesdon. 

— Am o imagine de ansamblu a evenimentelor privind 
răpirea fiului dumneavoastră. Dacă le trec în revistă în faţa 
dumneavoastră, aţi fi atât de bun să mă corectaţi dacă 
greşesc şi să umpleţi detaliile care lipsesc...? 

Vizitatorul nostru a acceptat. 

— Acum câteva zile, fiul dumneavoastră a dispărut Mai 
târziu, aţi fost informat că a fost răpit Un reprezentant ai 
răpitorilor a venit la dumneavoastră, Rudolf Rassendyll, 
care era în vizită la dumneavoastră Cooperarea lui era ceea 
ce 


cereau răpitorii în schimbul copilului. Rassendyll a fost 
de acord, fără îndoială din obligaţie, constrâns de cererile 
lor şi a plecat împreună cu răpitorii. Vi s-a spus că fiul 
dumneavoastră va fi eliberat după ce sarcina lui Rassendyll 
va fi fost îndeplinită, dar până atunci trebuia să nu vorbiţi 
nimic despre drumurile fratelui şi starea fiului, altfel urma 
să nu-i mai vedeţi pe niciunul dintre ei. 

Lordul Burlesdon a rămas cu gura căscată de uluire. 

— Totul este absolut corect, domnule Holmes, dar cum 
Dumnezeului de ştiţi toate acestea? 

— Cu ajutorul unei serii de deducţii şi observaţii bazate 
pe date aflate deja în posesia mea, dar aceasta este 
irelevant. Ce detalii aţi putea adăuga, dacă există vreunul, 
faptelor pe care vi le-am prezentat? 

— Foarte puţine. Totul s-a întâmplat aşa cum aţi relatat. 
Am fost vizitaţi de un agent al răpitorilor. 

— Portretul lui... 

— Un bărbat înalt, cu comportament milităresc. Purta o 
pălărie cu boruri late, trasă bine pe frunte, aşa că nu pot 
face o descriere precisă a trăsăturilor lui. Ca să vă spun 
adevărul, mintea mea era prea preocupată de problemele 
cu Nicholas pentru a acorda atenţie acestui aspect. Avea 
barbă, o barbă neagră — care ar fi putut să fie falsă. A făcut 
o pauză, încruntându-şi sprâncenele, parcă încercând să-şi 
aducă aminte alte detalii ascunse în mintea lui, ca să-l ajute 
pe Holmes. Oh, da, a fost ceva, a spus. Natural, omul nu şi- 
a spus numele, dar era fumător şi am remarcat inițialele 
H.H. pe portţigaretul din care-şi scoase micile ţigaretele 
fără filtru. 

Holmes a aprobat cu satisfacţie. 

Burlesdon a continuat. 

— Aşa cum aţi afirmat, acest bărbat a petrecut ceva 
timp într-o discuţie privată cu Rudolf. Fratele meu a fost de 
acord să plece cu el pentru a asigura viaţa fiului meu. 
Acesta a fost acum două zile. De atunci nu am mai ştiut 
nimic. 


— Nu aveţi nici o idee despre cine sunt răpitorii sau 
despre ce i-au cerut fratelui dumneavoastră? 

Lordul Burlesdon a scuturat din cap. 

— Nu, nu ştiu nimic. Totul seamănă cu un coşmar 
îngrozitor. 

Am putut citit în ochii prietenului meu că era plăcut 
impresionat de ignoranţa Lordului Burlesdon, cu privire la 
conexiunile cu Ruritania. 

— V-a vizitat cineva care voia să-l contacteze pe fratele 
dumneavoastră? Am întrebat, cu timiditate. 

Burdesdon s-a întors spre mine. 

— Da, a fost destul de ciudat. O cunoştinţă ruritaniană 
de-a sa, bănuiesc, dar a trebuit să-l trimit la plimbare. Nu 
puteam dezvălui adevărul. 

Holmes s-a sculat în picioare. 

— Trebuie să vă mulţumesc, domnule, pentru onestitate 
şi pentru ajutor, prin confirmarea concluziilor mele. Din 
nefericire, eu nu pot face acelaşi lucru pentru 
dumneavoastră. 

— Drumurile fratelui dumneavoastră şi diferitele 
maşinaţiuni din spatele răpirii, trebuie să rămână pentru 
moment un secret. În această conjunctură, nu pot să mai 
divulg nici o informaţie din cele pe care le deţin. Viaţa 
fratelui dumneavoastră este încă în mare pericol şi este 
imperativ, pentru siguranţa lui, ca dumneavoastră să nu 
vorbiţi cu privire la nici unul dintre aspectele acestei 
afaceri, pentru ca eu să am vreo şansă de a-i salva viaţa. 

Pentru moment, vizitatorul nostru s-a uitat ezitant la 
Holmes, apoi s-a înclinat, aprobându-l. 

— Foarte bine, domnule Holmes, voi face ce-mi cereţi, 
dar vă rog să mă contactaţi de îndată ce aveţi veşti despre 
Rudolf. 

— Fiţi sigur de asta. Acum, cred că este momentul să vi- 
| dăm înapoi pe fiul dumneavoastră. 


Când am intrat în cămăruţa doamnei Hudson, flăcăul 
stătea în şezut, sorbind cafea dintr-un borcănel. Văzându-şi 
tatăl, a lăsat să-i scape un strigăt de bucurie. 


A fost o regăsire emoţionantă, cu lacrimi vărsate atât de 
tată, cât şi de fiu şi, pentru respectarea adevărului, trebuie 
să spun că nici eu şi nici doamna Hudson nu ne-am lăsat 
mai prejos. Sherlock Holmes, care a considerat întotdeauna 
emoţiile un fel de piedică în calea gândirii limpezi, s-a 
retras imediat în camera de zi, lăsându-mă pe mine să le 
spun la revedere celor doi. 

Când m-am întors în cameră, l-am găsit pe Holmes 
uitându-se gânditor în foc. 

— Totul e bine când se termină cu bine, am spus, 
scoţându-l din reverie. 

— Spune-mi, am întrebat, ai ştiut tot timpul că băiatul 
este fiul lui Burlesdon şi nepotul lui Rassendyll? 

— Părea o ipoteză logică. Din ceea ce mi-a spus Sapt 
despre Rudolf Rassendyll, era clar că nici o constrângere 
fizică nu-l putea face să fie de acord să-l ajute pe Rupert în 
planurile sale. Mai degrabă ar fi murit decât să joace un rol, 
chiar şi împotriva voinţei lui, în căderea monarhiei Elfgberg. 
Amenințarea implicită la viaţa Reginei Flavia, într-o 
asemenea eventualitate, l-ar fi întărit şi mai mult să reziste. 
Prin urmare, trebuiau să fie folosite mijloace mai subtile şi 
mai convingătoare pentru a-i obţine sprijinul. Când am 
descoperit prezenta băiatului ţinut captiv în casa din 
Burdett Road, lucrurile au fost clare pentru mine. M-am 
informat din Burke's Peeroge şi am aflat că Lordul 
Burlesdon are un urmaş, un flăcău de vârstă apropiată. Am 
verificat datele şi numele băiatului azi dimineaţă, înainte de 
a-i trimite tatălui o telegramă. 

Rassendyll nu are altă familie apropiată, aşa că fiul 
fratelui lui a devenit, în acest joc disperat, pionul prin care 
Rassendyll putea fi forţat să lucreze pentru gruparea 
Albaştrilor. Îţi adunci aminte că Sapt a spus că el crede că 
Lordul Burlesdon a minţit când a negat că ştie ceva despre 
drumurile fratelui său. Evident, exista ceva ce-l obliga să 
facă acest lucru. Răpirea fiului său, băiatul din pivniţă, era 
cauza. 


— Aşa că Rassendyll a fost obligat să meargă cu omul 
lui Rupert pentru a salva viaţa nepotului său? 

— Exact! Este în afara oricărui dubiu că se află acum în 
ghearele lui Rupert de Hentzau. 

— În Ruritania? 

— Mă tem că da. Faptul că nepotul lui este în siguranţă 
nu-i va fi de nici un folos, de acum. 

— Deci, totul este pierdut. 

— Nu, Watson. Să nu spui niciodată aşa ceva. Deşi au 
două zile înaintea noastră, Contele Rupert nu cred că va 
încerca să dea lovitura pe care o pregăteşte, înainte de 
vizita de stat a Regelui Boemiei, aşa că mai avem ceva 
timp la dispoziţie — ceea ce înseamnă... eşti pregătit să mă 
însoţeşti în Ruritania? 

— Vreau să duc afacerea asta la bun sfârşit. 

— Bun băiat! La cinci şi un sfert, în după amiaza 
aceasta, pleacă un tren spre continent. Trebuie să ne aflăm 
în el. 

Mintea îmi era confuză. Eram conştient că următoarea 
fază a investigaţiilor noastre era urmărirea lui Rassendyil, 
dar perspectiva actuală îmi provoca multă nelinişte. Deşi 
aveam un mare respect pentru resursele, curajul şi 
abilităţile prietenului meu, nu mă puteam abţine să nu-mi 
fac griji cu privire la succesul misiunii noastre. Mă întrebam 
cum puteau doi englezi, lipsiţi de orice asistenţă şi putere 
oficială, să lupte cu o organizaţie fanatică şi cum puteam 
împiedica substituirea unui monarh. Mi-am dat seama că 
aceasta trebuie să fie cea mai mare provocare pentru 
Sherlock Holmes şi nu aveam nici o îndoială că şi-o putea 
asuma. 

Meditaţia mi-a fost întreruptă de sosirea unei telegrame 
aduse de doamna Hudson. Holmes a primit-o ca şi cum pe 
ea o aştepta. A desfăcut-o şi a murmurat ceva, cu 
satisfacţie. 


— Aranjează-te, Watson, a spus ei, consultându-şi 
ceasul de buzunar. Avem un prânz de afaceri, într-o oră. La 
Clubul Diogene. 


Clubul Diogene 


O vizită la Clubul Diogene putea însemna un singur 
lucru: o întâlnire cu fratele remarcabilului meu prieten, 
Mycroft, căruia îi fusesem prezentat cam cu unsprezece ani 
în urmă, în timpul investigaţiilor noastre la cazul pe care l- 
am intitulat Interpretul grec, şi pe care l-am relatat cu altă 
ocazie. 

Mycroft Holmes poseda aceleaşi extraordinare calităţi 
mentale ca şi prietenul meu şi, într-adevăr, Holmes 
susţinea că puterea de observaţie şi deducție a fratelui său 
era încă şi mai mare decât a lui. In orice caz munca de 
detectiv nu îl interesase. 

— Nu şi-a făcut vreun ţel din munca asta şi bineînţeles 
nu are energia de a emite ipoteze pentru ca apoi să le 
demonstreze celor din jur ceea ce, pentru el, era evident 
din primul moment, mă informase Sherlock Holmes. 

Cu ocazia prezentării problemei Melas, micul interpret 
grec, mi se spusese că Mycroft era revizor contabil pentru 
câteva departamente guvernamentale, dar, după atâţia ani, 
cunoştinţele mele despre fratele prietenului meu s-au 
îmbogăţit şi am ajuns să-mi dau seama că avea o poziţie cu 
mult mai importantă decât fusesem eu lăsat să înţeleg la 
început. Era evident că avea mare putere în cercurile 
guvernamentale. Unicitatea minții lui, nivelul şi 
profunzimea cunoştinţelor lui făcuseră din el o voce 
importantă în deciziile asupra politicilor naţionale şi a 
tratatelor internaţionale. Din acest motiv am presupus că 
invitaţia la prânz avea mai mult de 


a face cu politicile europene şi cu cele legate de 
Ruritania, în special, decât o întâlnire tete-ă-tete între fraţi. 

La o oră după primirea telegramei, Holmes şi cu mine 
mergeam pe Pall Mall, dinspre capătul străzii Sf. James spre 
Clubul Diogene, cu degajare şi nonşalanţă, ca doi orăşeni în 
drum spre un prânz sociabil. Nici un trecător, dacă ar fi 
făcut asemenea presupunere, nu ar fi ghicit despre 
periculoasele secrete pe care le deţineam sau ce sarcină 
periculoasă ne aştepta. Într-adevăr, cum mergeam aşa în 
acea blândă zi de toamnă, cu vântul slab de septembrie 
bătându-ne în faţă, probabil că păream două personaje 
lipsite de griji, ieşite la plimbare. Trebuie să mărturisesc că 
mă simţeam ciudat de relaxat şi în voie, pe măsură ce ne 
apropiam de destinaţie. 

La oarecare distanţă de Carlton se află intrarea în Clubul 
Diogene. Era cel mai căutat club din Londra, organizat 
pentru a-i mulţumi pe cei mai nesociabili bărbaţi din 
capitală. Cu ocazia primei mele vizite, la începutul afacerii 
Melas, Holmes îmi explicase următoarele: „Există mulţi 
bărbaţi în Londra, care, unii din timiditate, unii din 
mizantropie, nu doresc compania altor persoane. Totuşi, nu 
sunt adversari ai fotoliilor comode şi ai celor mai recente 
periodice. Pentru mulţumirea acestui tip de persoane s-a 
înfiinţat Clubul Diogene. Nici un membru nu are voie să-l 
deranjeze pe celălalt Sub nici o circumstanţă, nu este 
permis vorbitul, mai puţin în Camera Străinilor şi la trei 
greşeli, aduse la cunoştinţa comitetului, îl face pe vorbăreţ 
susceptibil de excluderea din Club. Fratele meu a fost unul 
dintre fondatori şi eu am găsit aici o atmosferă foarte 
liniştitoare. 

Ca şi membri, intrarea în Club era discretă şi nu bătea la 
ochi în nici un fel. Am urcat câteva trepte, am trecut prin 
uşa de mahon cu o plăcuţă mică de aramă pe care era 
înscris numele Clubului şi am intrat într-un hol întunecat 
lăsând în urmă hărmălaia de pe Pall Mall. Prin peretele de 
sticlă am 


aruncat o privire spre o încăpere mare, luxoasă în care 
un număr considerabil de bărbaţi stăteau şi citeau ziarele, 
fiecare în ungherul lui. Un văl subţire de fum albăstrui 
plutea în aer, făcând şi mai difuză lumina zilei, deja reţinută 
de draperiile grele bine trase. Părea un efort concentrat 
pentru a ţine departe de acest loc lumea de afară. 

Am fost întâmpinați de un bărbat de culoare, îmbrăcat 
într-o uniformă închisă la culoare. Fără nici o vorbă, a întins 
o tavă de argint spre Holmes, care a scos din buzunarul 
vestei una din cărţile sale de vizită, a mâzgălit câteva 
cuvinte pe ea şi a pus-o pe tavă. Insul s-a îndepărtat fără 
zgomot, în timp ce însoţitorul meu m-a condus înspre o 
cameră laterală despre care ştiam că este Camera 
Străinilor: pereţi de stejar şi mobilier sumar. In colţ, lângă 
fereastra care da spre Pall Mall, era o măsuţă, acoperită cu 
faţă de masă albă şi pe care se afla un serviciu de masă din 
argint, pentru trei persoane. Pe o latură a mesei era o 
frapieră cu gheaţă, cu o sticlă de vin învelită într-un şervet, 
în ea. În timp ce ne îndreptam spre masă, uşa s-a deschis şi 
s-a închis uşor în spatele nostru. 

— Ah, Sherlock, punctual ca de obicei. Şi doctorul 
Watson. Mă bucur să vă revăd. 

M-am întors ca să-l întâmpin pe voinicul Mycroft Holmes 
care se îndrepta spre mine cu mâna întinsă. Ne-am strâns 
mâinile cu bucurie. 

La o primă aruncare de privire cineva putea crede că 
bărbatul era umflat şi supraponderal. Fără îndoială că era 
mare, aproape corpolent, dar înălţimea lui, ce depăşea şase 
picioare, îl ajuta să se mişte cu o sprinteneală şi o graţie pe 
care nu o întâlnim la persoanele grase. Era mai mare cu 
şapte ani decât Sherlock şi obrajii îi erau acum căzuţi ca ai 
unui câine de vânătoare. Părul îi era deja încărunţit, asortat 
cu culoarea ochilor apoşi, duşi în fundul capului, strălucind 
de aceeaşi isteţime pe care o recunoşteam şi la prietenul 


meu. Luat în ansamblu, omul avea o aură care te făcea 
să uiţi de dimensiunile lui şi să-i reţii numai inteligenţa 
superioară. 

L-a bătut pe Holmes pe umăr cu afecţiune frăţească. 

— Văd că ai testat noul tutun arab pe care a început să-l 
aducă Bradley, a spus răutăcios, scuturând câteva urme de 
scrum de pe mâneca fratelui. 

— Şi tu, a replicat Holmes, ai avut o dimineaţă foarte 
ocupată. Apoi a arătat spre barba lui Mycroft. Ai avut timp 
numai să te razi superficial. Lumina zorilor este foarte 
nepotrivită când eşti în mare grabă. 

— Adevărat, am avut o dimineaţă ocupată, mai ales din 
pricina ta, Sherlock. Programul meu de azi a fost spulberat. 

Ne-a ocolit şi mergând în direcţia mesei, ne-a făcut 
semn să ne ocupăm locurile. 

— Conversaţia între vizitatori nu este, după cum bine 
ştiţi, încurajată, aşa că nu vă pot oferi decât o gustare rece, 
dar ca să compensez am adus un vin excelent din pivniţă 
pentru a stropi cu el gustarea. 

Cu dexteritate, a scos sticla din frapiera cu gheaţă şi a 
început să o deschidă. In timp ce-i scotea dopul, doi 
angajaţi ai clubului, ridicaţi la rangul de chelneri, pentru 
această ocazie, au intrat împingând tăvi pe roţi pline cu 
preparate din diverse tipuri de carne şi sosuri pentru salate. 
In tăcere, ei au aşezat în aşa fel tăvile încât să ne putem 
servi singuri, apoi, fără o vorbă, au ieşit discret din cameră. 

— Ei, hai să nu ne pierdem timpul cu protocoale. Serviţi- 
vă singuri din mâncarea aceasta simplă, ne-a invitat 
Mycroft, care-şi umplea deja farfuria. 

Trebuie să admit că nu realizasem cât de foame îmi era 
până nu am văzut amestecul atrăgător de mâncare 
dinaintea mea. Am realizat abia acum, alungându-mi 
oboseala unei nopţi de nesomn, că plimbarea scurtă prin 
aer curat mi-a stimulat apetitul. 


Orice ar fi vrut să discute Mycroft cu Sherlock, nu au 
deschis subiectul în timpul mesei. Am tăifăsuit amical 
despre o largă varietate de subiecte, nici unul de 
importanţă imediată. Era ca şi cum se supuneau unor legi 
nescrise care stipulau că problemele grave nu trebuie 
discutate până ce nu te revigorezi şi nu te bucuri un 
interval de timp cu o conversaţie uşoară şi plăcută. 

In timp ce mâncam, fraţii au atins o mulţime de subiecte 
diferite, mergând de la Uitlanderşii din Transvaal, la Cartea 
Junglei a lui Kipling şi la instrumente medievale cu coarde. 
Cu conversaţia stimulatoare, vinul şi compania plăcută, îmi 
era uşor să uit, pentru un timp, de cazul periculos în care 
eram angajaţi. 

După ce am împins la o parte farfuriile şi ne-a fost 
servită cafeaua de către cei doi chelneri tăcuţi, care au 
apărut, ca prin farmec la momentul crucial, s-a aşternut 
liniştea. Holmes şi cu mine ne-am desfătat cu câte o ţigară, 
în timp ce Mycroft priza tutun dintr-o cutie din carapace de 
broscă ţestoasă. Îndepărtându-şi firele de tutun de pe haină 
cu o batistă de mătase roşie, şi-a părăsit scaunul şi a privit 
pe fereastră la traficul de pe Pall Mall. 

— Te-ai întors la vechile tale obiceiuri, Sherlock, a spus 
rar, cu o voce încă veselă. Te-ai băgat iar în intrigi politice 
încurcate. 

Prietenul meu a râs scurt, pe înfundate. 

— De această dată, dragul meu Mycroft, intrigile au 
bătut la uşa mea. 

— Aşa fac întotdeauna. Dar, oricum ar fi, de câte ori te 
implici singur în astfel de probleme, problemele aterizează 
pe masa mea. 

Mycroft s-a întors la locul lui şi a scos un oftat de 
exasperare, totuşi în ochii lui a sclipit o lucire indulgentă. 


Diplomaţi ucişi in hoteluri ale căilor ferate, revoluționari 
străini împuşcaţi în estul Londrei şi inspectori de poliţie, 
care ar trebui să fie pregătiţi, expunându-se şi fiind răniţi 
pentru că îţi sar în ajutor, în cercetările tale. 

Mycroft a zâmbit trist şi a continuat: 

— Hai Sherlock, ai face bine să-mi dai toate detaliile 
dacă vrei să-ţi fiu de vreun ajutor. 

Prietenul meu a tras din pipă şi a scos un nor de fum 
care plutea spre tavan. 

— Mai mult decât atât, Mycroft, a spus el cu oarecare 
satisfacţie şi, întinzându-se pe scaun, a început să facă o 
trecere în revistă, succintă dar completă, a aventurilor 
noastre începând din seara sosirii colonelului Sapt în casa 
noastră din Baker Street şi până la plecarea Lordului 
Burlesdon şi a fiului său. 

Mycroft a ascultat cu atenţie totul, expresia lui 
netrădând nimic, şi, când Holmes a terminat, a continuat să 
tacă un timp. Era ca şi cum creierul lui metodic făcea 
clasificări şi sintetiza toate evidenţele înainte de a asambla 
elementele vitale într-o concluzie finală. În timp ce gândea, 
faţa îi rămânea imobilă, dar ochii lui, înfundaţi în orbite 
aveau acea privire absentă, introspectivă pe care o 
văzusem adesea la fratele lui când îşi exercita puterile lui 
depline. 

— Trebuie să-ţi mulţumesc, Sherlock, pentru rezumatul 
echilibrat. Unele aspecte ale situaţiei din Ruritania le ştiam 
deja, desigur. Noi am monitorizat situaţia nesigură de 
acolo, de ceva vreme. Aşa mică cum este ca ţară, Ruritania 
este un vechi aliat al nostru şi a avut o influenţă 
stabilizatoare în Europa Centrală, unde, în acest secol, 
monarhia, ca sistem tradiţional de guvernare, a suferit 
multe lovituri dure şi acum este o instituţie foarte 
vulnerabilă şi în dificultate. Ştim despre contele Rupert de 
Hentzau, de ambițiile lui neruşinate şi de infirmitatea 
Regelui Rudolf al V-lea. Sir Jasper Meek ne-a prezentat pe 
scurt „boala” lui. 


A făcut o pauză ca să se răsfeţe cu încă puţin tutun, 
apoi a revenit la tema lui: 

— Totuşi, substituirea lui Rassendyll la încoronare şi 
punerea lui în locul Regelui este o noutate surprinzătoare, 
într-adevăr. Acesta este un secret care trebuie păstrat cu 
sfinţenie. Dacă faptele devin de notorietate publică, ele pot 
zgudui însăşi fundamentul politicilor europene. Ca 
moştenitorul familiei Elfberg să fie înlocuit la propria lui 
încoronare de către un englez obişnuit... Că Rudolf nu a fost 
niciodată încoronat.. Vă spun, domnilor, că există nu numai 
o ţară cu un regim lipsit de principii care să profite de pe 
urma unei asemenea informaţii. Invazie, chiar şi războiul, 
nu trebuie excluse. Este în interesul Britaniei ca orice 
rumoare sau poveste în legătură cu criza monarhiei din 
Ruritania să fie imediat contracarată. 

— S-ar părea că problemele cele mai mari vin, nu de la 
aceste dezvăluiri, ci de la modul în care ar putea fi ele 
folosite, a comentat Holmes. Toată atenţia se concentrează 
asupra unei ameninţări: contele Rupert. Motivația lui este 
hrănită de cea mai mare ambiţie — să înlăture linia Elfberg 
şi d să fie investit primul reprezentant al unei noi dinastii. 
Cred că intenţionează să facă aceasta prin cea mai subtilă 
lovitură de stat. 

Ochii lui Mycroft străluceau sălbatic de concentrare la 
cuvintele fratelui său. A continuat: 

— După câte mi-am dat eu seama, contele Rupert vrea 
să-l mai substituie pe Rassendyll încă o dată Regelui, 
eliminându-l pe Rudolf din combinaţie. Apoi, după puţin 
timp, când substituţia se va fi consumat, utilitatea lui 
Rassendyll ca rege-păpuşă se va termina. „Regele Rudolf! 
va abdica, probabil din cauza sănătăţii şubrede şi îl va 
declara succesor pe bunul său prieten şi aliat contele 
Rupert din Hentzau. 


— Doamne, am exclamat. Nu poate să facă aşa ceva! 

— Cine va fi acolo ca să-l oprească? 

— Când crezi că va face Rupert prima mişcare, a 
întrebat Mycroft. 

— Se pare că va încerca să-l prezinte pe regele impostor 
în timpul Vizitei de Stat a Regelui de Boemia. Aceasta este 
programată să înceapă peste cinci zile. 

— Bineînţeles, am intervenit eu, Rassendyll trebuie 
numai să afle despre faptul că nepotul lui este în siguranţă 
pentru a refuza să acţioneze în sprijinul lui Rupert. 

Amândoi fraţii şi-au scuturat capetele, dar cel care a 
vorbit a fost Mycroft. 

— Acum, că Rassendyll este în Ruritania, lucrurile nu 
sunt aşa de simple. Dacă încearcă să acţioneze împotriva 
dorințelor lui Rupert, ar fi expus ca impostor şi amant al 
Reginei. Desigur, aceasta ar face un dezastru din viaţa 
Flaviei şi ar cufunda ţara în anarhie. O asemenea situaţie ar 
fi chiar situaţia ideală pentru ca Rupert să uzurpe puterea. 

— Vezi, Watson, a spus Sherlock Holmes, ce încurcate 
sunt iţele pe care soarta ne-a ales să le descâlcim? 

— Chiar aşa, am răspuns, simţindu-mă cumva 
deznădăjduit după ce auzisem vorbele fraţilor şi realizasem 
cu claritate ramificaţiile complexe ale problemei. 

— Care este planul tău de acţiune? S-a interesat Mycroft 

— Trebuie să urmez singurul fir pe care îl avem. Watson 
şi cu mine plecăm, în noaptea aceasta, spre Ruritania. 
Odată ajunşi acolo, sper să-l contactez pe Fritz von 
Tarlenheim, omul de încredere al lui Sapt şi Rassendyll. 

Mycroft a aprobat. 

— II cunosc. Prin dispariţia lui Sapt, el este acum cel mai 
apropiat om loial Reginei. Sherlock, jocul pe care-l jucaţi 
este unul dintre cele mai disperate. 

— Dar este jocul pe care trebuie să-l joc până la sfârşit. 


— În această privinţă, sunt obligat să fiu de acord cu 
tine. Nu pot fi folosite foiţe oficiale în această problemă. 
Este nevoie de delicateţe şi clandestinitate. A râs scurt, 
vesel. Dacă există cineva care să o poată face, ştiu că tu 
eşti acela. 

— iți mulţumesc, a spus Holmes, cu sobrietate. 

— Merge, deci, şi credinciosul Watson cu tine, nu? 

— Fără Boswell al meu, sunt pierdut. 

— Chiar că eşti, dar aceasta este o aventură pe care nu 
o vei putea da spre publicare, doctore. Nu în timpul vieţii 
noastre, cel puţin. 

Mi-am înclinat capul, afirmativ: 

— Sunt probleme mult mai mari aici decât plata 
drepturilor de autor. 

— Eşti un om bun, Watson. L-am auzit pe fratele meu 
spunând că nu există nimeni altul pe care să-l aibă alături 
într-o criză în afara ta. Întâlnirile noastre scurte mi-au întărit 
încrederea în sentimentele lui. 

Am fost impresionat de sinceritatea marelui om şi i-am 
mulţumit. 

Mycroft a scos dintr-un buzunar un plic lung, de culoare 
galben închis i l-a dat fratelui său, spunând 

— Uite, aici sunt documentele pe care mi le-ai cerut în 
telegramă. Paşapoarte pentru tine şi Watson sub numele de 
Hawkins şi Murray, şi o scrisoare de recomandare petru Sir 
Roger Johnson, ambasadorul britanic la Streslau. Din 
păcate, nu este cel mai strălucit tip, dar îi va face bine să 
fie un pic scuturat din letargie. Vegetează la acea 
ambasadă cam de cinci ani. Este de departe cea mai 
costisitoare dintre întâlniri. Îl voi anunţa de sosirea voastră 
şi-l voi ruga să trimită pe cineva să vă întâmpine la gară. Sir 
Roger vă va putea aranja accesul direct la Tarlenheim şi la 
Regina Flavia. 

— Excelent, a spus Holmes, luând plicul şi strecurându-l 
în buzunarul de la haină. 


— Când plecaţi? 

— La 5 şi 15 de la Charing Cross. Ar trebui să ajungem 
la Streslau cam după treizeci şi şase de ore, după o scurtă 
aşteptare în gara Ksin, pentru a schimba trenul. 

— Vi mai pot ajuta cu ceva? 

Holmes şi-a bătut buzunarul. 

— Mi-ai dat ce era mai important. 

— Atunci, tot ce vă pot oferi amândurora sunt urările 
mele de bine, a spuse Mycroft ridicându-se de pe scaun şi 
întinzându-şi mâna spre noi. Este în joc mult mai mult decât 
securitatea monarhiei Elfberg şi atât Guvernul Majestății 
sale cât şi eu aşteptăm încheierea misiunii voastre cu cel 
mai mare interes. 

Ne-am strâns mâinile şi ne-am îndreptat spre uşă, dar 
Mycroft a întârziat ieşirea noastră cu o remarcă finală: 

— Nu uitaţi că Rupert de Hentzau este un personaj 
viclean şi hotărât. Nu trebuie subestimat şi vă implor să fiţi 
în gardă tot timpul. 

Câteva minute mai târziu, doi gentlemani ieşeau din 
Clubul Diogene în lumina palidă a toamnei. Domnul 
Hawkins şi domnul Murray făceau primii paşi în lume spre 
ceea ce urma să fie cea mai periculoasă misiune a vieţii lor. 


Călătoria 


În seara aceea, pe la orele şase, eu şi Holmes stătea în 
compartimentul de clasa | în Expresul Sud-Est Continental 
care pufăia traversând comitatul Kent, în drum spre Dover, 
unde trebuia să prindem ultimul bac spre Ostend — primul 
segment al călătoriei noastre spre Streslau. Ziua pălea 
rapid şi asfinţitul arunca dungi de aur pe dealurile care 
treceau prin faţa ferestrei trenului. 

De la întoarcerea în Baker Street, Holmes se ocupase de 
pregătirea călătoriei, consultând hărţi şi ghiduri, studiindu- 
şi fişierele din ziare şi diverse cărţi de referinţă. 
Împachetase chiar şi o parte din substanţele sale chimice şi 
trusa de machiaj. Eu am avut puţin de lucru cu făcutul 
valizei, pregătindu-mă psihic pentru călătorie. 

Am răsfoit cotidienele la nimereală până ce am dat de 
un titlul la rubrica Press Stop din ediţia de după-amiază a 
Westminster Gazette: 5 

DIPLOMAT RURITAN MORT DE ATAC DE INIMA 

Corpul diplomatului ruritan, colonelul Sapt Helmut (58) a 
fost descoperit în această dimineaţă în camera lui de la 
Hotelul Charing Cross, de o menajeră. Opinia medicală este 
că a murit de atac de cord. 

l-am arătat articolul prietenului meu. 

— Intervenția lui Mycroft, a spus el scurt. 

Acum, că lăsasem Londra în urmă, Holmes părea 
relaxat, aşezat la fereastră, fumând o ţigaretă şi privind 
peisajul cu 


copaci şi garduri vii care se confundau cu amurgul care 
se accentua. 

Mi-am consultat mersul trenurilor şi ceasul de buzunar. 

— Peste o oră şi zece minute vom fi la Dover, am 
anunţat 

Holmes m-a aprobat şi şi-a scos ţigareta din gură. 

— Watson, mai avem ceva drum de făcut. Sper că nu 
verifici la fiecare zece minute ceasul, până ajungem. 

— Bineînţeles că nu, am răspuns îmbufnat, închizând cu 
zgomot capacul ceasului. 

— Relaxează-te, prietene, acum cât mai suntem în faza 
cea mai simplă a misiunii noastre. Nu are sens să fim 
încordaţi, acum. Nervii noştri vor fi testaţi fără milă mai 
târziu, îţi garantez. Pentru moment, însă, suntem în mâinile 
capabile ale celor care au grijă de căile ferate. Să le lăsăm 
lor grijile, în timp ce noi ne relaxăm. 

— Desigur, am replicat, încă puţin rănit de aluzia 
răutăcioasă a lui Holmes. 

Am petrecut restul călătoriei în tăcere. Holmes a tras un 
pui de somn după ce şi-a terminat ţigareta, iar eu m-am 
uitat pe fereastră, urmărind implacabila dispariţie a zilei. 

La Dover ne-am transferat pe feribot. A fost o traversare 
plictisitoare, chiar inconfortabilă. Din pricină că făcusem 
rezervările relativ târziu nu am mai găsit cabine la clasaşi 
ne-am petrecut noaptea într-o cuşetă înghesuită. Holmes 
avea o capacitate remarcabilă de a sta treaz atât cât era 
necesar, fiind de asemenea capabil să doarmă oriunde şi la 
oricând voia. In timp ce eu stăteam, în frig şi inconfortabil, 
cu ochii aţintiţi în tavanul care se legăna uşor, el sforăia 
uşor cufundat în cel mai profund somn. 

Dimineaţa ne-a găsit călătorind din nou pe calea ferată. 
Părăsind Ostend, eram în drum spre Köln ca să luăm 
expresul Golden Lion, care urma să ne ducă la Strelsau, via 
Dresda. La scurt timp după ce am părăsit Ostend, ne-am 
dus 


în vagonul restaurant unde am servit un mic dejun 
îmbelşugat, în timp ce ne sorbeam cafeaua, la sfârşitul 
mesei, am decis să-l întreb pe Holmes despre planurile 
noastre, odată ajunşi la destinaţie. 

— In acest moment, orice plan este hazardat. Sunt 
foarte muie necunoscute în această afacere, dar sunt 
obiective certe pe care trebuie să le îndeplinim cât mai 
curând posibil. Tarlenheim şi Regina Flavia trebuie să fie 
informaţi fără întârziere despre ramificaţiile complotului lui 
Rupert. Este de asemenea esenţial să descoperim pe unde 
umblă Rassendyll. 

— Fără doar şi poate. Cartierul general al Albaştrilor, de 
la castelul Zenda, este cea mai posibilă locaţie? 

— Posibil, a spus Holmes, dus pe gânduri. Poate este 
prea evidentă şi prin urmare nu prea e deloc stilul lui 
Rupert. Rassendyll este asul lui din mânecă, iar locul în care 
este ascuns trebuie să fie mai puţin evidentă. Trebuie de 
asemenea să aflăm de la Regină despre aranjamentele 
făcute pentru vizita Regelui Boemiei. Această informaţie 
va... 
Companionul meu s-a întrerupt brusc, în momentul în 
care chelnerul s-a apropiat ca să ne umple din nou ceştile. 

— Est-ce que le petit dejeuner vous a plu? A întrebat el. 

— Très bien, a răspuns Holmes, care nu a mai scos nici 
o vorbă până când chelnerul a ajuns destul de departe ca 
să nu audă... Cred că ar fi mai înţelept să lăsăm pentru mai 
târziu restul discuţiei când rămânem în intimitatea 
compartimentului nostru. Nu ştim câte urechi pot fi ciulite 
pentru a prinde cuvintele noastre. 

Am cercetat cu precauţiune vagonul restaurant. Fiecare 
ocupant era angajat cu inocenţă în consumarea micului 
dejun sau în conversaţia cu partenerii de călătorie. Toţi 
păreau respectabili şi greu de clasificat, dar, desigur, aşa 
trebuie să apară un adevărat spion: nici unul dintre noi nu 


dădea vreun indiciu cu privire la adevărata lui identitate 
sau adevăratul scop al călătoriei. 

Când ne-am întors în compartiment, l-am întrebat pe 
Holmes dacă era convins că eram urmăriţi. M-a privit cu 
nevinovăție: 

— Nu pot şti de-adevăratelea, Watson, dar aminteşte-ți 
vorbele de despărţire ale lui Mycroft, mi-a răspuns înainte 
de a se aşeza pe locul de lângă fereastră, la întâlnirea cu 
prima pipă din ziua aceea. M-am aşezat în faţa lui, cumva 
nemulţumit de perspectiva unei întregi zile de inactivitate. 
Mintea mea era prea preocupată pentru a putea citi sau 
discuta despre orice altceva decât despre problema 
ruritană. Insuşi Holmes nu era înclinat spre conversaţie şi, 
cum achiziţionase mai multe ziare la gara Ostend, îşi 
petrecea vremea răsfoindu-le în voie. 

Era târziu, după amiază, când am ajuns în Köln, unde 
urma să schimbăm şi să luăm Expresul Golden Lion. Eram 
în întârziere din pricina unor lucrări la liniile din suburbii şi, 
ca rezultat, aveam foarte scurt timp la dispoziţie pentru a 
traversa gara ca să ajungem la trenul de legătură. 

Gara Köln era o clădire înaltă, întunecoasă, destul de 
neglijată, plină de hoarde de călători. Am părăsit trenul cu 
bagajele în braţe şi am început să ne croim drum prin 
mulţimea agitată spre peronul 5, unde aştepta Expresul 
Golden Lion. Conştienţi că nu aveam timp destul, înaintam 
cu voinţă, până când, pe deasupra zgomotului cu ecou al 
sporovăielii, strigătelor hamalilor, şuierul aburului eliberat 
de locomotive şi fluieratul trenurilor, am auzit o agitaţie în 
mulţimea din spatele nostru. M-am întors să văd ce 
cauzează această larmă, când un tânăr vijelios, croindu-şi 
drum prin masa de oameni, s-a izbit de mine, făcându-mă 
să-mi pierd pentru o clipă echilibrul. Cum eu m-am înclinat 
într-o parte, el mi-a smuls valiza din braţe şi a fugit cu ea. 


— Haltet den Dieb! A strigat o voce în spate, în mulţime. 

Fără nici un cuvânt, Holmes şi cu mine ne-am luat după 
tânărul hoţ care începea deja să-şi piardă urma în mulţimea 
de călători. Cu o mare agilitate se arunca încoace şi-n colo 
în mulţime, dar după o zi de odihnă şi inactivitate, noi eram 
capabili să ne ţinem după el, cu uşurinţă. Majoritatea 
oamenilor abia dacă-şi aruncau câte o privire spre cele trei 
persoane care se atingeau de ei. 

Acest fel de furturi de bagaje trebuie, cred eu, să fi fost 
un lucru comun pe acolo, aşa cum era şi prin gările din 
Londra. Un călător obosit şi adesea uşor zăpăcit era o pradă 
uşoară pentru un hoţ experimentat, având de partea lui 
viteza şi familiarizarea cu locul. 

Trebuie să admit că, în timp ce alergam, grija mea era 
mai puţin legată de bagaj cât de pericolul de a pierde 
trenul. Mai târziu, eu şi chiar şi Holmes a trebuit să 
admitem că l-am alergat pe hoţ din instinct mai degrabă, 
decât în urma unei decizie raţională. 

Mulțimea s-a subţiat pe măsură ce noi ne-am îndepărtat 
de segmentul central al gării şi am putut să mărim viteza şi 
să-l ajungem pe ticălos. Cum el se tot ducea spre o zonă 
mai izolată a gării, a aruncat o privire în spate înainte de a 
sări peste o barieră şi a se pierde în întuneric. L-am urmat 
îndeaproape şi ne-am trezit într-o zonă zgomotoasă a gării 
care părea rezervată pentru descărcarea vagoanelor care 
erau aliniate la mai multe peroane goale. 

Iluminatul era mult mai slab aici, dar sunetul paşilor ne- 
a menţinut pe urma fugarului. Când am fost la douăzeci de 
paşi distanţă de el, s-a îndreptat brusc spre stânga lui, după 
o locomotivă, pe un peron îngust, luminat doar din loc în loc 
de luminile slabe, gălbui, răspândite de câteva lămpi de 
gaz. La stânga, erau umbrele greoaie ale unei linii de 
vagoane de marfă şi, la dreapta, un perete de cărămidă. 


Fugarul s-a învârtit încet. Apoi, dintr-o dată, a făcut ceva 
total neaşteptat. La jumătatea peronului s-a oprit din 
alergat şi s-a răsucit pe călcâie ca să ne privească în faţă. 
Făcând aceasta, trăsăturile tânărului au fost în bătaia unuia 
din cercurile de lumină. Zâmbea. 

Imediat Holmes m-a apucat de braţ şi m-a tras scurt 
spre el. 

— Repede, a şoptit, trăgându-mă în afara zonei 
luminate spre zid şi în spatele unei valize mari abandonate, 
în umbră. La apropierea noastră, mai multe rozătoare şi-au 
luat tălpăşiţa. Fără un cuvânt, Holmes mi-a atras atenţia să 
mă uit la capătul peronului, pe unde tocmai trecusem. Din 
întuneric, cam în dreptul locomotivei, ieşeau patru 
haidamaci, fiecare cu un fel de bâtă sau ciomag în mână. 
Eu am îngheţat. 

— O capcană, Watson. 

Şocul mi-a făcut mintea limpede ca un cristal. Hoţul 
bagajului fusese folosit pentru a ne îndepărta de zona 
principală a gării şi a ne aduce în această pustietate, ca să 
fim lăsaţi în voia acestei cete blestemate. 

In timp ce cei patru bărbaţi se apropiau cu încetineală 
amenințătoare spre noi, hoţul a lăsat jos valiza mea şi a 
scos o armă de la brâu. Am zărit lucirea unei lame în mâna 
lui. Intre timp, Holmes se ghemuise şi scosese din sacul lui 
de voiaj un mic obiect. 

— Acu-i acu, Watson, a şoptit grăbit, crezi că-l poţi 
înşela pe flăcău şi-ţi poţi recăpăta valiza? 

— Voi face tot posibilul, am răspuns cu sinceritate. 

— Bun băiat! 

— Dar ce ne facem cu celelalte gorile? 

Holmes a aruncat o privire rapidă în direcţia urâtului 
cvartet care continuau să se mişte încet pe peron, înspre 
noi. 

— Cred că mă pot descurca cu ajutorul acestei 
jucărioare, a spus apucând familiarul obiect de culoare gri. 
Când îţi dau 


semnalul, îl împingi pe flăcău, apuci valiza şi te laşi să 
aluneci peste marginea peronului; te strecori pe sub 
tampoanele dintre vagoane până la peronul celălalt. 

— Dar tu? 

— Cu puţin noroc, nu voi fi departe în urma ta. Gata? 

— Da! 

— Acum! 

Cu o ţiuitură care-ţi spărgea timpanele, Holmes a 
aruncat racheta fumigenă spre potenţialii asasini. Aceasta a 
căzut şi a explodat cam la un metru în faţa lor. După un roi 
de aşchii, nori groşi de fum s-au ridicat în spirale în faţa 
ochilor lor uluiţi. 

Eu mă năpusteam deja ca o săgeată din întuneric spre 
tânărul care avea valiza mea, când am auzit strigătele lor 
de uimire şi groază. [inta mea, şocată de neaşteptata 
explozie şi de vălătucii gri de fum care veneau, a aruncat, 
pur şi simplu cuțitul şi a luat-o la fugă. 

Pe fundalul gâfâielilor şi a paşilor ce se poticneau, am 
apucat valiza şi m-am aruncat peste marginea peronului. 
Aici aerul era de nerespirat din cauza fumului şi am luat o 
înghiţitură până să-mi găsesc calea de-a lungul unui vagon 
de marfă până ce am ajuns la tampoane. Ghemuindu-mă 
am reuşit să mă strecor sub racord şi să mă aşez în spaţiul 
dintre linii. Odată acolo, după ce mi-am recăpătat 
respiraţia, am avut de ocolit tampoanele unui alt vagon de 
marfă până am ajuns la ultimul peronul. 

In timp ce mă căţăram, mi s-a alăturat şi Holmes câteva 
moment mai târziu şi puţin răvăşit de efort, fără alte 
repercusiuni de pe urma divertismentului special aranjat 
pentru noi, fără îndoială, de către Albaştri, iată-ne înapoi în 
corpul central al gării, îndreptându-ne spre peronul 5. 
Holmes chicotea vesel în timp ce ne grăbeam să prindem 
trenul. 


— Oh, Watson, am fost noi un pic cam slabi la început, 
dar ei au fost foarte stângaci. 

— Ei, asta dovedeşte, cu siguranţă, că ei ştiu despre 
misiunea noastră. 

— Da, şi ceea ce mă interesează cel mai mult este cum 
an ajuns să afle. Totuşi, există un aspect al acestui incident 
care este foarte satisfăcător. 

— Care anume? 

— l-am speriat. Aşa de tare încât simt nevoia să ne 
ucidă. 

Eu am considerat aceasta o consolare destul de 
îndoielnică. Am ajuns exact la timp să prindem trenul. Şeful 
de tren sufla în fluier plecarea, când noi ne-am urcat în 
Golden Lion şi, când ne-am instalat în compartiment, trenul 
mergea deja cu mare viteză spre est, peste Rain, în ultima 
etapă a călătoriei noastre. 


KKK 


Odată cu întunericul a venit şi ploaia. Bătea cu 
duşmănie în fereastra vagonului care zbura în noapte. 

— Nu poţi să spui că ai trăit experienţa unei furtuni cu 
trăsnete până nu nimereşti una pe continent, a remarcat 
tovarăşul meu de drum, în momentul în care un fulger a 
luminat dealurile în depărtare, urmat, o secundă mai târziu, 
de un tunet puternic care a părut că zguduie vagonul de 
tren. Ploaia puternică a continuat în cea mai mare parte a 
nopţii. Abia după ce am trecut prin Dresda, unde am avut o 
staţionare de o oră, ploaia a dat semne de încetare. 

Era încă întuneric, când, în sfârşit, am ajuns la frontiera 
Ruritaniei. Acolo toţi pasagerii au părăsit trenul şi au intrat 
în clădirea Vămii pentru a li se verifica şi ştampila 
documentele. Eram conduşi în clădirea grănicerilor, care 
arăta 


destul de rustic. Bătrânul ofiţer, care era şeful vămii, era 
un tip încet şi meticulos şi întârzierea provocată de 
asiduitatea lui i-a înfuriat pe câţiva dintre pasageri. Totuşi, 
el, probabil sătul de multe asemenea spectacole de 
nerăbdare pe care le văzuse, nu le-a dat nici o atenţie şi a 
continuat, fără grabă şi metodic, controlul actelor. 

Când ne-a venit şi nouă rândul a părut extrem de 
precaut, verificându-ne documentele cu atenţie deosebită. 
Ne-a întrebat care este scopul vizitei. 

— Suntem în vacanţă, a spus sec Holmes. 

Luând hârtiile, a dispărut în biroul din spatele lui, spre 
disperarea celor care îşi aşteptau rândul, la coadă. S-a 
întors după câteva minute şi ne-a condus după colţ, chiar în 
biroul lui personal. 

Odată ajunşi înăuntru, cu uşa închisă în urma noastră, 
am dat nas în nas cu un tânăr cu faţa lipsită de expresie, cu 
ochi albaştri strălucitori. Era îmbrăcat cu haină neagră, la 
două rânduri de nasturi, cu guler de astrahan şi avea un 
baston cu cap de argint. l-a spus ofițerului vamal: 

— iți mulţumesc, Stephan, poţi pleca. 

Bărbatul în vârstă s-a înclinat şi a ieşit. După plecarea 
lui, tânărul s-a întors ţeapăn, spre noi, cu un zâmbet 
şmecher pe buze şi ne-a întins mâna. 

— Domnul Hawkins şi domnul Murray, presupun. Sau să 
mă adresez cu doctor Watson şi domnul Holmes?, a spus şi 
s-a înclinat scurt. 

Nervii mi s-au încordat la auzul acestor cuvinte şi mâna 
s-a dus automat la buzunar în căutarea pistolului. Holmes 
nu a răspuns la întrebarea veselă a tânărului, ci a ridicat 
întrebător din sprânceană. 

Străinul a răspuns acestei întrebări nerostite: 

— Să mă iertaţi. Sunt Alexander Beauchamp, adjunctul 
ambasadorului britanic la Strelsau. El m-a trimis ca să vă 


întâmpin la frontieră. Serviciile noastre secrete ne-au 
informat că s-ar putea să vi se fi pregătit o petrecere de 
bun venit, organizată de contele Rupert de Hentzau, 
imediat ce vă veţi da jos din tren, în capitală. 

— Am avut deja o mostră din ospitalitatea lui la Dresda, 
am spus, uşurat, şi i-am strâns mâna tânărului. 

— Deja aţi fost identificaţi? Cerule marc, nu credeam că 
şi-au extins reţeaua aşa de mult. Mulţumesc lui Dumnezeu 
că sunteţi teferi. 

— Mulţumim pentru grijă, a spus Holmes cu un zâmbet 
scurt. Acum, se parc că eu şi prietenul meu suntem în 
mâinile dumneavoastră. Ce propuneţi? 

— O trăsură ne aşteaptă afară. Vom merge la un mic 
han, Cap de Zimbru, la vreo cinci mile distanţă de Strelsau. 
Am rezervat camera acolo... pe numele dumneavoastră de 
acoperire, desigur... Şi-a permis un mic zâmbet înainte de a 
continua. Mai târziu, în această dimineaţă, Sir Roger vă va 
face o vizită pentru consultări. 

— Se pare că totul a fost organizat cu cea mai mare 
eficienţă. 

— Asta-i tot, domnilor, a spus Beauchamp. Dacă sunteţi 
gata, plecăm imediat. 

Ne-a condus prin ieşirea din spate a clădirii Vămii în 
aerul rece al zorilor ruritanieni. Era încă prea întuneric 
pentru a fi foarte clar văzuţi cum ne-am urcat într-o trăsură 
obişnuită, ca aspect, pentru a ne continua călătoria. 

În timp ce trenul expres pufăia nerăbdător, aşteptând să 
se termine vămuirea, trăsura a pornit-o în mare viteză spre 
Capul de Zimbru. 


Capul de Zimbru 


În timpul călătoriei spre Capul de Zimbru, nu ne-am 
putut relaxa pe de-a-ntregul. Alexander Beauchamp era un 
tânăr cu personalitate şi respectabil, dar eu nu mă simţeam 
confortabil în prezenţa lui. Nu ne era clar, nici mie, nici lui 
Holmes, cât de multe ştia el cu privire la cazul nostru. 
Cunoştea el scopul misiunii noastre şi capturarea lui 
Rassendyll? Ştia el despre complotul lui Rupert de a uzurpa 
tronul? Nu avem vum să aflăm şi, în consecinţă, nu putem 
discuta situaţia împreună cu el şi nici măcar între noi doi. La 
rândul lui, şi el părea reţinut în a face remarci la adresa 
contelui Rupert sau a apropiatei noastre întâlniri cu Sir 
Roger, Ambasadorul britanic, aşa că discuţia noastră se 
rezuma doar la generalităţi. 

Totuşi, Beauchamp tot ne-a spus câte ceva despre el. 
Mama lui era ruritariană iar tatăl francez, dar fusese educat 
în Anglia. Holmes a zâmbit cu plăcere la aceste informaţii 
oferite de bună voie, dar, după expresia lui, puteam spune 
că, în ciuda aparentului lui interes, mintea îi era în altă 
parte. 

In afară de aceste izbucniri întâmplătoare de 
conversaţie, cea mai mare parte a celor două ore de 
călătorie s-au scurs în linişte, cu Holmes pierdut în gânduri 
şi Beuchamp răsturnat pe locul lui, fumând ţigări fără filtru. 
Ne-a oferit şi nouă ţigări. Eu am refuzat, dar partenerul meu 
a acceptat şi, curând, trăsura a fost plină cu mirosuri 
înţepătoare. 

Zorii s-au instalat încet-încet, şi am luat un prim contact 
cu peisajul rural ruritarian. Toamna era mai avansată aici 


decât la Londra şi copacii scânteiau în culori vii, 
accentuate de razele soarelui care răsărea. Traseu nostru 
continua pe drumuri de ţară desfundate, unele doar urme 
de roţi de căruţă, şerpuind în principal printre păduri. La un 
moment dat am dat de o mare întindere de apă. 

— Acesta este lacul Teufel, ne-a spus Beauchamp. 
Legenda spune că fratele Diavolului trăieşte pe fundul 
lacului şi într-o bună zi va ieşi la suprafaţă şi va acoperi cu 
apă toată ţara. 

A chicotit amabil. Există unii ţărani care chiar cred 
aceasta povestea şi, deşi lacul este bogat în peşte — cel 
mai mare crap aici s-a văzut — este ocolit de localnici Şi 
Regele cel bătrân avea o cabană de pescuit aici, dar de la 
moartea lui a fost neglijată. 

Holmes s-a scuturat din reveriile lui pentru a se uita la 
suprafaţa de apă mărginită de pădurea deasă, întreruptă pe 
o latură, departe, de silueta întunecată a cabanei pe care 
Beauchamp tocmai o menţionase. 

— Să înţeleg că aceasta este pădurea Zenda? 

— Da. Dincolo de ea se înalţă castelul. 

Holmes a continuat să se uite afară şi să privească 
peisajul până ce lacul a fost acoperit la o curbă de 
perdeaua deasă a pădurii. 

Cam pe la ora şapte, ne-am apropiat de poalele unui 
deal. Cocoţată pe vârful acestuia se afla o clădire mare, 
văruită în alb, pătată din loc în loc de plante agăţătoare 
ridicate pe ziduri. Firma ne spunea că aceasta este 
destinaţia noastră: Capul de Zimbru. 

Pe măsură ce ne apropiam, am înţeles de ce fusese ales 
acest loc pentru întâlnirea noastră. Nu mai exista nici o altă 
clădire împrejur. Ajungând pe vârful dealului, la picioarele 
noastre se întindea marele oraş Strei sau, capitala 
Ruritaniei zărindu-se prin ceața matinală. Domul şi turnurile 
catedralei dominau oraşul şi luceau roşiatic străpungând 
vaporii gri. 


Când ne-am dat jos din trăsură, uşa grosolană de lemn 
a hanului s-a deschis brusc şi un tip cu figură înfloritoare, cu 
şorţ alb, ne-a ieşit în întâmpinare, salutându-ne cu un gest 
de bun venit. 

— Acesta este Gustav, proprietarul, a  murmurat 
Beauchamp. Ştie numai că sunteţi oaspeţi importanţi. 

Am primit un bun venit exuberant din partea gazdei şi 
am fost conduşi în interiorul hanului, unde aerul era închis 
şi rece. Surugiul ne-a adus bagajele, supravegheat de 
Beauchamp, care i-a cerut apoi lui Gustav să ne arate 
camerele. Tot un zâmbet şi cu gesturi de ospitalitate, 
acesta ne-a condus pe scările care urcau din central hanului 
spre un soi de culoar şi, de acolo, într-un apartament 
simplu, dar spaţios. Acolo, pe masă ne aştepta o gustare 
rece, cu came şi brânză. In cămin, un butuc, aprins de 
curând, se lupta cu flăcările. 

In timp ce Gustav se grăbea să ne aducă cafeaua, noi 
ne-am scos hainele şi ne-am aşezat la masă. Beauchamp s- 
a uitat la ceas. 

— Este şapte şi un sfert. Ambasadorul va fi aici peste o 
oră. 
Micul dejun a fost destul de gustos, dar frigul acestui 
moment al zilei nu era chiar pe gustul meu. Totuşi cafeaua 
a fost fierbinte şi revigorantă. La sfârşit, am fumat, Holmes 
şi cu mine pipă şi Beauchamp ţigările lui fără filtra. La 
rugămintea lui, am povestit pe larg aventura noastră din 
gara Köln, în timp ce Holmes stătea întins, cu ochii închişi, 
într-o postură meditativă. Beauchamp a ascultat cu atenţie, 
cu ochii lui albaştri ficşi de concentrare şi la sfârşitul 
poveştii mele, părea fascinat şi plin de admiraţie pentru 
prezenţa de spirit a lui Holmes. _ 

— Este o poveste uimitoare, doctore Watson. Imi dau 
seama, bineînţeles, că nu ar fi diplomatic să vă întreb de ce 
este aşa de hotărât contele Rupert să vă elimine. Ştiu că şi- 
a făcut mulţi duşmani, de la întoarcerea lui în ţară, în 
special la Curte, şi 


sunt destule zvonuri cu privire la comportamentul lui 
grosolan şi dorinţa disperată de putere, dar nu mi-am dat 
deloc seama până acum că influenţa lui s-a răspândit 
dincolo de granițele  Ruritaniei. Cum povestirea 
dumneavoastră dovedeşte că aşa este, nu ar părea prea 
nerealist să presupunem că Rupert este cumva responsabil 
de uciderea colonelului Sapt, la Londra. 

Inainte de a putea face vreun comentariu la aceste 
cuvinte, Holmes s-a aplecat şi s-a adresat lui Beauchamp. 

— Nu-i imposibil, desigur. Dar, spune-mi, Beauchamp, 
ca să revin la lucrurile care ne presează, unde altundeva, în 
afară de castelul Zenda, mai are contele Rupert cartiere 
generale? 

— Oh! Asta chiar nu ştiu. 

— Nu există zvonuri care să sugereze vreo asemenea 
locație. 

Beauchamp şi-a scuturat capul. 

— Nici unul pe care eu să-l fi auzit. 

Holmes s-a ridicat de pe scaun, s-a îndreptat spre 
fereastră, a deschis-o şi a tras o gură din aerul proaspăt al 
dimineţii, după care s-a întors lângă Beauchamp. 

— Păcat! A spus cu tristeţe. Eu chiar credeam că unul 
dintre oamenii de încredere ai lui Rupert deţine o 
asemenea informaţie de la şeful lui. Mai ales unul aşa de 
apropiat de conte cum sunteţi dumneavoastră, baroane 
Holstein. 

Beauchamp a sărit în picioare, mâinile grăbindu-i-se 
spre buzunarul jachetei, dar Holmes a fost şi el foarte rapid 
şi i-a aplicat un upercut rapid şi puternic în falcă. 
Beauchamp s-a prăbuşit pe scaun, inert. 

— Ce naiba se petrece aici? Am întrebat, uluit. 

— Doar l-am împiedicat pe baron să-şi folosească arma, 
a spus Holmes, scoțând din buzunarul jachetei lui 
Beauchamp un mic pistol Derringer. lată o armă pe care să 
o scoţi la momentul oportun din tocul de la piept, care-i 
umflă prea evident buzunarul de la jachetă. 


— Deci Beauchamp este duşmanul nostru? 

— Omul acesta, a spus Holmes indicând trupul inert din 
faţa noastră, este baronul Holstein, ultimul din cavalerii 
ruritani şi unul din cei mai apropiaţi oameni de încredere ai 
colonelului. El este, de asemenea, asasinul colonelului Sapt. 

— Poftim?! Am strigat eu. Cum poţi fi aşa de sigur de 
acest lucru? 

— lţi aminteşti de numele Holstein? 

— Bineînţeles. L-am auzit din gura „Şepcii în carouri” în 
casa din Burdett Road. 

— Exact. Şi răpitorul care 1-a vizitat pe Lordul Burlesdon 
avea un portţigaret cu inițialele H.H. Şi el fuma tot ţigări 
fără filtru aşa cum face proaspăta noastră cunoştinţă, şi la 
fel şi ucigaşul colonelului Sapt. Dacă ţii minte, am remarcat 
că ucigaşul s-a bucurat de o ţigară după crudul omor. 
Scrumul lăsat în urmă era inconfundabil şi uşor de 
identificat de ochiul meu format. De asemenea în scrumiera 
din camera lui Sapt am găsit chibritul ars care folosise la 
aprinderea ţigării. Fusese rupt în două. Beauchamp a făcut 
acelaşi gest mecanic de a rupe chibritul după folosire. Chiar 
şi când am acceptat o ţigare de la el, în trăsură, a rupt 
chibritul înainte de a-l arunca pe fereastră. Portţigaretul din 
care mi-a oferit ţigara avea lipită o bandă neagră pe colţ; 
aceasta, în mod evident, pentru a nu se vedea inițialele 
gravate. Aceste aspecte m-au dus cu gândul înapoi în Baker 
Street, la numele lui Heinrich Holstein, o odraslă ruritană a 
casei Holstein, una dintre cele mai puţin nobile dinastii din 
această ţară. Holstein a servit în cavaleria regală până 
acum trei ani, când, brusc, s-a retras, în condiţii destul de 
neclare. 

Holmes a băgat mâna în buzunarul lui Holstein şi a scos 
un portţigaret. Scoţând banda neagră a dat la iveală 
inițialele H.H., cum tocmai presupusese. 


— Deşi banda ascundea inițialele, ea nu masca 
însemnele de aici. Holmes mi-a arătat colţul opus al cutiei 
pe care era gravată o acvilă agăţată de un sceptru. 
Blazonul familiei Holstein. 

— Toate lucrurile acestea le ştiai înainte de plecarea 
noastră din Londra? Am întrebat cu oarecare uimire. 

— Da. Dar au fost două indiscreţii care mi-au furnizat 
mai multe dovezi că avem de-a face cu un agent duşman. 
Referirea pe care a făcut-o la uciderea lui Sapt. Numai cei 
direct implicaţi în moartea colonelului puteau şti că ea nu a 
fost naturală: povestea oficială, îţi aminteşti, a fost că el a 
murit de atac de inimă. 

— Care a fost cealaltă scăpare a lui Holstein? 

— Examinează bastonul pe care-l poartă Holstein, a 
spus Holmes, întinzându-mi bastonul cu cap de argint. L-am 
analizat cu atenţie, dar nu am găsit nimic incriminatoriu. 

— Uită-te mai de aproape la capul de argint, Watson — 
decorația în filigran. 

— Frumos lucrată. Reprezintă o floare. 

— Ce floare? 

— Ah! Am exclamat, trezindu-mă în sfârşit Goarna 
albastră! 

— Exact. 

— Simbolul organizaţiei. 

— Într-adevăr. Aroganţa l-a împiedicat să se gândească 
că un asemenea amănunt ar putea fi observat de cineva, 
care, prin deducție logică, l-ar interpreta şi ar ajunge la 
adevăr. 

Înainte ca prietenul meu să mai spună vreun cuvânt 
cineva a bătut tare în uşă. Noi am schimbat priviri 
îngrijorate. 

— Repede, mi-a şoptit Holmes, stai în faţa lui Holstein, 
în aşa fel încât să nu poată fi văzut de la uşă şi fă-te că-i 
vorbeşti. 

Am făcut cum mi-a spus Holmes, în timp ce el s-a dus să 
deschidă uşa. Când a deschis, în prag era Gustav. 


— Avem de discutat ceva foarte important în acest 
moment Vă rog să reveniţi puţin mai târziu, i-a ordonat 
Holmes. 


Faţa împurpurată a lui Gustav, care părea să-şi fi 
pierdut jovialitatea, s-a strecurat prin uşă uitându-se peste 
umărul lui Holmes spre locul în care, aparent, eu erau într-o 
discuţie aprinsă cu Holstein. Proprietarul nu voia să se 
retragă stând în prag. În acel moment, Holstein s-a agitat, 
pleoapele au început să se zbată şi a, mormăit. Gustav a 
prins mişcarea şi 1-a împins pe Holmes pentru a vedea mai 
mai bine apartamentul. 

Holstein a mormăit din nou. 

— Sunt total de acord, am replicat eu rapid, ca şi cum i- 
aş fi răspuns la un comentariu făcut de el şi l-am bătut pe 
umăr, prieteneşte, a aprobare. Apoi, m-am întors spre 
Gustav, asigurându-mă că îi obturez vederea să nu-l poată 
vedea pe Holstein, în stare de inconştienţă. 

— Lasă-ne în pace, pentru Dumnezeu. Avem probleme 
presante de pus la punct. 

Gustav ne-a părăsit, împotriva voinţei lui. 

În momentul în care uşa s-a închis, Holstein a deschis 
ochii, recăpătându-şi total cunoştinţa. A apucat braţele 
fotoliului pentru a se ridica în picioare, în timp ce gura se 
deschidea pentru a striga după ajutor. 

Înainte să facă asta, i-am tras un pumn în bărbie şi el a 
căzut din nou în fotoliu, încă o dată în stare de inconştienţă. 

— Bravo, Watson, a spus Holmes. Tentativa de a striga 
după ajutor confirmă, cel puţin, că are prieteni în acest loc 
şi că prietenii lui sunt duşmanii noştri. Prin urmare, nu 
avem decât puţin timp la dispoziţie înainte ca ei să ia 
măsuri împotriva noastră. Ajută-mă să-l leg bine şi să-i pun 
căluş la gură. 

Folosind un şervet de masă pe post de căluş şi câteva 
cearşafuri răsucite ca frânghie, l-am legat bine pe Holstein 
de scaun. 

— Acum ce facem? Am întrebat. 

— Trebuie să fugim. Cum nu putem ieşi cu demnitate pe 
unde am intrat... asta trebuie să fie ieşirea noastră, a spus 
apropiindu-se de fereastră. 


M-am alăturat lui, la fereastră. Erau cam douăzeci şi 
cinci de picioare până jos. Holmes mi-a arătat tulpina unei 
plante agăţătoare pe perete, la câteva picioare în stânga 
ferestrei. 

— O vom folosi ca pe o scară. Mă tem că asta înseamnă 
să ne lăsăm aici valizele. Totuşi, trebuie să-mi iau sacul de 
călătorie pentru că am în el prea multe lucruri care s-ar 
putea dovedi inestimabil de valoroase înainte de a ne fi 
încheiat sejurul în Ruritania. 

— Nici o rachetă fumigenă, deci? Am spus. 

— Incet, cu discreţie, Watson. 

Uşurel şi pe tăcute ne-am pregătit de evadare. Holmes a 
pomit primul. Cu mare agilitate a trecut de la fereastră 
până la iederă şi a lunecat spre sol, fără nici un efort Mi-a 
făcut semn să-l urmez, dar înainte de a o face, i-am aruncat 
sacul de voiaj. L-a prins la fix. Cum eu eram mai greu decât 
prietenul meu, iedera a fost mai puţin tolerantă şi a trebuit 
să sar, înainte de a ajunge la sol, întrucât ramurile se 
desprindeau de perete sub greutatea mea. Ne-am grăbit 
înspre grajdul din fundul curţii Norocul a fost de partea 
noastră, pentru că, înăuntru, am găsit doi cai rumegând 
ovăz. Deşi arătau neîngrijiţi şi destul de slăbănogi, 
reprezentau un mijloc de scăpare. După o scurtă cercetare 
a grajdului, am găsit nişte hamuri care mai mergeau şi o 
pereche de şei vechi, cu care am pregătit caii de plecare. l- 
am scos şi i-am condus în jurul laturilor hanului, doar la 
câţiva yarzi de drum şi apoi am încălecat. 

— Acum, Watson, suntem gata de un galop rapid? A 
întrebat Holmes cu o sclipire în ochi. 

— Atât de rapid, cât de rapide pot fi mârţoagele astea 
două, am răspuns, pentru că amărâţii noştri căluţii înşeuaţi 
păreau atât de jalnici încât nu credeam să fie iuți de 
picioare. 

Holmes a arătat spre baza dealului. 

— Spre Strelsau, să căutăm reşedinţa Ambasadorului 
britanic. 


Am galopat împreună şi, curând, am descoperit că 
aparenţa cailor era înşelătoare. Fie ne erau recunoscători 
pentru exerciţiul fizic, fie cunoştinţele mele despre cai erau 
mai limitate decât credeam eu, nu ştiu ce să spun, dar s-au 
năpustit pe urmele de roţi, în mare viteză. Când am ajuns la 
bază, de unde peisajul începea să urce, Holmes a ridicat 
mâna şi m-a oprit pe neaşteptate. 

— Ce-i? 

Bratul lui lung s-a întins şi a arătat un punct în faţa 
noastră, pe drum. 

— Vezi norişorul ăla de praf, în depărtare? 

— Da. 

— Călăreţii ridică asemenea nori când vin în goană 
mare. Ar fi o ironie a sorții dacă, după toate aceste eforturi, 
am călări drept în direcţia unei hoarde de Albaştri. 

— Crezi că sunt Albaştrii? 

— Cel mai probabil. Aş spune că se află în drum spre a 
culege doi captivi de la Capul de Zimbru. Cel mai bine ar fi 
ca, pentru siguranţa noastră, să descălecăm şi să ne 
ascundem în spatele tufişurilor de colo, până ce trec 
călăreţii de noi — oricine ar putea fi ei. 

Am făcut întocmai şi, câteva minute mai târziu, puteam 
auzi ritmul copitelor. Pe măsură ce se apropiau, ne-am 
întins pe burtă pentru a vedea călăreţi. 

Erau opt persoane şi pe mine m-au trecut fiorii când l- 
am văzut, îmbrăcate în uniformele lor albastre. Dar, cel 
care mi-a atras atenţia, a fost conducătorul lor, care 
mergea la oarecare distanţă în faţa celorlalţi. Stătea ridicat 
în şa, cu chipiul militar înclinat într-un mod foarte şic. Sub 
el, o figură cruntă: în ciuda gurii subţiri, care părea 
îngheţată într-un zâmbet dispreţuitor, ochii erau duri şi 
lipsiţi de îndurare. 

— Acesta este Rupert de Hentzau, a şoptit Holmes. 


Rupert de Hentzau 


Oraşul Strelsau îşi trăda originile medievale prin 
arhitectura veche şi străduţele înguste pietruite. Deşi ne 
aflam la sfârşitului secolului al XIX-lea, amprenta vremurilor 
noastre modeme părea să fi făcut o slabă impresie prin 
aceste locuri Cum Sherlock Holmes şi cu mine treceam 
călare prin poarta cu arcadă a capitalei, la puţin timp după 
ora opt, în acea dimineaţă, am fost izbiţi de pitorescul 
locului: case de locuit construite pe jumătate din lemn, 
grupate toate la un loc, aparent aplecându-se deasupra 
străzii pentru a-şi da bineţe una alteia, şi clădiri din piatră în 
culori dulci cu ornamente cioplite, toate neatinse de 
funinginea şi de murdăria datorate fumului şi ceţii care 
pătează aşa de mult edificiile din Londra. 

In ciuda orei matinale, era agitaţie şi activitate. Oraşul 
se trezise şi se angajase pe de-a-ntregul într-o nouă zi. 
Puteam să ne amestecăm cu uşurinţă în şuvoiul crescător al 
orăşenilor care se duceau la treburile lor. Ne-am părăsit caii 
lăsându-i să se bucure de o odihnă binemeritată cu un sac 
cu ovăz la poarta unui grajd cu ştaif. Acolo am întrebat şi de 
Friedrichstrasse, pe care se afla Ambasada Marii Britanii. 
Sfătuiţi bine, ne-am trezit pe treptele unei mici clădiri 
cochete, la nici 15 minute după aceasta. 

Holmes a dat cartea sa de vizită lacheului care a deschis 
la sunetul clopoţelului. Am fost rugaţi să aşteptăm în hol. În 
timp ce servitorul s-a îndreptat grăbit să-şi informeze 
stăpânul de prezenţa noastră. A lipsit doar câteva minute şi 
s-a întors pentru a ne conduce la biroul ambasadorului. Era 
o încăpere aranjată cu eleganţă; draperii de catifea roşie la 


ferestre, covoare chinezeşti pe podele, scaune aurite, 
un candelabru mare de cristal care sclipea în lumina 
dimineţii. 

Lângă fereastră, stând în picioare lângă un pupitru bine 
lustruit, era un bărbat scund, chel, cu favoriţi cărunţi. 

— Domnilor! Domnilor! A exclamat la intrarea noastră în 
cameră şi s-a grăbit să ne întâmpine cu strângeri de mâini 
însufleţite. 

— Vă rog să luaţi loc, a spus, arătând fotoliile de lângă 
foc. 

Holmes a scos scrisoarea lui Mycroft din buzunar şi i-a 
înmânat-o lui Sir Roger, care stătea în faţa noastră cu 
picioarele lui scurte bine întinse în timp ce studia 
documentul într-un mod destul de superficial. 

— Trebuie să vă mărturisesc că sunt total confuz, 
domnilor, a tuşit zgomotos, apoi a continuat: Trebuie să 
realizaţi că, de obicei, sarcinile mele aici în Strelsau sunt 
pur diplomatice. Spionii şi agenţii care dispar sunt în afara 
domeniului meu de activitate. 

Holmes a zâmbit cu înţelegere, dar ochii lui nu aveau 
nici urmă de căldură. 

— Bine, bine, a continuat gazda noastră, nici unul nu 
păreţi afectaţi de sosirea cu întârziere. Poate că veţi avea 
delicateţea să-mi povestiţi ce a determinat întârzierea 
dumneavoastră. 

— Watson este povestitorul în echipa noastră, a replicat 
prietenul meu, destul de brusc. 

— Ah, aşa, a spus Sir Roger şi şi-a întors atenţia spre 
mine, cu sprâncenele ridicate a aşteptare. Am povestit pe 
scurt detaliile călătoriei noastre de la întâmplările din gara 
Köln până la nedemna noastră plecare de la Capul de 
zimbru. În timp ce eu făceam acest lucru, Holmes făcea 
curse prin încăpere, nerăbdător, cu sprâncenele încruntate 
în semn de frustrare. 


— Pe cuvântul meu, ce poveste extraordinară, a spus 
Ambasadorul când am încheiat relatarea. Şi sunteţi siguri 
că Rupert de Hentzau se află în spatele acestei mârşăvii? 


— Absolut siguri, s-a repezit, cu răceală, Holmes. 

— Într-adevăr! Ştiam, desigur, că i-a cauzat ceva 
probleme Regelui, dar niciodată nu am crezut că lucrurile 
sunt aşa de serioase. Totuşi, după ce am primit telegrama 
oarecum criptică de la domnul Mycroft, m-am dus chiar eu 
la gară în dimineaţa aceasta ca să întâmpin expresul 
Golden Lion şi, când am văzut că nu sunteţi în tren, gândul 
mi s-a dus la ce-i mai rău. Şi-a netezit sprâncenele cu 
mâna. Ştiu că e destul de devreme, dar cu toate aceste 
întâmplări, simt că mi-ar prinde bine un coniac. Sper că vă 
alăturaţi mie şi apoi poate că vom putea discuta cu ce vă 
pot ajuta. Acum, vă rog să mă scuzaţi. Cu aceste cuvinte s- 
a ridicat şi s-a grăbit să iasă din încăpere. 

Faţa lui Holmes era îngheţată şi imobilă. 

— Ce se întâmplă, Holmes? Te comporţi ciudat încă de 
la sosire. Eşti destul de grosolan cu Sir Roger. 

— Ceva nu e cum trebuie aici, Watson. Nu pot spune ce 
anume în acest moment, dar ceva nu merge. 

— Să nu-mi spui că ai început să te bazezi pe intuiţie ca 
bază de raţionament?! 

— Bineînţeles că nu! Mintea şi nu sentimentul îmi spune 
acest lucru şi totuşi lucrurile merg încet. Nu pot să-mi explic 
de ce, a spus el rotindu-şi ochii şi bătându-şi cu degetul o 
sprânceană. 

Uşa s-a deschis şi Sir Roger Johnson a intrat aducând o 
tavă de argint pe care se aflau trei pahare de coniac şi o 
sticlă. A pus tava pe birou. 

— Acesta este un coniac ruritarian, din viile din Zenda. 
Are un gust special şi este foarte revigorant. 

Sir Roger a turnat în pahare porţii substanţiale pentru 
noi. 

— Să sperăm, domnilor, că nu vor mai apărea alte 
dificultăţi care să vă amenințe misiunea. 

Am luat o înghiţitură bună din lichidul care încălzea 
sângele şi-am simţit gustul arzător alunecând în jos pe gât 


Holmes, care procedase la fel, a ţipat deodată ascuţit şi 
a aruncat paharul la podea. 

— Opreşte-te, Watson, a exclamat, luându-mi paharul 
din mână. 

— Ce s-a întâmplat? 

— Ştiam eu că e ceva, a spus el. Erau cizmele cele noi. 

Dar, deja cuvintele păleau în auzul meu şi culorile vii ale 
camerei au început să se amestece în faţa ochilor mei. 
Roşul draperiilor s-a amestecat cu pereţii crem şi, în timp 
ce făceam paşi înainte, am văzut podeaua de sub picioarele 
mele venind spre mine. Mi-am dat seama, în timp ce 
întunericul mă înghiţea, că am fost drogat. 


KKK 


M-am trezit brusc. Un şoc neaşteptat creat de apa 
îngheţată pe faţa mea m-a lăsat fără aer. Cu mare viteză, 
am fost propulsat pe un tunel întunecat înspre starea de 
inconştienţă. Pe măsură ce mi se limpezea privirea şi ochii 
au început să fixeze obiectele, am fost capabil să sesizez ce 
este în jurul meu. Nu mă mai aflam în camera opulentă de 
la Ambasada Britaniei; noua mea locuinţă era mai 
întunecată şi mai spartană. Pereţii, cu lambriuri din lemn de 
stejar, erau plini de capete de diverse animale şi arme 
vechi. Lumina rozalie a înserării se strecura prin cele două 
ferestruici, din stânga mea. Câteva lămpi cu gaz şi un butuc 
aprins pus într-o vatră de piatră erau singurele surse de 
lumină. 

Mi-am scuturat capul în încercarea de a-l limpezi de 
drogul pe care-l înghiţisem şi ca să scutur picăturile de apă 
care îmi rămăseseră pe faţă. Am văzut că eram legat de o 
scară de lemn, cum era şi prietenul meu Sherlock Holmes, 
care fusese şi el victima tratamentului cu apă rece. Cel care 
făcuse aceasta, având în mână găleata din care picura încă 


apă, era Sir Roger Johnson, ale cărui figuri neclare erau 
luminate de flăcările pâlpâitoare. 

Totuşi, alţi doi ocupanţii ai camerei mi-au atras atenţia. 
Stăteau unul lângă altul privindu-l pe prietenul meu şi pe 
mine cu amuzament drăcesc. Am recunoscut figura înaltă şi 
ţinuta țeapănă a baronului Holstein, ţigara lui aprinsă 
luminându-i trăsăturile. A treia figură a ieşit uşor din umbră 
Şi, deşi abia zărisem o singură dată faţa rece şi crudă, ştiam 
că aparţinea contelui Rupert de Hentzau. 

— Mă bucur foarte mult că v-aţi revenit, domnilor, a 
spus el moale. Bine aţi venit la cabana de vânătoare a 
Regelui. Regret că Majestatea sa Regală, Regele Rudolf, nu 
poate fi aici, în persoană, pentru a vă întâmpina dar, mă 
tem că nu se simte prea bine. În acel moment a cos un 
chicot scurt trist Totuşi, absenţa aceasta nu are consecinţe 
importante, pentru că foarte curând intenţionez să-mi asum 
proprietatea, nu numai a acestei cabane, înţelegeţi, ci a 
tuturor proprietăţilor, terenurilor, titlurilor aparţinând 
Regelui — inclusiv tronul Ruritaniei. Strălucind de aroganță 
răuvoitoare, faţa lui lucea cu acea strălucire a fanatismului 
pe care o remarcasem anterior la câţiva din adversarii 
noştri care se hrăneau cu acelaşi vis blestemat. 

— Sunt sigur că veţi fi încântați să aflaţi că cel care mă 
asistă în ascensiunea mea este un concetăţean al 
dumneavoastră: un domn Rassendyll. 

Holmes continuă să tacă, trăsăturile lui imobile ca o 
mască netrădând nici una din emoţiile sau nici unul din 
gândurile lui. Lipsa de reacţie 1-a deranjat pe Hentzau şi 
zâmbetul a dispărut de pe buzele lui. 

— Mi-aţi provocat oarecare neplăceri, domnule Holmes, 
a continuat contele, arătând cu degetul înmănuşat spre 
prietenul meu. Te-ai amestecat în operaţiunea mea de la 
Londra, provocând moartea a trei agenţi loiali mie. Ai 
scăpat de reţeaua 


mea din Köln şi ai reuşit chiar să evadezi din ghearele 
baronului, aici Holstein l-a privit cu răceală pe Holmes, dar 
în atitudinea lui tensionată se simţea şi furia. 

Rupert de Hentzau a încheiat: 

— Totuşi, am satisfacția că aţi fost doborâţi, în sfârşit, în 
propria voastră Ambasadă. Ce ironie a sorții, nu? 

Nu m-am mai putut abţine văzându-l pe acest 
răufăcător cum ne ataca în felul lui arogant. Am tras cu 
disperare de legăturile cu care eram imobilizat, dar fară 
succes. 

— Un alt impostor de-al dumneavoastră şi un trădător, 
am acuzat eu. 

— Dimpotrivă, doctore Watson, a replicat cu glas mieros 
Rupert. Sir Roger este un om inteligent care-şi cunoaşte 
interesul. 

M-am uitat cu dezgust la trădător, dar el mi-a evitat 
privirea. 

— Nu fiţi aşa de dur cu Sir Roger, a intonat Rupert, un 
om plictisit şi singur, țintuit într-o ţară străină mulţi ani, fără 
să aibă mare lucru de făcut... are şi el nevoie de diversitate, 
de puţin confort. lar puterea şi banii sunt foarte 
convingătoare. 

— Sunt de asemenea şi foarte corupătoare şi sunt 
extrem de eficiente când sunt folosite de către şi pentru 
unii fară principii, a remarcat Holmes, pe un ton reţinut. 

— Ah, domnule Holmes, sunt aşa de bucuros că vă 
alăturaţi micului nostru tete-ă-tete. Bineînţeles că am citit 
despre talentele dumneavoastră şi sunt mândru că aţi 
simţit că este necesar să călătoriţi, atâta drum, de la 
Londra, numai pentru a-mi permite mie să vă spun „la 
revedere”. 

Holmes şi-a permis un surâs discret.. 

— Aş fi un amărât de individ, într-adevăr, dacă aş 
permite unui tip mârşav ca tine să provoace sfârşitul 
carierei mele. Au încercat unii şi mai buni ca tine, dar au 
dat greş. 


Hentzau a râs. 


— Ce bravură! Lipsit de mijloace ca un pui de găină şi 
crezând că el are pâinea şi cuțitul. Un triumf clasic de 
optimism in legătură cu realitatea dură. O boală tipic 
englezească, dobândită, sigur, pe terenurile de golf din 
Eton, nu-i aşa Sir Roger? 

Micul trădător arăta încurcat. 

— Hai să terminăm treaba! Hai să-i omoram şi gata, a 
spus el cu nerăbdare. 

— Vedeţi ce nerăbdător este să vă piardă, domnilor! 
Abia dacă mai poate aştepta să vi se scurgă sângele din 
vene, a accentuat contele. 

— Vrea să scape de noi pentru că noi suntem dovada 
propriei lui trădări. Este condus de propria lui laşitate, am 
intervenit eu dispreţuitor. 

Remarca mea a aprins o furie animalică în Sir Roger şi, 
cu un icnet, omuleţul a făcut câţiva paşi spre mine cu 
intenţia să mă lovească, dar contele 1-a oprit: 

— Toate la timpul lor. Nu eşti singurul care doreşte 
eliminarea duşmanilor. Şi baronul este nerăbdător să-i vadă 
suferind pentru amestecul în treburile noastre. 

Holstein se uita la noi cu ochii mijiţi, întorcându-şi 
privirea ironică de la mine la Holmes. 

— Ei bine, domnule Holmes şi doctore Watson, mă tem 
că a venit timpul să plec, dar, după cum vedeţi, vă las pe 
mâini bune. Din păcate, am aşa de multe treburi presante 
de rezolvat, în legătură cu sosirea Regelui Boemiei, peste 
două zile, încât nu mai pot rămâne pentru a fi prezent la... 
uciderea voastră. 

— Conte Rupert, a spus Holmes cu putere, înainte să 
pleci, aş vrea să-ţi spun un lucru. 

Adversarul nostru a părut uluit şi şi-a arătat dinţii: 

— Nu cumva ultimele tale cuvinte? A spus, dându-şi 
capul pe spate, într-un hohot de râs gutural. Fii atent, 
baroane, le putem grava pe piatra lui de mormânt 


Holmes nu părea nici nervos, nici dezarmat de 
răspunsul lui Rupert. 

— Hai, detectivule, ce ai să ne spui? A spus Hentzau rar, 
după ce amuzamentul i-a trecut. 

— Sunt cuvinte asupra cărora tu trebuie să meditezi. 
Dacă iei coroana, cât de sigur vei fi pe ea? Acţiunile tale au 
arătat altora calea de a uzurpa Coroana şi aceştia pot 
învăţa de la tine şi-ţi pot urma exemplul. Uită-te la Holstein. 
Cât timp se va mai mulţumi să fie în umbra ta? „lubirea 
prietenilor vicleni se transformă în frică” în asemenea 
situaţii. Va trebui să fii în alertă tot timpul, să nu ai 
încredere în nimeni. Şi, întotdeauna, vor există cei care 
sprijină dinastia Elfberg, permanent în aşteptare... să-şi 
recapete ceea ce este, de drept al lor. Opreşte jocul acesta 
nebunesc acum, cât mai ai posibilitatea să o faci. Mai târziu 
nu vei mai putea face nimic. 

— Foarte frumos discurs, domnule Holmes, Ceea ce se 
pare că nu realizezi dumneata este că eu nu-mi pot nega 
destinul. Am fost născut ca să conduc, să port coroana ţării 
mele. Rudolf este un rege slab şi ineficient. Ruritania are 
nevoie de mine, plânge după mine. Nu-i pot ignora 
chemarea. 

Cu aceste cuvinte Rupert de Hentzau a părăsit 
încăperea şi, după puţin timp, am auzit calul lui 
îndepărtându-se în galop. Pentru o vreme totul a rămas 
nemişcat în cameră, pocnetul butucului în foc fiind singurul 
sunet care strica liniştea. 

Baronul Holstein a fost primul care s-a agitat. Şi-a 
aruncat ţigareta în flăcări şi s-a întors cu faţa la Holmes şi la 
mine. 

— Acum e momentul pentru o mică distracţie, a anunţat 
el. Faţa lui îşi pierduse acea lumină a tinereţii pe care o 
avea în trăsură în timpul călătoriei spre Zimbrul Albastru. 
Devenise o mască dură şi sinistră. 

Sir Roger Johnson încă părea să fie nervos şi nu se 
simţea în largul lui. Eram sigur că îl apăsau toate 
implicaţiile actului lui de trădare. Promisiunile de bani şi 
putere îi ascunseseră din 


faţa ochilor realitatea. Era ca şi cum niciodată no şi-ar fi 
dat seama că vor urma astfel de vărsări de sânge. 

— Ce obţii cu adevărat din aceasta? L-am provocat eu. 
Treizeci de arginţi? Crezi tu că moartea noastră va fi 
acceptată fără întrebări în Anglia? Vor veni alţii după noi ca 
să investigheze. Îi vei ucide şi pe aceia? 

Faţa lui Johnson s-a umplut de nelinişte. 

— Hai să terminăm odată! A spus către Holstein. 

— Nu fii aşa de nerăbdător, prietene. Acestea sunt 
numai cuvintele disperate ale unui om, fără speranţă. 
Spunând acestea, Holstein a înfipt vătraiul în mijlocul 
focului. Vom vedea dacă aceşti doi gentlemani vor fi la fel 
de curajoşi când voi termina cu ei. 

Sir Roger a inspirat adânc. 

— Ce ai de gând să faci? A întrebat, cu vocea 
tremurătoare. 

Holstein şi-a prins barba între degete: 

— Ei şi-au pus amprentele pe mine, aşa că am de gând 
să le întorc numai complimentul. 

— Vezi, Watson, a spus Holmes politicos, în ciuda 
zvonurilor care spun contrariul, unii din băştinaşi sunt încă 
barbari pe aici, având mentalitatea omului din Neanderthal. 

Mi-am dat seama că făcea aceste remarci provocatoare 
pentru a câştiga timp, pentru că, în timp ce vorbea, am 
putut vedea cum îşi mişca degetele în încercarea de a se 
elibera din legături. Totuşi, eforturile lui au rămas fără 
rezultat legăturile nu au cedat. 

Holstein a chicotit la auzul cuvintelor lui Holmes. 

Scoţând vătraiul din flăcări, a ridicat capul înroşit al 
acestuia spre faţa sa, scăldând-o în luciri de chihlimbar. 

— Acum, domnule Holmes, unde să imprim această 
marcă? A spus el, avansând spre prietenul meu. 


Regina Flavia 


Evenimentele care au urmat discursului ameninţător al 
lui Holstein la adresa lui Sherlock Holmes, s-au întâmplat cu 
aşa repeziciune, încât, cred că mi le reamintesc, zburând ca 
nişte imagini dintr-o pantomimă macabră. Părea că baronul 
era pe punctul de a însemna faţa prietenului meu cu fierul 
înroşit al vătraiului, când, cu o bruscheţe care m-a făcut să- 
mi pierd de tot respiraţia deja diminuată, s-a deschis uşa. 
Baronul şi Sir Roger s-au învârtit pe călcâie la auzul 
zgomotului şi au văzut în cadrul uşii un bărbat bine făcut, în 
uniformă militară, agitându-şi sabia. 

Fără o vorbă s-a aruncat în cameră în direcţia lui 
Holstein, care, reacţionând la pericolul iminent, a aruncat 
vătraiul înroşit în foc spre străin. Acesta a atins braţul 
bărbatului şi, pentru un moment, înainte ca vătraiul să cadă 
pe podea, atmosfera s-a umplut de un miros pătrunzător de 
material ars. Străinul nu a fost rănit de proiectil, dar scurta 
ezitare i-a dat lui Holstein destul timp să ia de pe perete o 
sabie din cele expuse ca ornamente. 

Sir Roger se ghemuise ca un laş într-un colţ lângă 
şemineu, în timp ce bărbaţii se confruntau unul cu celălalt 
şi începuseră să se atace şi să pareze cu săbiile lor. 

În timp ce priveam neputincioşi, cum cei doi, foarte 
îndemânatici în mânuirea săbiei, se luptau, ne zbăteam cu 
furie ca să ne eliberăm din legături. Smucindu-mă din greu, 
am început să capăt mai multă libertate de mişcare şi, 
treptat, frânghiile s-au slăbit. În încercarea de a mă elibera, 


aproape că mi-am răsturnat scaunul: când micul englez 
a văzut asta, fie de frică, fie din pricina plăpândului lui 
curaj, a reacţionat luând din foc un butuc de lemn aprins 
din grămada de lemne din şemineu şi s-a mişcat 
îndreptându-se spre mine pentru a mă lovi cu el. Holmes a 
reacţionat cu mare viteză, aruncându-şi picioarele înainte 
cu mare forţă, făcându-l pe nemernic să cadă cât era de 
lung, la podea. Apoi, încă legat de scaun, Holmes s-a ridicat 
în picioare şi, cu mare efort, s-a târât spre şemineu. Ajuns 
acolo, s-a rotit şi a izbit scaunul de marginea din piatră 
sculptată a acestuia. A făcut aceasta încă de două ori, în 
lovituri succesive rapide şi, cu un scrâşnet, scaunul 
despicându-se şi pleznind s-a rupt în bucăţi. 

După încă un efort, braţele i s-au eliberat complet. Sir 
Roger se ridicase nesigur pe picioare, dar, acum, Holmes 
era în stare să-i adreseze diplomatului trădător o lovitură 
bine direcţionată. Cu un strigăt, el s-a dat înapoi, nimerind 
între  duelişti, chiar în momentul în care Holstein îşi 
împingea înainte, în atac, spada. Sabia 1-a străpuns pe 
trădătorul surprins şi uluit, chiar sub inimă şi acesta, cu un 
scâncet de durere, s-a prăbuşit pe podea, ţinându-se de 
piept 

Holstein era pentru moment confuz, din pricina turnurii 
pe care o luaseră evenimentele şi adversarul său a putut 
să-l atace şi să-i străpungă braţul. El s-a dat înapoi cu un 
țipăt scurt şi, apoi, cum sângele începea să pătrundă prin 
mâneca hainei, a scos un urlet de furie şi s-a aruncat 
asupra străinului. Era un gest condus de furie, nu de ştiinţa 
luptei şi această mişcare a permis săbiei străinului să 
găsească altă ţintă uşoară. Holstein a strigat de durere şi s- 
a retras prăbuşindu-se într-un scaun. Adversarul lui a 
înaintat cu sabia în poziţie de atac. 

Acum, durerea şi furia controlau acţiunile lui Holstein 
care lovea în toate părţile în dezordine, străinul parând uşor 


atacurile, înaintând pas cu pas. Cu un strigăt de ură, 
Holstein alonja violent, sabia lui despicând aerul. Străinul 
sărea sprinten într-o parte, evitând lovitura şi, strecurându- 
şi sabia în diafragma neprotejată a baronului. 

Ochii lui Holstein se rostogoleau nebuneşte, de durere, 
şi gura lui, mişcându-se rapid, scotea numai sunete 
guturale, sugrumate, în timp ce el se izbea de perete. 
Adversarul a făcut rapid paşi înainte şi cu un strigăt amar, 
şi-a înfipt sabia în pieptul lui Holstein. Baronul şi-a lăsat 
capul pe spate cu o smucitură, uitându-se la noi cu faţa 
schimonosită de durere, dar având un rictus răuvoitor pe 
buze. 

— Adio, a croncănit el, un lung adio tuturor gloriilor 
mele. A făcut câţiva paşi, încă agitându-şi sabia, apoi a 
căzut în genunchi, a râs amar, nătâng, în timp ce sângele 
începea să-i coloreze colţul gurii. În sfârşit, a căzut cu faţa 
în jos, doar la un picior depărtare de confratele lui în ale 
trădării: 

Câteva momente a fost linişte, nimeni nu a făcut nici o 
mişcare. Era ca şi cum toţi trei, Holmes, eu şi străinul, 
pozam pentru un tablou sângeros. Cel care a rupt tăcerea a 
fost spadasinul. 

— Sunt Fritz von  Tarlenheim, ofiţer în serviciul 
Majestăţii-Sale Regele Rudolf al V-lea, a spus, pocnindu-şi 
călcâiele şi înclinându-se scurt. 

— Suntem prieteni uniţi de aceeaşi cauză, a replicat 
Holmes, întinzându-şi mâna spre campion. 

— După câte ştiu, Sir, nu aţi fost prizonieri ai contelui 
Rupert. 

— Sunt Sherlock Holmes. 

— Detectivul englez? 

Holmes a dat din cap, aprobator. 

Tarlenheim a apucat mâna lui Holmes încă o dată şi a 
scuturat-o cu entuziasm. 


— Sunt deosebit de încântat să vă cunosc, sir. Am citit 
desigur despre geniul dumneavoastră. 

— Şi eu, am intervenit cam brusc, sunt încă legat. 

Amândoi au zâmbit şi Holmes m-a eliberat rapid. 

— Acesta este prietenul şi biograful meu, doctorul John 
Watson, m-a prezentat el, în timp ce eu mă bucuram in 
sfârşit de libertate şi-i strângeam mâna lui Tarlenheim. Ne 
aflăm în Ruritania, a continuat Holmes, într-o misiune dată 
nouă de colonelul Sapt. El ne-a angajat la Londra pentru a 
descoperi urma lui Rudolf Rassendyll. Urmărirea lui ne-a 
condus la Strelsau. 

— Rassendyll este în Strelsau? 

— Nu sunt sigur că este deţinut în capitală, dar cu 
siguranţă se află în ţara dumneavoastră. 

Tarlenheim arăta şi uluit şi alarmat. 

— Poate îmi spuneţi povestea toată, domnule Holmes. 

Cum flăcările din cămin se micşorau, Sherlock Holmes, 
cu economie de cuvinte şi precizie în detalii, ceea ce era a 
doua natură a lui, a reluat esenţialul începând cu vizita lui 
Sapt până la momentul în care noi fusesem drogaţi, la 
reşedinţa ambasadorului. Când Holmes a ajuns la 
momentul uciderii lui Sapt, Tarlenheim a gemut cu durere 
şi-a dat un pumn în şemineu. 

— Rupert va plăti aceasta faptă cu propriul lui sânge, a 
jurat el. Jur pe ceruri că chiar dacă trebuie să-mi sacrific 
propria viaţă pentru asta, el va plăti! 

Câteva minute eliberatorul nostru s-a luptat cu emoţiile 
lui amestecate, părerea de rău, furia, până ce a reuşit să se 
adune şi i-a spus lui Holmes să continue. Când Holmes a 
încheiat povestirea, Tarlenheim s-a aplecat spre şemineu, 
privind fix, gânditor, în cenuşa incandescentă. 

— Situaţia e mult mai rea decât îmi imaginam, a spus el 
vorbind rar. Credeam că avem sub supraveghere strictă 


mişcările şi operaţiunile lui Rupert şi ale Albaştrilor. 
Evident, ne-am înşelat. Totuşi, simt convins că Rassendyll 
nu este deţinut în Castelul Zenda, nici la Hanul Zimbrul 
Albastru sau la garnizoana principală a Albaştrilor, castelul 
din Berenstein. Am supravegheat toate aceste locuri 
douăzeci şi patru de ore din douăzeci şi patru. La fel şi 
această cabană de vânătoare. Şi-a întors faţa de la foc 
înspre noi. Era un tip bine făcut, îndesat, cu o figură 
frumoasă, cu trăsături bine creionate decorate cu o 
mustață bogată şi ochi căprui, sensibili. 

— Rupert a început să ţină întruniri aici, noaptea, din 
moment ce nu mai este folosit deloc de Rege. Bineînţeles, 
aceasta este scena triumfului lui anterior. Tot aici Regele a 
fost drogat şi de fapt răpit în ziua încoronării lui. Abia în 
ultima săptămână mi-am trimis oamenii să supravegheze 
acest loc, dintr-un ascunziş din pădure. Şi-a relaxat uşor 
trăsăturile încordate. Ofiţerului de serviciu îi datoraţi faptul 
că mai sunteţi în viaţă pentru că atunci când 1-a văzut pe 
Rupert sosind împreună cu Holstein, cu un alt bărbat şi doi 
prizonieri, mi-a raportat imediat şi eu am socotit că e 
potrivit să vin să văd ce se petrece. 

— Vă suntem extrem de recunoscători că aţi făcut acest 
lucru, l-am asigurat eu. 

— Spune-mi, a intervenit Holmes, ştiai deja de 
complicitatea lui Sir Roger Johnson? 

— II suspectam, dar nu aveam probe — altfel am fi 
raportat Guvernului Britanic şi am fi luat măsuri noi înşine. 

Instinctiv am priviţi cu toţii spre forma ghemuită a 
Ambasadorului britanic. E ceva trist, sobru, când un 
compatriot moare, dar eu nu simţeam nici o milă în sufletul 
meu pentru acest omuleţ lipsit de scrupule. 

— Faptul că acest Rassendyll se află aici în Ruritania, a 
continuat Tarlenheim, constrâns să facă pe Regele, pentru 


noi înseamnă o criză. Avem foarte puţin timp la 
dispoziţie. Regele Boemiei soseşte peste două zile. Ce 
naiba putem face? 

— Trebuie să începem prin a nu ne pierde încrederea, 1- 
a sfătuit Holmes. Sarcina noastră cea mai presantă este să 
aflăm unde se află Rassendyll, păzit de Albaştri. 

— Chiar dacă am putea face acest lucru, cum ne poate 
el fi de folos? Dacă Rassendyll se opune lui Rupert, va fi 
descoperit de către Conte şi toate detaliile scandalului 
încoronării vor fi dezvăluite, discreditând orice credibilitate 
a lui şi a liniei sale regale. 

— Hentzau pare că ne are la mână, am remarcat cu 
deznădejde. 

Holmes şi-a pus mâna pe umărul lui Talenheim 
îmbărbătându-l. 

— Deşi este un joc al hazardului în care, după cum s-ar 
părea, Rupert deţine toţi aşii, Sherlock Holmes are încă 
ceva de spus în această afacere. 

Cuvintele lui Holmes au liniştit puţin trăsăturile 
îngrijorate ale lui Tarlenheim. 

— Domnilor, a spus el luând o decizie, sugerez să ne 
întoarcem la Palatul Regal din Strelsau şi să o informăm pe 
Regină asupra acestei situaţii. 


KKK 


Am cunoscut femei de naţionalităţi, şi de pe continente 
diferite, dar, pot spune, că niciodată nu am văzut o femeie 
a cărei faţă să combine aşa o frumuseţe strălucitoare cu o 
seninătate  graţioasă, ca faţa Flaviei, soţia Regelui 
Ruritaniei. Trăsăturile îi erau delicate şi pielea, pe care o 
suspectam a fi, m mod natural, palidă, avea o transparenţă 
care radia fermecător. Albul pielii era şi mai accentuat de 
părul negru ca pana 


corbului care-i încadra frumoasa figură. Modul ei de a fi 
era blând şi sobru mai degrabă decât regal, dar aceasta îi 
sporea atractivitatea. Sherlock Holmes, care rar remarca 
trăsăturile unei femei, altfel decât ca o sursă de deducţii, 
era vizibil impresionat de felul cum arăta ea. 

Am întâlnit-o pe Regină în apartamentul său particular, 
la Palat, mai târziu, în aceeaşi noapte. 

Tarlenheim avusese o întrevedere particulară cu 
Majestatea-Sa cu puţin timp înainte ca eu şi Holmes să fim 
invitaţi să intrăm. Între timp, mie şi lui Holmes ni se 
dăduseră apartamente şi am putut să ne spălăm şi să ne 
pregătim cum se cuvine pentru audiența la Regină. 

După ce Tarlenheim ne-a prezentat Reginei, ea ne-a 
luat mâinile şi ne-a urat, cu căldură, bun venit. Apoi, fără a 
ne preveni în vreun fel, masca ei de prietenie a dispărut şi 
trăsăturile s-au acoperit de tristeţe, ochii s-au umezit, şi şi-a 
întors capul ca să-şi ascundă lacrimile. 

Tarlenheim ne-a privit întunecat. A 

— Se pare că norocul ne-a părăsit, domnilor. In seara 
aceasta am primit cea mai grea lovitură. Regele e mort. 

— Mort? Am strigat eu. 

— Trupul lui slăbit a cedat într-un târziu în faţa luptei cu 
febra creierului. 

Am oftat involuntar. Sherlock Holmes nu a spus nimic, 
dar am văzut că era la fel de şocat ca şi mine de această 
turnură  neaşteptată a evenimentelor. Era o veste 
zdrobitoare şi părea că şterge orice speranţă de a lupta cu 
succes împotriva schemelor lui Rupert. Nu mai exista rege, 
nici moştenitor la tron şi nici un obstacol care să-l împiedice 
pe contele Hentzau, cu puterea Albaştrilor alături de el, să 
pună stăpânire pe regat. 

Stăpânindu-şi suspinele, Regina s-a întors cu faţa la noi, 
ştergându-şi ochii cu o batistă. 


— Nu mai era omul pe care l-am iubit, a spus liniştită, 
mai mult sieşi decât nouă, şi în ultimul an nu mai era nici 
măcar bărbatul cu care m-am măritat, dar... era Regele 
meu. Şi-a închis ochii pentru un moment, apoi a continuat. 
Odată cu dispariţia lui Rudolf, nu mai există nici o cale prin 
care contele Rupert să fie împiedicat. 

Holmes a făcut un pas înainte. 

— lertaţi-mă, Majestate, dar eu cred că există. Moartea 
Regelui este o pierdere considerabilă, nu neg aceasta, atât 
personal, cât şi pentru cauza Elfberg, dar aceasta nu 
trebuie să ne încurce în misiunea noastră de a-l opri pe 
Rupert de Hentzau să ia Coroana şi să instaureze o nouă 
dinastie. 

Vorbele lui fuseseră spuse cu blândeţe, dar cu o 
hotărâre persuasivă care a avut o putere aproape magică. 

— Trebuie, cu orice preţ, să ţinem secretă moartea 
Regelui, pentru că aceasta nu numai că ne va oferi mai 
mult timp pentru a ne pune planurile în practică şi a acţiona 
împotriva duşmanilor noştri, ci, de asemenea, dacă vestea 
ajunge în tabăra Albaştrilor, va elimina orice motivaţie de a- 
| ţine pe Rassendyll în viaţă. 

Ochii Reginei s-au mărit de uimire şi şi-a dus mâna la 
gură, pentru a reţine un strigăt. 

— Este adevărat, Majestate, am fost şi eu de acord. Ce 
nevoie mai are Rupert de un înlocuitor al regelui când 
adevăratul rege este mort? 

Flavia şi-a scuturat capul cu tristeţe. 

— Ce să facem? A întrebat ea, dar, înainte ca vreunul 
dintre noi să poată răspunde, s-a întors apucându-l de braţ 
pe prietenul meu. 

— Fritz mi-a spus că sunteţi un om foarte inteligent şi 
plin de forţă, domnule Holmes. Ne puteţi ajuta? 


— Cred că pot, a răspuns cu blândeţe detectivul. Dacă- 
mi veţi permite să conduc operaţiunile, am un plan în care 
am încredere că poate avea succes. 

Regina 1-a studiat pe Holmes un moment şi apoi a 
aruncat o privire întrebătoare spre Tarlenheim care a 
răspuns repede: 

— Cred că singura noastră speranţă este să facem ce 
doreşte domnul Holmes. 

Ea a dat din cap aprobator şi 1-a înclinat mai grațios 
spre prietenul meu. 

— Foarte bine, domnule Sherlock Holmes, viitorul 
Ruritaniei este în mâinile dumneavoastră. 


Cabana de la Lacul Teufel 


Cum se apropia miezul nopţii, Holmes şi cu mine ne-am 
întors la reşedinţa noastră din palatul regal discutând cu 
Tarlenheim despre următoarea noastră mişcare. Regina 
Flavia se retrăsese mai devreme după ce-şi exprimase 
mulţumirile faţă de Holmes şi îi ceruse lui Tarlenheim să o 
ţină la curent cu hotărârile noastre. 

Inima-mi fusese cucerită de această frumoasă doamnă 
care era aşa de singură în tragedia ei. Povara titlului şi 
datoriilor de regină atârnă mult mai puternic atunci când 
necazurile personale îţi pun stăpânire pe inimă. 

Holmes ceruse o hartă a Ruritaniei, asupra căreia era 
acum aplecat, cercetând-o cu lupa. Aceasta, şi alte 
accesorii misterioase conţinute de sacul lui de voiaj, 
fuseseră recuperate de un om al lui Tarlenheim ceva mai 
devreme în acea noapte din grajdul în care fuseseră lăsate. 
Acum, degetul lung al lui Holmes indica un anume punct pe 
hartă. 

— Sunt convins că Rassendyll este ţinut prizonier aici, 
ne-a anunţat el. 

Tarlenheim a examinat locaţia. 

— În Lacul Teufel! A remarcat el cu uluire. 

— Nu, nu în lac, prietene, ci la bătrâna cabană de 
pescuit a Regelui, a explicat Holmes. 

Ruritanul se îndoia. 

— Ce vă conduce la această concluzie? 

— Mai multe mici detalii. Holstein, în încrederea lui 
arogantă, ne-a arătat de fapt cabana în drum spre Capul de 


Zimbru, gândindu-se că nu vom trăi destul pentru a 
folosi această informaţie, dar noi i-am dat importanţă. El 
ne-a spus că acum cabana este total neglijată, deşi eu am 
văzut cum se reflectau razele soarelui în ferestre. Lumina 
soarelui nu străluceşte pe ferestre murdare, neglijate. Mai 
exista de asemenea o bărcuţă cu vâsle legată în stuf, chiar 
mai jos de cabană. Ravagiile timpului şi vremii ar fi 
scufundat barca sau ar fi trimis-o în larg dacă bineînţeles 
barca nu ar fi fost folosită şi cabana locuită. Este de 
asemenea adevărat dacă spunem că Rupert, folosind 
cabana de vânătoare ca propriul lui ascunziş, îşi urma 
propria politică de a prelua toate proprietăţile Regelui, 
aflate în părăsire. 

Schimbarea expresiei lui Tarlenheim, în timp ce-l 
asculta pe prietenul meu, era evidentă. Trăsăturile lui au 
trecut de la neîncredere la o emotie greu de stăpânit. 

— Este, desigur, posibil, a acceptat el. Cabana este 
destul de aproape de Castelul Zenda pentru a-i conveni 
foarte mult lui Rupert. Este cel puţin important ca să 
investigăm locul, mâine dimineaţă. Voi lua cu mine o trupă 
de soldaţi şi voi cerceta locul. 

— Nu! A exclamat Holmes. Acesta este ultimul lucru pe 
care trebui să-l faceţi. Trebuie să mergem acolo în trei, 
numai noi trei, fară să ne vadă cineva. Trebuie să 
supraveghem cabana de la distanţă ca să vedem ce se 
întâmplă exact acolo. 

Tarlenheim s-a încruntat. 

— Vă rog să aveţi încredere în mine. Situaţia este prea 
delicată spre a fi rezolvată prin folosirea forţei. Viclenia, 
atenţia şi precauţia sunt cele care ne vor ajuta cel mai 
mult. 

— Nu-mi spuneţi şi mie la ce vă gândiţi? Nu-mi place să 
acţionez fară să ştiu motivaţia. 

— Toate la timpul lor. Vă rog bazaţi-vă pe mine. Ideile 
nu sunt încă bine definite nici în mintea mea şi, într-o 
oarecare 


măsură, sunt dependente de rezultatele misiunii noastre 
de recunoaştere. Nu vă voi ţine în întuneric mai mult decât 
este necesar, credeţi-mă. 

— Foarte bine, a răspuns Tarlenheim, bătând în 
retragere. Când pornim? 

— Ei, cum Watson şi cu mine ne-am petrecut cea mai 
mare parte a zilei în somn profund, o odihnă scurtă de 
câteva ore ne va revigora şi ne va face gata de plecare. 

— Foarte bine. Este cam la o oră depărtare dacă mergi 
călare. Vom fi la cabană înainte de răsărit. 

— Excelent. Eşti gata, nu-i aşa, Watson? 

— Desigur, am răspuns, dar mi-ar pica bine ceva de 
mâncare înainte de plecare. 

Amândoi bărbaţii au râs. 

— Bineînţeles, prietene, sunt sigur că prietenul nostru 
Tarlenheim va putea aranja ceva în acest sens. 

— Ceva cald, am intervenit aducându-mi aminte de 
carnea rece şi brânza de la micul dejun anterior. 

— Când Rudolf Rassendyll era la Palat, el îşi începea 
ziua cu şuncă şi ouă. Vă surâde ideea, doctor Watson? A 
întrebat Tarlenheim. 

— Îmi surâde foarte bine, am fost de acord eu. 


KKK 


La un moment dat, înainte de ivirea zorilor zilei 
următoare, entuziasmat de micului dejun promis, şedeam 
în şa în direcţia Lacul Teufel şi a cabanei de pescuit a 
Regelui. Era o noapte fără lună, cu puţine stele pe cerul 
indigo, iar eu şi Holmes ne tineam foarte aproape de 
Tarlenheim care deschidea drumul. La scurt timp după ce 
am părăsit oraşul, ne-am cufundat în Pădurea Zenda. In 
întuneric, nici o cărare nu putea fi descoperită, dar 
Tarlenheim s-a strecurat prin 


frunzişul bogat fără ezitare. Curând, soarele a început 
să lumineze, aşa că am putut vedea suprafaţa apei gri 
printre copaci. Apoi am ajuns la cel mai mare stejar pe 
care-l văzusem eu vreodată, ale cărui ramuri masive se 
întindeau mult deasupra pădurii înconjurătoare. 

— Acesta este Stejarul Elfberg, a spus Tarlenheim. 
Povestea spune că a fost plantat în secolul al XV-lea, de 
către Gustav, primul dintre regii Elfberg. Se spune că va sta 
în picioare atâta vreme cât pe tronul Ruritaniei va fi un 
Elfberg. 

— Arată destul de zdravăn ca să pună sub semnul 
întrebării chiar şi provocarea lui Rupert, a comentat 
Holmes, sarcastic. 

Tocmai trecusem de stejarul cel mare când Tarlenheim 
ne-a spus să stăm pe loc. 

— Cred că ar fi înţelept să mergem pe jos de-acum, o 
milă sau cât o mai fi de mers, a spus el, descălecând. 

Holmes şi cu mine l-am urmat ţinându-ne caii de 
căpăstru, mergând în inima masei groase de arbuşti, unde 
i-am lăsat ascunşi bine vederii. Am mers pe nişte urme 
bătătorite, nu prea mare distanţă, apoi Tarlenheim ne-a 
spus să părăsim cărarea şi să ne continuăm drumul prin 
stufărişul des. Apropiindu-ne de cabana de pescuit, terenul 
se înălța treptat. Atingând coama povârnişului blând, am 
văzut cabana cam la douăsprezece picioare mai jos, în faţa 
noastră. 

Era încă linişte, nici un semn de viaţă, când Holmes ne-a 
arătat dâre de fum gri ieşind din coş. 

— lată, este cineva în clădire, a şoptit el. Aşezaţi-vă 
confortabil. Ar putea fi o aşteptare lungă. După cum 
mergeau lucrurile era mult adevăr în cuvintele lui Holmes, 
dar nu am avut prea mult de aşteptat până când am fost 
martorii unei oarecare activităţi la cabană. 


Soarele portocaliu se ridica pe cer, începând să 
încălzească aerul şi să disperseze ceața ezitantă a dimineţii 
care se ridica deasupra lacului, când am auzit uşa de la 
intrarea cabanei deschizându-se; un bărbat în pantaloni 
bufanţi închişi la culoare şi cămaşă ţesută grosolan, fără 
guler, a ieşit afară, întinzându-se. Stătea cu spatele la noi, 
dar după înălţime, comportare şi claia de păr roşu, era 
evident că era Rudolf Rassendyll. M-am întors nerăbdător 
spre Holmes care a aprobat liniştit confirmându-mi 
supoziţia. 

Tarlenheim dădea de asemenea semne de mare emoție 
la descoperirea aceasta. 

— Este minunat, a şoptit el. 

Când Rudolf s-a întors spre noi, permiţându-ne să-l 
privim în faţă, pentru prima dată, am putut remarca 
asemănarea lui izbitoare cu Rudolf al V-lea. Este adevărat 
că văzusem numai fotografii ale regelui ruritan, dar în ochii 
mei Rassendyll, chiar şi fără uniforma regală, era imaginea 
în oglindă a Regelui. 

O altă figură şi-a făcut apariţia din cabană, purtând o 
tunică cum purtau Albaştrii şi o flintă. S-a apropiat de 
Rassendyll, adresându-i câteva cuvinte, pe care noi nu le 
puteam auzi. in timp ce discutau, ofiţerul s-a întors, 
permiţându-ne să-i vedem faţa. 

Era un bărbat de vârstă mijlocie cu nasul rupt şi un ten 
pământiu. 

— Acela este căpitanul Salberg, unul dintre cei mai de 
încredere ofiţeri ai lui Rupert, a şuierat Tarlenheim. 

Cei doi bărbaţi păreau a fi relaxaţi, simțindu-se bine 
unul cu celălalt, fiind prietenoşi, dar Salberg nu a renunţat 
deloc la puşcă. Impreună s-au îndreptat spre malul apei. 

— Mă întreb câţi oameni de-ai lui Rupert mai sunt în 
cabană, am spus eu. 

— Doar timpul ne va lămuri, dar cred că nu sunt mulţi, 
pentru că pare că avem de-a face cu un fel relaxat de 


închisoare. Rupert care nu prea se teme că Rassendyll, 
va încerca să scape. Gărzile sunt aici să împiedice să fie 
răpit mai degrabă, decât pentru a-l opri pe el să fugă, a 
observat Holmes. 

Tarlenheim a ridicat puşca şi a ţintit în direcţia lui 
Salberg. 

— Aşa de uşor aş putea să-l împugşc, a spus el şi apoi am 
putea să-l prindem pe Rassendyll şi să fugim de-aici. 

— În afară de faptul că l-ai scăpa pe Rassendyll de 
duşmanii lui, această acţiune nu ar face nimic altceva decât 
să compromită cauza pentru care luptăm. 

Tarlenheim s-a încruntat, dar a lăsat puşca jos. 

— Ştiu că aveţi dreptate, sir, dar prilejul este aşa de 
tentant... 

În timp ce vorbea, din cabană şi-a făcut apariţia un alt 
bărbat cu un şorţ alb în jurul mijlocului. l-a strigat pe ceilalţi 
doi să se întoarcă. 

— Se pare că micul dejun este servit, am remarcat eu, 
nostalgic. 

— Să nu-mi spui că iarăşi îţi este foame, doctore, a 
remarcat Tarlenheim cu ceea ce mie mi s-a părut a fi o 
sclipire ghiduşă în ochi. 

— Din ceea ce vedem noi aici, a spus Holmes, s-ar 
părea că paza lui Rassendyll este asigurată numai de doi 
bărbaţi. 

— Mai pot fi alţii, înăuntru. 

— Adevărat, Watson. Va trebui să aşteptăm ca să 
vedem aceasta. 

Nimic nu s-a mai întâmplat în următoarele două ore şi 
apoi Rassendyll şi Salberg şi-au făcut din nou apariţia. 
Ofiţerul avea încă flinta în mână, în timp ce Rassendyll se 
necăjea cu o undiţă de pescuit, pe care o înghesuia în barca 
cu vâsle legată la malul lacului. Împingând barca de la 
țărm, cei doi bărbaţi au sărit în ea. Am realizat că aceasta 
trebuia 


să fie barca pe care o zărise Holmes din trăsură in 
timpul călătoriei spre Capul de Zimbru. Cu Rassendyll la 
vâsle, au început o cursă spre mijlocul lacului. Soarele era 
deja sus de-acum, reflectându-se în lucirile apei albastre. 

Sherlock Holmes ne-a tras de mânecă: 

— Trebuie să vorbesc cumva cu Rassendyll, singur, fără 
să ştie răpitorii lui, mi-a spus el. Trebuie să-l informez cu 
privire la situaţie, aşa cum este ea acum şi să-l includ în 
planurile noastre. 

— Cum, doamne iartă-mă, vei reuşi să faci acest lucru? 
L-am întrebat. 

— Va trebui să ajung, nevăzut, la uşa de la intrare a 
cabanei şi să mă ascund în camera lui Rassendyll ca să-i 
pot vorbi în particular. 

— Ce-ar fi ca Watson şi cu mine să tragem cu armele 
noastre, undeva, departe în spate, în pădure? Oricine a 
rămas în cabană ar fi obligat să plece de acolo ca să ne 
caute în pădure., Diversiunea îţi va da timp să te strecori în 
cabană, neobservat. 

— Prea riscant. Ar deveni suspicioşi. Este imperativ să 
nu suspecteze nimic. 

— Atunci, ce sugerezi? 

Înainte ca Holmes să poată da un răspuns, am auzit un 
sunet de copite în depărtare. Treptat, sunetul a devenit mai 
tare şi apoi, în luminişul de lângă cabană a apărut un 
călăreț îmbrăcat în uniforma Albaştrilor, a descălecat la 
oarecare distanţă de clădire şi a aşteptat. Câteva moment 
mai târziu, bărbatul pe care-l văzusem mai devreme 
purtând şorţ alb, a reapărut, dar, acum, îmbrăcat în 
uniformă completă şi, după ce a schimbat câteva cuvinte 
cu noul venit, s-a urcat pe cal şi a luat-o înapoi pe cărarea 
din pădure. 

— Se schimbă garda, evident, am spus. 

Holmes a aprobat, dând din cap. 


— Şi aceasta pare să confirme că sunt numai doi 
paznici. Acum este momentul ideal să acţionăm. Salberg 
este pe lac şi dacă-i putem distrage atenţia noului paznic 
mai mult timp, eu pot ajunge la intrarea cabanei... 

In timp ce Holmes spunea aceste cuvinte, m-a săgetat 
un gând: 

— Dar, cum vei scăpa de acolo, de fapt? 

— II voi avea pe Rassendyll în ajutor. Problema este să-i 
atragem atenţia paznicului fără să-i trezim suspiciuni, 
aceasta este adevărata problemă. 

— Am o idee, am spus, în timp ce în mintea mea îmi 
încolţea un plan. Nerăbdător, le-am prezentat strategia 
mea celor doi tovarăşi. 

— Excelent, Watson, a spus Holmes, zâmbind. Simplu, 
dar eficient. Nu văd nici un motiv să nu-l punem în aplicare 
imediat. 

Tarlenheim a fost şi el de acord. 

— || voi acoperi pe bunul doctor cu puşca, a spus, 
arătându-şi arma. 

După încă câteva scurte clarificări ale planului pe care-l 
puneam în mişcare. Holmes, ghemuit, s-a mişcat uşor spre 
fâşia de pădure aflată chiar în spatele cabanei. După ce i- 
am dat timp să lunece pe panta din spatele cabanei, m-am 
întors în pădure, la locul în care ne ascunsesem caii şi apoi 
am luat-o pe cărarea principală. 

Câteva minute mai târziu, cu inima bătând să-mi iasă 
din piept, am ieşit dintre copaci în luminiş, la câţiva metri 
de cabana de vânătoare. Apa murmura melancolic la 
dreapta mea şi am putut desluşi, departe de țărm, silueta 
unei bărcuţe cu doi ocupanţi. Am fluierat tare şi vesel şi, cu 
cât de multă nonşalanţă puteam afişa, m-am apropiat de 
cabană. Inainte de a parcurge prea mulţi metri, uşa de la 
intrare s-a deschis brusc şi ofiţerul Albastru a ţâşnit afară 
cu puşca îndreptată spre mine. 


— Opreşte-te! Nu te apropia mai mult! A strigat in timp 
ce se apropia de mine. 

Am făcut întocmai cu un aer de uluire totală. 

— Desigur, bunul meu domn! Am răspuns vesel. Să nu- 
mi spui că am încălcat o proprietate particulară. Am fost 
asigurat că am dreptul să mă plimb prin pădure. 

Omul s-a apropiat precaut şi m-a împins cu puşca. 

— Cine eşti? A lătrat el la mine. 

— Hawkins este numele meu. Anthony Hawkins. Sunt 
supus englez. 

M-am înclinat politicos şi am continuat: 

— Sunt într-un fel de vacanţă, drumeţie în frumoasa 
dumneavoastră ţară. Am auzit aşa de multe despre 
Pădurea Zenda şi despre lac, încât nu m-am putut abţine să 
văd cu ochii mei. Sper că nu am încălcat vreo lege. 

Ofiţerul s-a uitat la mine cu îndoială. În timp ce el mă 
analiza, am putut observa oarecare mişcare în spatele lui în 
colţul îndepărtat al cabanei. Era Holmes. 

— Arată-mi actele. 

— Mă tem că nu le am la mine. Ca să fiu cinstit, chiar nu 
mi-a trecut prin cap că aş putea avea nevoie de ele pentru 
identificare în pădure. Le am la han, cu restul bagajului 
meu. Vrei să mergi cu mine să ţi le arăt? 

M-am întors ca şi cum voiam s-o iau înapoi pe proprii 
mei paşi. 

— Stai unde eşti! A strigat furios şi eu am simţit 
furnicături reci de teamă pe spinare când am auzit cum 
trage piedica puştii. Atunci mi-am dat seama că, deşi eram 
acoperit, dacă acest ofiţer Albastru îşi pune în cap să mă 
împuşte, ar fi puţin probabil ca Tarlenheim să poată 
reacţiona înainte ca lucrul să se întâmple. M-am întors şi m- 
am îndreptat direct spre ofiţer 

— Sper că nu intenţionezi să foloseşti arma aceasta 
împotriva mea. Trebuie să-ţi comunic că am relaţii cu 
Curtea 


Engleză. Majestatea Sa Regina Victoria şi guvernul ei nu 
vor reacţiona frumos dacă eu sunt împuşcat. Şi aceasta, 
bunul meu domn, ar însemna necazuri pentru tine. 

Ruritanul s-a încruntat şi, pentru o fracțiune de secundă, 
în privirea lui şi-a făcut loc nesiguranța şi îngrijorarea. În 
acel moment am fost încrezător că pot scăpa cu bine din 
această înşelătorie pe care singur o pusesem la cale. 

— Ascultă-mă, am continuat eu cu un ton mai rezonabil, 
dacă am încălcat nu ştiu ce lege a proprietăţii, am făcut-o 
în necunoştinţă totală de cauză, te asigur, şi îmi cer scuze. 
Sunt gata să plătesc o amendă, dar, îţi dai seama, dacă eo 
sumă cumva mare, va trebui să accepţi bani englezeşti. Nu 
am decât câteva mărci ruritane asupra mea. 

A fost o pauză mare, în timpul căreia el a continuat să 
se uite la mine cu suspiciune ca şi cum încerca să se 
lămurească în legătură cu intrusul ăsta englez, bizar. Faţa 
lui reflecta nesiguranța în legătură cu povestea mea, dar 
eram uşurat să văd că degetele se relaxează pe trăgaciul 
puștii. În cele din urmă, a vorbit: 

— Întoarce-te pe unde ai venit, englezule, şi nu mai 
intra în pădure, pe viitor. Este domeniul Regelui. 

— Bineînţeles, am spus cu curtoazie mieroasă. Imi pare 
teribil de rău că v-am necăjit. Vă pot asigura că nu se va 
mai întâmpla. Bună ziua! Am zâmbit, mi-am atins pălăria cu 
degetele şi, cu un sentiment de uşurare, am făcut ce-mi 
ordonase. 

Am mers o oarecare distanţă înapoi, de-a lungul cărării, 
păstrându-mi aerul lipsit de griji, neîndrăznind să mă uit 
înapoi, să văd dacă nu cumva mă urmăreşte. După ce am 
parcurs două treimi dintr-o milă, m-am uitat pe furiş, înapoi, 
să verific dacă nu am fost urmărit şi apoi, am ieşit de pe 
cărare, cufundându-mă încă o dată în lăstărişul des. Cât de 
repede am fost eu în stare, am parcurs drumul până la 
ascunzătoarea noastră, unde Tarlenheim era încă vigilent. 


M-a felicitat cu un zâmbet larg: 

— Splendid spectacol, herr Doctor. M-ai convins şi pe 
mine, în totalitate. 

Am zâmbit cu recunoştinţă. 

— Holmes a reuşit? 

— Da. A intrat în cabană pe fereastra din spate. 

— Bun! Am spus cu uşurare, aşezându-mă mai 
confortabil în ascunzătoare. Acum tot ce mai putem face 
este să aşteptăm. 


KKK 


Târziu, după amiază, Rassendyll şi Salberg s-au întors 
de la pescuit, cu mai multe plase pline, semn al succesului 
la pescuit. 

Am început să fiu îngrijorat în legătură cu Holmes şi mă 
întrebam dacă fusese în stare să se ascundă bine în 
interiorul  cabanei. În  subconştientul meu exista 
posibilitatea îngrijorătoare ca lui Rassendyll să nu se 
permită intimitatea în această captivitate a lui şi, astfel, 
Holmes nu va avea posibilitatea să-i vorbească singur şi, 
ceea ce era cel mai rău, nu avea nici un fel de mijloc de 
evadare. 

Soarele începea să apună şi ziua pălea, dar tot ce 
puteam face eu şi cu Tarlenheim era să rămânem unde ne 
aflam şi să aşteptăm. Holmes putea fi descoperit şi luat 
prizonier fară ca noi să ştim. Nu aveam de unde şti ce se va 
întâmpla. Numai timpul ne putea spune. 

Stelele au început să-şi facă apariţia pe cerul nopţii şi 
aerul s-a răcorit. M-am uitat la ceasul de buzunar, dar era 
prea întuneric ca să văd cifrele. În întunericul care ne 
împresura, am simţit pădurea cuprinsă de viaţă, prin 
vietăţile nopţii, foşnete ciudate şi strigăte sinistre, toate 
contribuind la un disconfort general, calculat să-ţi ducă 
nervii la marginea rezistenţei. 


În cele din urmă, în cabană s-a stins lumina şi fumul de 
pe coş a dispărut. In ciuda frigului şi a neliniştii care mă 
cuprinsese, ochii au început să-mi cadă şi mă foiam pe furiş 
în încercarea de a nu adormi şi de a mă elibera de 
înţepeneala mădularelor, după ce stătusem prea mult timp 
în aceeaşi poziţie. 

— Nu are rost să mai supraveghem acum cabana, a 
spus Tarlenheim, trăgându-se spre marginea pantei. In 
întunericul ăsta este imposibil să vezi ceva clar. 

Când mă întorceam să-i spun că sunt de acord cu el, am 
sesizat un fâşâit mai deosebit al ierburilor din spatele 
nostru, pe care-l mai auzisem şi mai devreme. Amândoi ne- 
am întors brusc în direcţia din care venea zgomotul. 
Departe, în adâncul pădurii, o bufniţă îşi producea strigătul 
nocturn, tensionându-mi nervii şi mai tare. 

Şi, apoi, am văzut, la mică distanţă de noi în 
întunecimea pădurii, conturul vag al unei siluete 
îndreptându-se spre noi. 


Rassendyll 


— Bună seara, domnilor. Scuze că v-am făcut să 
aşteptaţi, a spus o voce cunoscută. 

— Holmes, viaţa e frumoasă! Eşti chiar tu, am şoptit 
răguşit. 

— Pe cine altcineva aşteptaţi? Pe Rupert de Hentzau? A 
chicotit Holmes cu blândeţe. 

— Misiunea — ai avut succes? A întrebat Tarlenheim. 

— Am avut, într-adevăr, dar sugerez să ne retragem 
într-un loc mai cald şi mai primitor înainte de a intra în 
detalii. 

Cam după două ore, eram înapoi în reşedinţa noastră 
din Palatul Strelsau şi eu devoram castroane de sos 
apetisant pe care mi le aducea una din fetele de la 
bucătărie care fusese sculată din somn ca să ne servească. 
Treptat, am început să simt căldura naturală şi mi s-au 
dezmorţit mădularele. Holmes stătea lângă şemineu cu 
pipa în mână, făcându-ne rezumatul aventurii lui. 

— În ciuda aparenţelor, cabana de pescuit este foarte 
bine întreţinută. Există o cameră de zi în centru, unde se 
serveşte şi masa. Sunt două băi, o bucătărie şi patru 
dormitoare, dintre care trei erau folosite. Când am intrat 
înăuntru, printr-o fereastră din spate, a trebuit să decid 
repede care dintre dormitoare era ocupat de Rassendyll. In 
ciuda activităţii tale extraordinare de a distrage atenţia 
paznicului —  inventivitatea ta nu încetează să mă 
uimească, prietene — am avut totuşi foarte puţin timp să 
iau o decizie. 


Din fericire, am observat peria de păr, în a doua cameră 
în care am intrat şi am văzut câteva fire de păr roşu prinse 
în perie. Mi-a mai rămas atunci numai sarcina nedemnă de 
a mă strecura sub pat. 

— Şi acolo am stat, timp destul de îndelungat. 
Rassendyll s-a întors pe la ora cinci după amiază şi s-a 
întins pe pat ca să tragă un pui de somn. Când am fost 
sigur că a rămas singur şi că a adormit, după ritmul regulat 
al respirației lui uşoare, m-am hotărât să ies din 
ascunzătoare şi să-mi anunţ prezenţa. Eram pe punctul să 
fac acest lucru, când uşa s-a deschis şi în încăpere a intrat 
Salberg. Părea că face o verificare de rutină şi, văzând că 
Rassendyll doarme, s-a retras fără să-l deranjeze. După 
câteva minute, m-am strecurat afară de sub pat şi m-am 
dus să încui uşa, dar încuietoarea fusese îndepărtată, 
evident, ca precauţiune. In ciuda aparent amiabilei relaţii 
pe care Rassendyll o avea cu temnicerii lui, aceştia nu 
aveau deloc încredere în el. Am strecurat un scaun sub 
clanţă care trebuia să fie o piedică în caz că aş fi fost 
întrerupt înainte de a duce la bun sfârşit sarcina pentru 
care mă aflam acolo. Nu puteam împiedica o intrare în 
forţă, dar îmi acordam o fărâmă de timp să mă ascund 
înainte ca nepoftiţii să intre în cameră. 

In timp ce făceam această operaţie, Rassendyll a 
început să se mişte. M-am repezit spre pat şi i-am acoperit 
gura cu mâna. A deschis ochii. In ei se citea alarma. „Sunt 
un prieten din Anglia” i-am şoptit la ureche. „Te rog nu face 
zgomot, altfel suntem pierduţi amândoi, şi Regina Flavia.” 

Faţa lui exprima şocul şi uluirea, dar a dat din cap în 
semn că înţelege şi am simţit cum se relaxează, oarecum. 
Cât de rapid şi pe scurt am fost în stare, i-am spus de ce 
mă aflam acolo. l-am povestit despre vizita lui Sapt în Baker 
Street, despre uciderea lui de către Holstein, despre 
salvarea nepotului lui şi întâlnirea cu contele Rupert. În 
sfârşit, i-am spus despre moartea Regelui. 


Este de înţeles că a fost uluit de revelaţiile pe carele 
oferisem, şi puteam vedea emoţiile contradictorii de 
disperare şi furie care-i umpleau gândurile. Totuşi, înainte 
de a-mi putea vorbi coerent, am auzit un zgomot pe culoar. 
Repede, fără un cuvânt, s-a sculat din pat şi s-a repezit să 
ia scaunul de la uşă, în timp ce eu m-am strecurat sub pat 
Abia a avut timp Rassendyll să pună scaunul în dreptul 
mesei de toaletă unde-i era locul că uşa s-a deschis şi 
Salberg a intrat în cameră. 

— Masa de seară va fi curând gata, domnule Rassendyll, 
Majestate. Vă rog să mă însoţiţi la masă şi, apoi, după cină, 
v-aş ruga să-mi mai acordaţi o şansă să vă bat la şah? 

Deşi Salberg vorbea într-un fel obişnuit, aproape 
prietenesc, în vocea lui se simţea un accent apăsat 
sarcastic. 

Trăgând cu ochiul pe sub pat, puteam vedea cum 
Rassendyll se prefăcea că-şi examinează nişte puncte de pe 
faţă în oglinda de la masa de toaletă. S-a întors scurt spre 
Salberg şi i-a răspuns, preocupat: „Vin imediat”. 

Salberg a mai mormăit ceva şi a ieşit. La auzul paşilor 
lui care se îndepărtau, Rassendyll s-a ghemuit lângă 
ascunzătoarea mea: „Trebuie să plec, altfel vor deveni 
suspicioşi. După cină voi avea o partidă de şah cu 
blestematul de Salberg. Il voi lăsa să câştige şi voi pretinde 
că mă doare capul şi vreau să mă culc devreme şi, astfel, 
vom putea sta mai mult de vorbă.” 

A durat ceva timp până ce Rassendyll s-a întors şi am 
putut să ne continuăm conversaţia. Între timp, m-am 
ocupat să-mi schiţez planul pe care urma să i-l propun. La 
întoarcere, Rassendyll mi-a spus tot ce ştia în legătură cu 
planul tui Rupert. Poimâine, când Regele Boemiei va sosi cu 
trenul el va fi întâmpinat la vamă de Hentzau şi Rassendyll, 
prezentat ca Regele Rudolf. Impreună se vor urca în trenul 
regal pentru a-l saluta pe monarhul Boemiei şi, împreună cu 
el, vor călători 


până la Strelsau, unde se aşteaptă ca Regina Flavia să-i 
întâmpine. Rupert trebuie să creadă că Rudolf este viu, dar 
prea „bolnav” pentru vreo apariţie în public. 

La vederea lui Rassendyll coborând din tren la Strelsau, 
mulţimea îl va acceptat pe el ca Rege şi, în asemenea 
circumstanţe publice, Flavia, pusă în faţa acestui fapt 
împlinit, va trebui să accepte. Astfel, Rupert va repurta 
primul lui succes în a-şi păstra coroana pentru el. 

Tarlenheim şi cu mine eram cu gura căscată de 
îndrăzneala planului lui Rupert şi, înainte de a putea 
formula vreun comentariu coerent, Holmes şi-a reluat 
povestirea: 

— Desigur, acum, când Rassendyll ştia că nepotul lui 
este în siguranţă, era nerăbdător să se dea pe faţă de 
partea noastră şi să fugă în acest moment chiar, dar i-am 
atras atenţia asupra implicaţiilor unui asemenea mod de 
acţiune; fuga lui ar pune şi mai mult în pericol monarhia şi 
viitorul Reginei Flavia. l-am explicat în detaliu planul meu 
de acţiune şi a fost de acord, fără ezitare, să acţioneze sub 
indicaţiile mele. Tot ce-i rămânea de făcut era să distragă 
atenţia paznicului de noapte văitându-se că-l doare burta, 
în timp ce eu ieşeam din cabană, pe aceeaşi cale pe care 
intrasem şi să mă reîntâlnesc cu voi. 

— Bravo! A exclamat Tarlenheim, bătându-l pe umăr pe 
prietenul meu, ai făcut o treabă excepţională. 

— Mulţumesc, a spus, cu modestie Holmes. 

— Dar acum, prietene, trebuie să ne explici planul tău. 

Holmes era gata şi în timp ce noi îl ascultam cu mare 
atenţie, ne-a explicat schema lui îndrăzneață şi ingenioasă, 
făcută cu scopul de a-l înfrânge pe contele Rupert de 
Hentzau şi de a readuce stabilitatea pe tronul Ruritaniei. 
După ce a terminat s-a lăsat o scurtă tăcere şi apoi a luat 
cuvântul Tarlenheim. 

— Este strălucitor planul, dar este şi foarte periculos. 
Trebuie să mărturisesc că am mari îndoieli că-l putem duce 
la bun sfârşit. 


— Nu avem nici timpul şi nici mijloacele pentru a ne 
permitem luxul îndoielilor, a remarcat, simplu, Holmes. 
Orice plan, dacă este să-l prindă pe duşman cu garda jos, 
este prin natura lui chiar, îndrăzneţ şi încorporează în el o 
mare doză de risc. Mă tem că nu există nici o soluţie mai 
uşoară sau mai probabilă după câte mă duce pe mine 
capul. Aveţi vreo altă propunere? 

Tovarăşul nostru a scuturat din cap. 

— Atunci, mergem mai departe? A întrebat Holmes, 
aruncându-i o privire întrebătoare lui Tarlenheim, care şi-a 
bătut palmele, drept răspuns. 

— Mergem mai departe, a răspuns cu hotărâre. 

— Este esenţial să o plasăm exact pe Regină în peisaj şi 
să ne asigurăm de binecuvântarea ei, am subliniat eu. 

— Exact, Watson. Ea are rolul central în piesa noastră. 

— Va fi o posibilitate, dimineaţă, să discutăm problema 
cu Majestatea sa, a spus Tarlenheim. V-aş rămâne dator, 
domnilor, dacă aţi fi aşa de amabili încât să participaţi la o 
scurtă ceremonie, în zori. 

— Funeraliile Regelui? A întrebat Holmes. 

— Da. Prin felul în care a murit şi dată fiind nesiguranța 
evenimentelor, foarte puţine persoane au fost selectate 
spre a fi informate de moartea lui şi, prin urmare, 
înmormântarea lui trebuie ţinută secret, fără pompa şi 
ceremoniile obişnuite. Tarlenheim arăta trist şi obosit în 
timp ce se îndrepta spre şemineu, scuturând uşor din cap. 
în ce stare groaznică se află ţara noastră. Cine ştie ce se va 
întâmpla cu monarhia noastră şi cu Regina Flavia? 

Holmes şi-a pus mâna pe umărul lui, îmbărbătându-l. 

— Capul sus, Tarlenheim, a spus el. Fii tare! 
Următoarele patruzeci şi opt de ore vor fi cruciale şi vom 
avea nevoie de eforturile tale. 


KKK 


Pentru a doua noapte, una după alta, aveam la 
dispoziție numai câteva ore de somn şi pentru mine, 
acestea erau neodihnitoare. Mintea îmi era plină de atâtea 
gânduri, speranţe şi temeri încât, cum eram de obosit, 
somnul refuza să vină. Părea că tocmai mă cuprinsese un 
somn agitat, când am fost trezit de Holmes, pentru a 
participa la funeraliile Regelui. 

Zorii erau reci şi ceţoşi, cu o burniţă subţire în aer, 
numai potrivită pentru o asemenea ocazie sumbră. Ne-am 
adunat pentru ceremonie într-o mică grădină închisă, pe 
domeniul Palatului. Erau numai şase persoane: Regina, 
palidă şi liniştită; doctorul care-l asistase pe Rege în 
ultimele clipe de boală; Arhiepiscopul de Strelsau care 
oficia; Fritz von Tarlenheim; Sherlock Holmes şi eu. 

Când sicriul simplu a fost lăsat în groapă, Flavia a 
aruncat un trandafir pe sicriu. 

— Dacă... Rudolf, numai dacă... a şoptit ea numai 
pentru sine. Ochii îi erau uscați, dar exprimau un regret 
adânc şi greu de reprimat. 

Era o atmosferă apăsătoare între noi, mult mai 
puternică decât aerul de văduvire care prevalează la orice 
funeralii. Cred că era generată conştientizarea amară a 
greşelii esenţiale de a înmormânta pe regele unei ţări în 
acest mod lipsit de solemnitate. Era o experienţă 
frustrantă. 

Am păstrat câteva momente de reculegere şi ne-am 
întors apoi la Palat, unde, după exprimarea oficială a 
condoleanţelor, Tarlenheim, Holmes şi cu mine am fost 
invitaţi în salonul Reginei. Aici am fost serviţi cu pahare cu 
coniac cu care să închinăm un ultim toast Regelui mort. 


După o scurtă perioadă de reflecţie, am început să 
discutăm despre viitorul imediat. Evident, Tarlenheim îi 
prezentase deja pe scurt Reginei situaţia cu privire la 
evenimentele din ziua precedentă de la cabana de pescuit 
şi, acum, ea îi cerea lui Holmes să-i explice ce strategie 
pregătise. Cum Regina Flavia sta aşezată, liniştită şi senină, 
Holmes s-a aşezat în faţa şemineului impozant de marmură 
explicându-i detaliile acţiunii propuse, în felul lui metodic şi 
calm. 

— Ai o minte îndrăzneață, domnule Holmes, a remarcat 
Regina când prietenul meu a terminat de vorbit După o 
scurtă pauză, a privit direct spre el, examinându-i 
îndeaproape faţa. 

— Ştii, cred că poţi face ce ţi-ai propus! 

— Vă mulţumesc, Doamnă, a răspuns el, cu umilinţă. 

— Şi acum, spuneti-mi, ce face Rudolf? Pare a fi bine? 

— Pare că e sănătos tun. 

— Şi, de asemenea, s-a implicat rapid în planul tău? 

Holmes a aprobat dând din cap. 

— S-a implicat, a spus Regina, permiţându-şi cel mai 
scurt zâmbet, care, cu toată scurtimea, a împurpurat uşor 
figura ei palidă, amintind ce femeie frumoasă era. 
Domnilor, a continuat ea, umpleţi-vă paharele, pentru un 
alt toast Pentru succesul lui Sherlock Holmes şi eşecul 
contelui Rupert de Hentzau. 


Rupert din nou 


Nu aveam la dispoziţie decât ce a mai rămas din ziua 
aceea pentru a ne pregăti de sosirea Regelui Wilhelm de 
Boemia. Tarlenheim era, în mod necesar, absent, întrucât 
vizita garnizoana de cavalerie din cealaltă parte a oraşului 
pentru a da ultimele instrucţiuni cu privire la evenimentul 
regal, care, cu excepţia a câtorva oameni, va fi privit ca o 
vizită normală din partea unui Şef de stat prieten. Luptând 
împotriva barierei lingvistice, în ziarul de dimineaţă era 
evident că elementul cel mai emoţionant pentru populaţia 
Ruritaniei, în general, şi a capitalei Strelsau, în special, era 
posibila revenire din lunga lui convalescenţă, a suveranului 
ei. 

Holmes şi cu mine, lăsaţi singuri, rămăsesem în limitele 
Palatului. Prietenul meu era întunecat şi necomunicativ şi 
eu am rămas cu propriile mele gânduri, care, trebuie să 
mărturisesc, erau pline de îndoieli, nesiguranţă şi temeri. 
Nu puteam decât să mă întreb cum reacţionase Rupert la 
auzul veştii morţii lui Holstein şi a lui Sir Roger şi la 
evadarea lui Holmes şi a mea. Punea acum la cale o 
răzbunare? Sau, ambiția lui era prea ocupată de gândul la 
ziua de mărire pentru a se necăji pentru doi intruşi străini? 
Speram că era aşa de extrem de încrezător în succesul lui, 
încât să nu vadă în evadarea noastră o ameninţare reală, 
crezând că poate rezolva cu noi, dacă ar fi fost necesar, 
după ce prelua puterea. 

După amiază devreme, eu leneveam în fotoliu, în timp 
ce Holmes făcea experimente cu instrumentele de machiaj. 
Deodată, am fost trezit de o bătaie în uşă. A intrat Regina 
Flavia cu faţa acoperită de nelinişte. 


— Domnule Holmes. Este în Palat! A şoptit ea repezit 

— Robert? A întrebat prietenul meu neîncrezător. 

— Da? A cerut audienţă. 

— Doamne sfinte! Asta da îndrăzneală! 

— Ce să fac? Fritz nu s-a întors încă şi nu-mi dau seama 
ce să fac. 

După o scurtă pauză, prietenul meu a răspuns: 

— Trebuie să-l primiţi, desigur. Watson şi cu mine vom fi 
şi noi prezenţi, cu permisiunea dumneavoastră. 

— Da, bineînţeles, a fost ea de acord, cu uşurare. 

Fără alte discuţii am însoţit-o pe Regină în camera de 
primire a Regelui, care era dominată de un portret în 
mărime naturală a lui Rudolf, pictat la scurt timp după 
încoronare. Părea că se uită cu interes la noi, când am 
intrat în încăpere. Sub tablou, pe o estradă, se aflau două 
tronuri aurite. Flavia s-a aşezat pe tronul ei, iar noi, Holmes 
şi cu mine, ne-am aşezat de o parte şi de alta a ambelor 
tronuri. 

— De ce să nu punem mâna pe el, acum, când avem 
şansa? l-am şoptit prietenului meu. 

— Ei, dacă ar fi aşa de simplu, Watson. Nu uita că, deşi 
Rupert este forţa dominantă din spatele Albaştrilor, el nu 
este decât şeful lor. Există şi alţii, gata să-i ia locul, la fel de 
interesaţi să vadă căderea dinastiei Elfberg. Pentru a scăpa 
Ruritania de această ameninţare, Albaştri trebuie să fie 
discreditaţi public şi apoi îndepărtați, cu tot ce ţine de ei. 

Înainte să pot răspunde, Rupert de Hentzau a fost 
invitat să intre. S-a îndreptat spre estradă cu încredere 
fudulă, cu un zâmbet îngâmfat luminându-i faţa şi care îi 
asprea mai degrabă trăsăturile decât să le înmoaie. A 
îngenunchiat înaintea Reginei şi i-a sărutat mâna, dar tot ce 
făcea avea aerul că-şi bate joc. 

— Majestate, vă mulțumesc că mi-aţi acordat o 
audienţă, a spus, sec. Sunt încântat să văd că sunteţi 
sănătoasă şi vă 


bucuraţi de o asemenea companie interesantă. Şi-a 
îndreptat privirile spre Holmes şi spre mine zâmbind. Ultima 
dată când i-am văzut pe aceşti domni, m-am temut pentru 
vieţile lor. De fapt, încă mă tem. 

— Conte Rupert, a spus Regina Flavia cu autoritate 
distantă, timpul meu este preţios şi nu sunt deloc dispusă 
să-l risipesc cu asemenea comentarii. Vă rog, treceţi la 
subiectul vizitei dumneavoastră. Nu-mi face nici o plăcere 
această întrevedere. 

A fost o izbucnire de curaj şi încredere în vorbele 
Reginei care mi-a umplut inima de admiraţie pentru ea. 

Rupert a privit în jur ascuţit, într-un scrutin ironic. 

— Majestatea-Sa este încă... indisponibil, presupun? 

Neprimind nici un răspuns la această observaţie 
sarcastică, a continuat: 

— Nu are importanţă. Vorbele mele îşi fac menirea şi 
dacă vi le adresez numai dumneavoastră. Deci, dacă îmi 
permiteţi să intru direct în subiect, este esenţial să încetăm 
să ne mai prefacem. Ştim amândoi extrem de bine că 
Rudolf este incapabil să îşi facă apariţia mâine ca să-l 
întâmpine pe Regele Boemiei — dacă, bineînţeles, nu vreţi 
să puneţi în faţa supuşilor o Majestate — bolborosind. 

Mi-a trebuit mare efort ca să nu sar ca să-l pocnesc pe 
răufăcătorul ăsta arogant pentru aceste cuvinte crude şi 
nedrepte. Regina, a rămas, totuşi, tăcută ca o stâncă, deşi 
am sesizat cum s-au încordat încheieturile când a strâns cu 
forţă braţele tronului. 

— De ce să nu rezolvăm amiabil situaţia, Flavia? A 
continuat Rupert, care era acum complet relaxat şi evident 
mulţumit de el însuşi. Îţi pot pune la dispoziţie un alt Rege 
— acelaşi care a fost încoronat la Catedrala din Strelsau 
chiar acum trei ani. Un bărbat cu care... a ezitat într-un 
mod teatral, înainte de a continua... cu care, cum să spun, 
tu împarţi anumite pasiuni. 


Flavia şi-a ascuns gândul in spatele unei priviri 
străpungătoare, dar nu a comentat. El a continuat: 

— ţi ofer o soluţie demnă la dilema in care te afli. Ţara 
îşi va vedea din nou Regele refăcut şi tu te vei uni cu omul 
pe care-l iubeşti. 

— Ce altruist mai eşti! A remarcat Holmes, pe un ton 
potrivit cu sarcasmul lui Hentzau. 

Rupert 1-a privit pe Holmes. 

— Ei, nu chiar, domnule Sherlock Holmes. Am şi eu ceva 
avantaje din chestia asta! 

— Conte Rupert, a spus Regina pe un ton lipsit de orice 
emoție, îţi risipeşti degeaba vorbele şi timpul. Regele 
Rudolf va fi prezent mâine să-l întâmpine pe lnălţimea-Sa 
Regele Wilhelm. Dar îţi spun, ca să fie totul clar şi să nu-ți 
mai pierzi timpul cu această problemă: mai bine mor decât 
să te ajut să-ţi satisfaci poftele lacome şi nesănătoase de a 
pune mâna pe Coroană. Audienţa s-a terminat. 

— Foarte bine. Ţi-ai spus clară poziţia. lţi admir bravura, 
dar vorbele goale de astăzi vor fi spulberate de vântul de 
mâine. 

Intorcându-se să plece, Rupert de Hentzau şi-a îndreptat 
atenţia spre Holmes cu un surâs batjocoritor pe buze. 

— Te-ai închis singur într-un colţ, de această dată, 
englezule. Un colţ din care nu vei mai evada. In clepsidră, 
ultimele fire de nisip ale vieţii tale sunt pe terminate: 
curând voi lua controlul asupra tuturor forţelor din această 
ţară şi nu vei mai avea unde să te ascunzi. Atunci, te 
asigur, nu voi avea milă pentru tine. 

lronia dispăruse cu totul din tonul lui Rupert şi acum 
vorbea cu răceală şi furie răutăcioasă. Holmes arăta sincer 
îngrijorat şi rămas fără cuvinte, sprâncenele încruntându-i- 
se de îngrijorare. Satisfăcut de efectul cuvintelor lui 
amenințătoare asupra prietenului meu, Rupert s-a mai 
întors o dată spre Regină pentru lovitura finală: 


— Majestate, a spus, închinându-se adânc, ne vedem 
mâine la gară. 

Cu aceasta, s-a întors pe călcâie să iasă repede din 
încăpere, lăsându-ne fără grai, pentru un moment. Apoi 
Sherlock Holmes a izbucnit în râs; amândoi, Flavia şi cu 
mine l-am privit uimiţi. 

— Scuze, a spus când în cele din urmă s-a potolit din 
râs. Aroganţa unuia aşa de esențialmente vulnerabil îmi 
provoacă întotdeauna râsul. 

— Vulnerabil? Am repetat surprins la această prezentare 
a încrezătorului Rupert de Hentzau. 

— Cu adevărat vulnerabil, prietene. Venirea lui Rupert 
aici a fost îndrăzneață, vă garantez, dar indică de 
asemenea că, cumva, i-am zdruncinat siguranţa. Aparenta 
mea sperietură la amenințările lui a fost, jucată” pentru a-i 
aţâţa şi mai tare în credinţa că nu putem, în nici un fel, să 
ne opunem lui, cu succes. 

— Şi pe mine m-ai dus în eroare, Holmes, a recunoscut 
Regina, am crezut că-ţi pierzi stăpânirea de sine. 

— Să sperăm că voi continua să am succes în toate 
vicleniile mele, a răspuns, cinstit, Holmes. 


KKK 


Mi-am petecut cea mai mare parte din restul zilei singur. 
La întoarcerea lui Tarlenheim la Palat, el şi cu Holmes au 
petrecut ceva timp împreună discutând despre parade 
militară organizată pentru ziua următoare. Apoi, prietenul 
meu s-a închis în dormitor, pentru ceva experimente, în 
intimitate.  Aruncat în singurătatea propriilor mele 
instrumente, mi-am lăsat gândurile să se ocupe de 
evenimentele dramatice ale ultimelor zile, clarificându-mi, 
prin aceasta, detaliile mai încâlcite. Când mi-am pus în 


ordine evenimentele, în mintea mea, am început să fac 
nişte notări cu privire la Afacerea Hentzau, aşa cum 
gândeam eu că stau lucrurile. În timp ce scriam, mi-am dat 
seama că, din pricina naturii confidenţiale şi periculoase a 
investigaţiei, din punct de vedere politic, publicarea 
raportului meu nu va fi permis zeci de ani, dacă va fi permis 
vreodată. Speram că va avea o încheiere satisfăcătoare. 

In seara aceea, Tarlenheim, Holmes şi cu mine am cinat 
cu Regina în apartamentul ei personal. A fost o cină liniştita 
pentru că eram toţi cufundaţi în gânduri şi eram reţinuţi în 
a le împărtăşi celorlalţi. Totuşi, când masa a fost gata, şi 
ne-am aşezat să luăm câte un coniac, Tarlenheim ne-a 
făcut o prezentare completă a diferitelor planuri pentru ziua 
următoare, inclusiv desfăşurarea de forţe ale Regelui 
pentru sosirea Regelui Wilhelm al Boemiei. 

Trenul regal urma să sosească în gara Strelsau la prânz. 
Păşind pe covorul roşu, regele urma să fie întâmpinat de 
Regina Flavia. Cei doi urmau să meargă împreună, în 
trăsura regală la Palat, unde urma să aibă loc un banchet în 
onoarea vizitatorului monarh. 

— Totuşi, după câte ştim în acest moment, a comentat 
Holmes, Rupert intenţionează să intercepteze trenul la 
vama de la graniţă împreună cu Rassendyll, în aşa fel încât, 
la sosirea în gara Strelsau, Regele Wilhelm să-şi facă 
apariţia însoţit de „Regele Rudolf*. Aceasta şi micul nostru 
set de surprize lucrau în favoarea unei zile interesante. Nu 
contează cât de meticulos ne pregătisem planul, trebuia să 
fim gata pentru orice situaţie ar fi apărut. 

Mie mi se părea ciudat şi ireal să analizeze numărul 
uriaş de oameni care urmau să fie angajaţi în festivitățile 
propuse: nobilimea ruritană, diferiţi ambasadori străini (cu 
o singură excepţie notabilă), militarii şi armata de servitori, 
care, după ştiinţa mea, erau cu toţii ignoranţi în ce priveşte 


dedesubturile dramatice şi drama crucială care”era pe 
punctul să se petreacă. 

La sfârşitul serii, Holmes a solicitat o întrevedere de 
câteva minute cu Regina, aşa că eu şi Tarlenheim am 
rămas singuri. Eu m-am retras în cameră, epuizat, dar ştiind 
că iarăşi voi dormi puţin. Simţeam acea stare emoţională 
ciudată, de înţelegere şi excitare, curgându-mi prin vene. 
Cum stam aşa întins în întuneric, urmărind norii luminaţi de 
lună trecând prin faţa ferestrei mele, am ştiut că indiferent 
ce va aduce ziua de mâine, pentru Holmes era cea mai 
mare provocare din cariera lui. 


Pădurea Zenda 


Norocul a făcut ca zorii zilei următoare să fie gri, cu cer 
acoperit, cu nori de furtună alergând pe cerul plumburiu. 
Dormisem cu intermitențe şi eram bucuros să mă scol din 
pat şi să mă îmbrac. Nu ştiam dacă era din cauza vremii 
întunecoase sau din neliniştea privitoare la evenimentele 
zilei, dar eram destul de descurajat şi cu moralul foarte 
scăzut când am bătut la uşa lui Holmes. 

Imediat, toate gândurile negre au dispărut din mintea 
mea când am intrat, pentru că, în încăpere, aşezat în faţa 
mesei de toaletă într-o magnifică uniformă albă completată 
cu epoleţi cu franjuri aurii şi cu o eşarfă roşu intens, se afla 
Regele Rudolf al V-lea al Ruritaniei! La intrarea mea, s-a 
întors şi mi-a zâmbit în loc de bun-venit. 

— Voi reuşi, prietene? A urmat o voce familiară. 
Capacitatea lui Holmes de a se deghiza era de ani de zile 
pentru mine o sursă continuă de uimire şi surpriză. Imi 
amintesc bine ce efect uluitor a avut asupra mea 
confruntarea, în propria lui casă, cu un personaj 
reprezentând un bătrân bibliofil. Cu acea ocazie, pentru 
prima şi ultima dată, în viaţa mea, am leşinat îmi aduc 
aminte de asemenea cum s-a distrat, copios, pe seama 
mea când s-a deghizat într-un venerabil preot italian când 
am scăpat din ghearele Profesorului Moriarty şi a găştii lui. 
A urmat apoi o perfecţionare a acestei îndemânări 
remarcabile. Holmes nu numai că se deghiza, el devenea 
chiar imaginea unei alte persoane. 

— Minunat! Am exclamat. 


— Ei, cred că merge. Acesta mi-a fost ajutorul principal, 
mi-a explicat, trăgând pânza de pe portretul Regelui Rudolf 
la încoronare, care acum se sprijinea de perete în camera 
lui. Regina 1-a mutat aici, la cererea mea şi toată noaptea 
am lucrat la noua mea înfăţişare. Culoarea părului a fost 
cea mai mare provocare. Din fericire, am reuşit să obţin o 
şuviţă tăiată din părul Regelui înainte de înmormântare, 
pentru a potrivi exact culoarea. La început, am crezut că 
voi putea să mă vopsesc, dar procesul s-a dovedit a fi prea 
îndelungat şi nesigur de rezultat, şi, în plus, se mai adaugă 
şi complicaţia cu potrivirea texturii părului. Părul meu este 
prea fin pentru a simula bogăţia părului lui Rudolf. Prin 
urmare, am recurs la vopsirea unei peruci potrivite: aceasta 
este a treia încercare. 

Mi-a arătat celelalte două eşecuri aşezate pe masă care 
zăceau dezordonate printre diferite chimicale, boluri cu 
vopsea şi resturi de păr tuns. 

— Îndată ce părul a fost pregătit, a continua el apoi, am 
început să lucrez la faţă. Forma şi lungimea nasului au fost 
cel mai greu de reprodus cu folosirea discretă a unui adaos 
şi a fondului de ten. Cred că am reuşit o transformare 
acceptabilă. 

Stătea în picioare, periindu-şi uniforma cu mâinile şi 
examinând efectul general într-o oglindă de perete. 

— Regina zice că e bine. De fapt, şi ea a fost cumva 
surprinsă, s-a mânarit Holmes. 

— Nu sunt deloc surprins de aceasta, am spus. 

— Vocea poate fi cu adevărat o problemă. După cum 
înţelegi, am studiat fotografii ale Regelui şi am discutat 
despre felul lui de a fi cu Regina şi cu Tarlenheim, dar, 
neauzindu-i niciodată vorbind, este greu să-i reproduc 
timbrul şi rezonanţa vocii. 

— Dar Rassendyll? Vocea lui trebuie să fie similară. 

— Da, apropiată. Dar făcând o aproximare a aproximării 
există riscul să fie de un grad scăzut de autenticitate. Cred 
că 


e mai înţelept să adopt un ton uşor răguşit ca acesta. A 
făcut o demonstraţie. Un Rege care a fost bolnav ceva timp 
poate să aibă vocea slăbită. 

— Adevărat, am admis eu, dar îl va înşela şi pe 
Hentzau? 

— Vom vedea în curând, prietene. 

„Regele Rudolf şi-a pus mănuşile şi m-a privit în ochi cu 
acea sclipire de emoție ştiută de mine. 

— Eşti gata, Watson? Distracţia începe. 


KKK 


Ne-am luat adio de la Regină şi, apoi, Tarlenheim, care 
se uita şi el lung la rezultatul deghizării prietenul meu, ne-a 
condus la grajduri ca să ne luăm caii şi încărcătura sinistră 
pe care trebuia să o luăm cu noi. Aceasta era acoperită cu 
pânză de sac care atârna ţeapănă pe un al treilea cal. Fără 
cuvinte, ne-am strâns mâinile cu Tarlenheim şi am luat-o 
din nou spre Pădurea Zenda, Holmes purtând o pelerină de 
călărie cu glugă pentru a se ascunde vederii. 

Intrând în pădurea deasă, ne îndreptam spre marele 
Stejar Elfberg. Ascunzându-ne caii, ne-am ocupat de 
pregătiri Holmes a tăiat mănunchiul de frânghii de pe calul 
fără şa şi a scos pânza de sac dezvăluind corpul unui bătrân 
îmbrăcat în haine de cerşetor. 

— Tarlenheim m-a asigurat că nu are mai mult de 
douăsprezece ore; un om de la bucătărie care a murit ieri 
de pneumonie. Am zâmbit funest. Tipul ăsta îşi va servi 
patria chiar şi după moarte. Ajută-mă, te rog, Watson. 

Am cărat amândoi cadavrul şi l-am pus de-a curmezişul 
potecii, într-un punct în care ea era foarte strâmtă. 

— Examinarea nu va scoate nimic altceva la iveală 
decât că e vorba de un cerşetor mort, a spus Holmes. Să 
sperăm că ne va oferi răgazul de care avem nevoie. 


Ne-am retras în spatele Stejarului Elfberg ca să 
aşteptăm. Deja cădea o burniţă subţire, dar protejaţi de 
copacul cel mare, noi rămâneam uscați. 

Era cam după ora zece când am auzit apropiindu-se 
nişte călăreţi. Mi-am apucat revolverul, inima bătând să-mi 
iasă din piept. La distanţă, pe potecă, am putut zări prin 
perdeaua subţire de ploaie o licărire de albastru. Treptat, 
am putut să-mi concentrez privirea pe grupul de călăreţi. 
Era alaiul pe care îl aşteptam. Holmes a făcut câţiva paşi 
pentru a evalua numărul călăreţilor, cu figura încordată şi 
triumfătoare. Nu erau decât patru călăreţi. Primii erau cei 
doi bărbaţi în jurul cărora se învârtea viitorul Ruritaniei. In 
frunte era silueta elegantă a contelui Rupert de Hentzau, 
urmată îndeaproape de Rudolf Rassendyll, care purta, ca şi 
Holmes, uniforma de stat a Regelui cu o pelerină de ploaie 
pe umeri. Ei erau urmaţi de doi ofiţeri Albaştri, unul dintre 
ei fiind căpitanul Salberg, pe care l-am recunoscut. 
Apropiindu-se de silueta întinsă în potecă, Hentzau a ridicat 
mâna,  oprindu-i pe ceilalţi. Salberg şi contele au 
descălecat, Salberg mergând să vadă despre ce este vorba. 
În timp ce se întâmplau acestea, calul lui Rassendyll a părut 
că se sperie, ridicându-se în două picioare, bătând aerul 
violent cu picioarele din faţă, aproape aruncându-şi 
călăreţul la pământ. Rassendyll a dat un strigăt de alarmă 
şi şi-a aruncat în spate braţul stâng cuprins de panică 
sălbatică, lovindu-i în faţă pe ofiţerul Albastru aflat călare, 
cu o forţă aşa de mare încât acesta s-a dezechilibrat şi-a 
căzut de pe cal. Calul lui Rassendyll părea că a luat-o razna, 
trăgând disperat de hăţuri şi a sărit din potecă, alergând 
înspre lăstărişul des. Cu lovituri de protest din partea lui 
Rassendyll, amândoi, cal şi călăreț, au fost înghiţiţi de 
pădurea întunecată. 

Rupert, care fusese acum informat că silueta de pe 
potecă nu era „decât un bătrân vagabond”, răcni o serie de 


comenzi, in timp ce alerga spre calul lui. Ceilalţi doi 
ofiţeri se căţărau furioşi în şei, dar... nici urmă de 
Rassendyll. 

În situaţia confuză creată, captivul lor şi-a făcut apariţia 
din frunzişul des, în locul unde ne aflam noi. Fără o vorbă, 
Holmes şi Rassendyll şi-au schimbat repede pelerinele şi, 
apoi, apucând frâiele calului lui Rassendyll, prietenul meu a 
sărit în şa şi a luat-o înapoi în galop. 

Rassendyll şi cu mine ne-am ghemuit la pământ, 
uitându-ne de după trunchiul copacului la Albaştri zăpăciţi, 
ieşind din potecă în pădure într-o încercare frenetică de a-l 
găsi pe înlocuitorul Regelui. Şi, apoi, „Regele” a apărut, ca 
prin farmec, dintre copaci şi li s-a alăturat. Dădea semne 
că, reuşind să-şi stăpânească în sfârşit calul, după o luptă 
serioasă, era acum speriat şi distrat. 

Rupert, cu faţa neagră de furie, s-a urcat pe cal şi 1-a 
mustrat cu asprime. Holmes a răspuns direct, părând încă a 
fi şocat de întâmplare, fără îndoială, explicând cum, nu se 
ştie de ce, calul lui se speriase şi cum el pierduse, 
momentan, controlului calului. Urmăream îndeaproape faţa 
contelui. Părea că nu şi-a dat seama că se adresa lui 
Sherlock Holmes şi nu lui Rudolf Rassendyll. Furia lui, era 
clar îndreptată împotriva incompetenţei prizonierului de a-şi 
struni calul şi împotriva furiei declanşate de acest lucru. Se 
părea că schimbul înlocuitorilor regilor avusese succes şi că 
prima fază a planului lui Holmes funcţionase. Totuşi, eram 
prea vechi în practicarea de jocuri periculoase alături de 
prietenul meu ca să mă relaxez, îmi dădeam seama că 
acesta nu este decât primul pas într-o călătorie periculoasă 
şi dificilă şi că urmau multe întorsături şi piedici de depăşit 
înainte de a ne fi atins scopul. 

Călăreţii s-au reorganizat la comanda lui Rupert şi în 
câteva momente şi-au reluat drumul. Când au trecut prin 
dreptul meu, am văzut figura lui Rupert roşie de mânie, în 
timp ce Holmes era cât se poate de preocupat. 


Nu a mai durat mult până ce călăreţii au intrat în frunziş 
în drumul lor spre Postul de Vamă de la graniţă, unde urma 
să întâmpine trenul regal al Regelui Boemiei. 

După ce au dispărut din vederea noastră, Rassendyll s-a 
întors spre mine şi mi-a apucat mâna cu căldură. 

— Trebuie să fiţi Watson, cred, a spus el. 

Zâmbind, am confirmat. El a continuat: 

— Prietenul dumneavoastră este un om inteligent şi 
curajos. Asemănarea lui cu Regele este remarcabilă. 

— Ca şi a dumneavoastră, am zâmbit eu, confirmând şi 
subliniind remarca. 

Rassendyll a chicotit scurt. 

— Ei bine, Watson, simt în mâinile tale. Care e 
următoarea mişcare? 

— Mai întâi acoperă-te cu pelerina aceasta şi apoi 
pornim amândoi spre Palat. 


KKK 


Am intrat în Palat prin poarta din spate şi ne-am întâlnit 
cu neliniştitul Talernheim. Incruntarea lui s-a risipit la 
vederea lui Rassendyll şi, aflând despre succesul aventurii 
noastre, faţa s-a luminat de plăcere şi uşurare. El şi 
Rassendyll s-au îmbrăţişat ca nişte fraţi pierduţi de mult 
timp şi regăsiţi. 

— Intotdeauna am spus că eşti cel mai brav dintre toţi 
Elfberg-ii, a declarat ruritanul. 

— Sau cel mai norocos, a spus Rassendyll. 

— Hai, prietene Rudolf, hai să-i spunem Reginei vestea 
cea bună. Ştii că aşteaptă cu nerăbdare să te vadă. 

Dacă întâlnirea lui Tarlenheim cu Rudolf a fost 
emoţionantă, nu a fost nimic pe lângă cea dintre Rudolf şi 
Regină. Aceasta nu înseamnă că s-au comportat într-un 
anume fel demonstrativ, din punct de vedere fizic, ci, că, 
numai stând 


unul în faţa celuilalt, atmosfera s-a încărcat de emotie. 
Nu era nevoie de puterea de deducție a lui Sherlock Holmes 
pentru a vedea că cei doi se iubeau foarte tare. 

Rassendyll a pus un genunchi la podea şi i-a sărutat 
mâna Reginei. 

— Majestate, umilul dumneavoastră servitor aşteaptă 
porunca dumneavoastră, a spus el încet. 

Ochii Flaviei s-au umezit în timp ce şi-a pus mâna pe 
capul lui Rassendyll şi i-a mângâiat părul. Acesta a fost 
momentul în care eu şi Tarlenheim am ieşit discret din 
încăpere. 

În timp ce aşteptam, mintea mea s-a întors la Holmes. 
Mă întrebam dacă totul merge în continuare cu uşurinţă 
pentru el. M-am uitat la ceas şi-am calculat că nu mai era 
mult până ce vor ajunge la graniţă. Din fericire, nu am avut 
timp de speculaţii cu privire la posibile întâmplări 
neprevăzute, pentru că, în curând, a venit vremea să 
pregătim procesiunea regală spre Gara Centrală. 

Cu puţin înainte de amiază, însoţită de o trupă din 
Cavaleria Regală, Trăsura Regală, în care se aflau 
Rassendyll şi Regina, a părăsit Palatul. Tarlenheim şi cu 
mine, îmbrăcaţi în uniforme de ofiţeri de rang înalt, 
călăream lângă Trăsura Regală, de-a lungul străzilor 
medievale ale capitalei Strelsau. 

Nu mai ploua şi oraşul era plin de mulţimi vesele, 
dornice să-l vadă pe rege. Oamenii stăteau la ferestre, 
fluturând steagul în romburi verzi şi aurii al Ruritaniei şi 
jubilând la trecerea Trăsurii. Era emoţionant să le auzi 
strigătele de bucurie şi iubire când oamenii şi-au văzut 
monarhul evident restabilit şi puternic. 

Când procesiunea a intrat în Piaţa Regelui, marile 
coloane ionice ale Gării Centrale s-au arătat vederii noastre 
şi, apropiindu-ne de gară, mi-am simţit corpul fierbând de 
nelinişte şi teamă. Ştiam că foarte curând vom atinge 
apogeul acestei afaceri periculoase. 


Trenul Regal 


Nu am fost martor la evenimentele pe care le voi 
povesti în următorul capitol, ci am aflat detaliile mult mai 
târziu. Le prezint acum într-o manieră dramatizată pentru a 
menţine naraţiunea coerentă. 

În ciuda aparent uşoarei schimbări de locuri dintre 
Sherlock Holmes şi Rassendyll, în pădurea Zenda, Holmes 
ştia că, datorită luminii slabe din pădure şi dramatismului 
momentului, fusese uşor să fie acceptat, la început, ca fiind 
Rassendyll. Adevăratul test urma să vină mai târziu. 

Când grupul de călăreţi, conduşi de Rupert de Hentzau, 
au părăsit zona pădurii şi au început să meargă în galop 
strâns spre graniţă, de ei s-a apropiat o trupă de soldaţi ai 
Regelui. Un comandant, pe care Holmes îl zărise în 
domeniul Palatului cu o zi înainte, a venit în întâmpinarea 
lor. În acel moment, Holmes a simţit ţeava unui pistol 
înfiptă în spatele lui. 

— Joacă-ţi rolul, Rassendyll, altfel nu vei mai apuca să o 
vezi pe Flavia din nou. Amenințarea şoptită venea de la 
Salberg, care se apropiase în tăcere de el. 

— Din ordinul cui vă aflaţi aici, s-a adresat Comandantul 
lui Rupert, provocator. 

Holmes a lăsat gluga să-i alunece de pe uniformă şi şi-a 
înălţat capul: 


— Al meu, a spus el. 

Căpitanului i-a căzut falca. 

— Majestatea-voastră, nu ştiam... a bâiguit el, luat total 
prin surprindere. S-a recules repede şi şi-a salutat „Regele”. 

Holmes a zâmbit cu indulgență. 

— E-n regulă, comandante. Mă bucur să văd că eşti 
vigilent. S-a produs o mică schimbare în planurile mele. 

M-am decis să-l întâmpin pe Regele Boemiei la 
Steinbach şi nu la Strelsau şi contele Rupert a fost destul de 
amabil să mă însoţească. 

La menţionarea numelui lui Rupert, peste trăsăturile 
feţei comandantului a trecut o expresie de uimire, dar avea 
destulă experienţă să ştie să nu fiică nici un comentariu cu 
privire la această alianţă nepotrivită. 

— Ar fi poate bine să o însoțesc pe Majestatea-voastră 
până la graniţă, pentru că oamenii mei nu sunt pregătiţi 
pentru un vizitator oficial. 

Holmes a aruncat o privire spre Rupert care i-a făcut un 
semn. imperceptibil de aprobare. 

— Foarte bine, comandante, a răspuns Holmes. Contele 
va veni în urma dumitale. 

Soldatul a salutat şi, întorcându-şi calul, şi-a croit drum 
spre Clădirea din lemn a Vămii, lăsându-l pe căpitanul 
Salberg şi pe ceilalţi Albaştri, în spate. La clădire, 
comandantul a descălecat şi s-a îndreptat spre scări, ' 
înainte de a se adresa lui Holmes. 

— Fiţi bun şi aşteptaţi aici, Majestate, voi fiice eu cele 
necesare, a spus el, abia aşteptând aprobarea şi dispărând 
prin uşă înăuntru. 

Holmes şi contele Rupert au descălecat şi şi-au legat 
caii, în timp ce aşteptau. 

— Ţine minte,  englezule, a  murmurat Hentzau 
ameninţător, o singură mişcare greşită şi eşti un om mort 


— Nu va fi nici o mişcare greşită; m-am resemnat în faţa 
destinului, a răspuns Holmes moale, ferindu-se de privirile 
lui Rupert pentru a nu-i da posibilitatea să-i analizeze 
trăsăturile prea de aproape. 

Un zâmbet a traversat faţa lui Rupert. 

— Este foarte sensibil. Nu uita că, atunci când ne vom 
urca în tren, mă vei prezenta Regelui Wilhelm ca pe 
consilierul şi prietenul tău apropiat şi imediat vei sugera să- 
ţi rămân alături. 

— S-a înţeles, a răspuns scurt Holmes. 

Comandantul s-a întors şi i-a introdus în clădirea 

Vămii, unde şase soldaţi stăteau în poziţie de drepţi, în 
timp ce ei se plimbau prin faţa lor, înainte şi înapoi, pe 
peronul gării. Aici doi grăniceri aşterneau un covor roşu 
pentru vizitatorul regal. Grănicerul bătrân care-i controlase 
hârtiile lui Holmes cu o zi înainte, văzându-şi Regele, s-a 
apropiat de el ezitând. 

— Majestate, a spus el, înclinându-se adânc. Nu am fost 
informat că veţi fi aici. Aş fi organizat altfel primirea 
majestăţii voastre, dacă aş fi ştiut. 

— Nu vreau nici o ceremonie. Vor fi mai mult decât 
destule ceremonii, mai târziu, a răspuns curtenitor Holmes. 

— Cum doriţi, Sire. Faţa marcată de vârstă s-a 
schimonosit într-un zâmbet încurcat, mărind nervozitatea 
comportamentului bătrânului străjer. Mă bucur să constat 
că sunteţi bine, Majestate. Nu ne-am mai bucurat de 
prezenţa  Majestăţii-voastre prin aceste părţi de la 
vânătoarea regală de zimbri, din primăvara trecută. 

Holmes şi-a înclinat capul şi bătrânul grănicer a plecat 
să-şi vadă de treburile lui. Totuşi, înainte de a se retrage cu 
totul, s-a apropiat de comandant şi a închegat cu acesta o 
scurtă conversaţie. 

Ploaia uşoară se oprise şi, cum cerul se lumina, se 
vedeau pete mici de albastru făcându-şi apariţia printre 
nori. 


Holmes a văzut în depărtare o urmă pală de abur venind 
direct spre ei. După puţin timp, locomotiva a apărut în zare, 
declanşând o vie agitaţie pe peron. O gardă de onoare s-a 
aliniat de ambele laturi, încadrându-i pe Holmes şi pe 
Rupert, care stăteau acum pe covorul roşu, pregătiţi să-l 
întâmpine pe Regele boemian, la sosirea trenului. 

Locomotiva a tunat şi a şuierat, apropiindu-se. Când 
vălătucii de fum s-au risipit de pe peron, uşa vagonului 
regal s-a deschis. Pe ea şi-a făcut apariţia Wilhelm 
Gottsreich Sigismond von Ormstein, Regele Boemiei. 

Poate fi amintit că Sherlock Holmes îl întâlnise pe 
monarhul boemian cu câţiva ani mai înainte, când Regele 
solicitase serviciile detectivului pentru a recupera o 
fotografie compromiţătoare de la fosta lui iubită. Această 
doamnă, incomparabila lrene Adler, lăsase o impresie de 
neşters asupra lui Holmes; pentru el ea înseamnă pentru 
totdeauna femeia: evenimentele sunt povestite în cartea 
Scandal în Boemia. 

Holmes ştia perfect că se afla în marele pericol de a fi 
recunoscut de Regele Wilhelm. Totuşi, trecuseră vreo şapte 
ani de când cei doi se întâlniseră şi Regele îl izbise atunci 
pe Holmes prin atitudinea lui plină de aroganță, întâlnită 
adesea la unii oameni puternici, atitudine care îi împiedică 
să remarce vreo trăsătură particulară la alţi oameni, pe 
care ei îi privesc ca fiind de condiţie mai joasă, din punct de 
vedere social. 

Cei doi bărbaţi au înaintat unul spre celălalt ca să se 
salute. 

— Ce plăcere şi surpriză să te văd aici, Rudolf. Am auzit 
zvonuri că ai fi bolnav, dar iată-te aici, cu faţa proaspătă. 

— Este înţelept să nu ai niciodată încredere în zvonuri, 
mai ales despre un Rege. Ar trebui să ştii şi tu acest lucru, 
îmi aduc aminte de nişte zvonuri din trecut legate de tine şi 
de o anumită doamnă americană. 


Wilhelm a râs. 

— Adevărat, adevărat. Noi suntem ţinta perfectă a 
bârfelor. Dar, spune-mi, unde este frumoasa Flavia? 

— Ne aşteaptă în Strelsau. 

— Bine. Desigur, Rudolf, îţi dai seama că adevăratul 
scop al vizitei mele este să o văd pe ea. Insist să-mi acorde 
mie toate dansurile. 

Wilhelm a râs din tot sufletul din nou, scuturându-se cu 
amuzament. 

Holmes a zâmbit politicos. 

Regele Wilhelm a aruncat o privire curioasă spre Rupert. 

— Permite-mi să-ţi prezint un tânăr nobil. Contele 
Rupert de Hentzau, consilierul meu apropiat şi confident. 

Rupert a făcut un pas înainte şi s-a înclinat scurt. 

— Bună ziua, Conte.- 

— lnălţimea voastră, a răspuns Rupert, slugarnic. 

— Ei bine, domnilor, vă rog să urcați. Hai să servim ceva 
revigorant până ajungem în capitală. Cei trei bărbaţi s-au 
urcat în tren şi, trecând printre doi halebardieri boemieni, 
au intrat în cel mai luxos compartiment amenajat, cu pereţi 
de mahon, draperii de catifea şi covoare groase indiene. 
Aici, Holmes şi Rupert au fost prezentaţi lui Boris Glasanov, 
ministrul boemian de externe, un bărbat înalt, chel, 
îmbrăcat în redingotă. 

— Aşezaţi-vă, domnilor, şi relaxaţi-vă, a spus Regele 
Wilhelm cu veselie, aruncându-se într-un fotoliu primitor. 

A sunat dintr-un clopoțel şi instantaneu, a apărut un 
servitor care le-a servit băuturi dintr-un dulăpior aflat în 
compartiment. 

Rupert nu se dezlipea de Holmes, dând, în acelaşi timp, 
impresia că este atent şi extrem de serviabil cu el. 

Cu o smucitură bruscă şi un zăngănit puternic al 
legăturilor dintre vagoane, trenul Regal a plecat din gară. 


— Cât facem până la Strelsau? A întrebat Regele 
Wilhelm. 

— Cam o oră, a răspuns Rupert. 

— Ah, a strigat monarhul boemian, strălucind. Este timp 
pentru un tabinet. Ce spuneţi, domnilor? 

Era o întrebare retorică şi, în câteva minute, jocul a 
început pe masa specială pentru acest scop. 

Holmes era mulţumit de această întorsătură a lucrurilor, 
care împiedica orice discuţie serioasă despre treburi regale 
şi alte subiecte de care el nu avea ştiinţă. Şi-a dat seama 
că, atâta timp cât îl lăsa pe Regele Boemiei să câştige pe 
mâna lui, Regele era fericit şi îşi dorea să continue jocul 
până la destinaţie. 

După cam cincisprezece minute de joc, căpitanul gărzii 
boemiene a intrat în compartiment. Regele Wilhelm s-a 
uitat la el cu oarecare iritare. 

— Ce s-a întâmplat? 

— Majestate, comandantul forţelor ruritane aflat în tren 
cere o audienţă privată de urgenţă regelui Rudolf, a 
răspuns garda, înăbuşit. 

— La naiba, suntem în mijlocul unei runde. 

Holmes era uluit de această evoluţie a lucrurilor, dar 
părea destul de nonşalant. 

— Cu siguranţă, e o treabă care mai poate aştepta, a 
spus râzând indiferent. 

— Comandantul insistă că este urgent, sire, a venit 
replica. 

— Oh, bine, mă văd cu el. Te rog să mă scuzi un 
moment, Wilhelm. 

Holmes s-a ridicat să iasă din compartiment şi Rupert a 
făcut şi el la fel. 

— Oh, nu, tu rămâi, a spus Wilhelm brutal, dar încă bine 
dispus. Nu voi pierde un al doilea jucător. Te poţi descurca 
şi singur cu comandantul, sunt sigur de asta, Rudolf. 

Rupert a ezitat. Era într-o situaţie fără ieşire şi 1-a privit 
încruntat pe Holmes care a reuşit să nu-i dea nici o atenţie. 


— Du-te Rudolf, şi vino repede înapoi, a poruncit Regele 
Wilhelm, nerăbdător să continue jocul. 

Holmes a părăsit compartimentul şi l-a urmat pe ofiţerul 
boemian pe culoar până la cupeul următor. 

— Comandantul vă aşteaptă înăuntru, sire, lăsându-l pe 
Holmes, pentru a se întoarce la postul lui. 

Holmes a intrat în compartimentul indicat şi, de cum a 
făcut acest lucru, şi-a dat imediat seama că storurile erau 
trase în acelaşi timp în care uşa se trântea în urma lui, 
aruncându-l în întuneric total. S-a întors rapid să apuce 
clanţa, dar, înainte de a reuşi să facă acesta, cineva 1-a 
prins de la spate. Un braţ 1-a apucat de după gât şi a simţit 
lama ascuţită a unui cuţit, la beregată. 

— Gata, a venit o voce din întuneric, cine eşti? Nu eşti 

Regele Rudolf, asta este sigur. Vorbeşte că altfel te 
omor! 

Situaţia în care se afla acum Holmes, creată şi stăpânită 
ferm de un necunoscut, care-i ţinea o lamă ascuţită la 
câţiva centimetri de jugulară, a fost una care 1-a luat total 
pe nepregătite. Deşi indusese în planurile lui posibile 
situaţii neaşteptate, la aşa ceva nu se gândise. 

— Cine eşti? A repetat vocea pe care Holmes o 
recunoştea acum ca fiind a comandantului care-i escortase 
până la gară. 

— Te asigur că sunt un prieten al stăpânului tău, a spus 
detectivul, dându-şi seama că nu avea rost să afirme că 
atacatorul lui ar greşi şi că el ar fi cu adevărat Regele. 
Atacându-mă, pui monarhia Elfberg în mare pericol. 

— Dacă continui să tot spui prostii şi refuzi să spui 
adevărul, nu-mi mai pierd deloc timpul cu tine. Lama a 
atins carnea în zona gâtului. 


Detectivul şi-a dat seama că orice explicaţie ar da, nu-l 
va convinge pe ofiţerul loial regelui că spune adevărul. 
Singurul mijloc prin care putea ieşi din situaţia jenantă era 
forţa, nicidecum raţiunea. Ochii se mai obişnuiseră de-acum 
cu întunericul. Pe lângă obloane se strecurau raze subţiri de 
lumină în interiorul cupeului şi aceasta i-a permis să-şi dea 
oarecum seama de geografia acestuia. Dacă la prima 
vedere părea să fie întuneric de smoală, acum putea 
desluşi silueta şi poziţia adversarului. 

— Găseşti documentele mele în buzunarul tunicii, a spus 
Holmes, în disperare de cauză. Vei avea dovada identităţii 
mele şi a misiunii mele. 

A fost un moment de tăcere şi apoi strânsoarea 
comandantului s-a slăbit uşor, în timp ce el se ocupa cu 
scoaterea documentelor din tunica lui Holmes. 
Comandantul O ţinea totuşi încă destul de strâns, dar, 
uşoara relaxare şi faptul că acesta şi-a întors momentan 
atenţia de la cuţit, i-au oferit lui Holmes oportunitatea de 
care avea nevoie. 

Am povestit în destule rânduri despre iuţeala şi 
agilitatea prietenului meu în luptele neînarmate. Studiase 
Baritsu, o formă japoneză a luptei de autoapărare. Folosind 
aceste tehnici rafinate, a inspirat adânc, răsucindu-se pe 
călcâie şi, ghemuindu-se în acelaşi timp la pământ, a putut 
să-l arunce pe Comandant peste umăr şi acesta a aterizat 
pe spate, cu picioarele crăcănate. Holmes a sărit repede şi 
a tras unul dintre obloane. 

Comandantul era pe punctul să se ridice pe picioare 
când piciorul lui Holmes a străbătut ca o coasă aerul, izbind 
mâna în care acesta ţinea cuțitul. Cuţitul i-a sărit din mâna 
comandantului şi Holmes l-a prins pe acesta de 
încheietură. Comandantul, uluit de viteza cu care Holmes 
devenise stăpân pe situaţie, a fost şi mai surprins să-şi 
vadă atacatorul întinzându-i mâna pentru a-l ajuta să se 
ridice în picioare. 


— Admit că nu sunt Regele, i-a spus Holmes 
comandantului şoptind grăbit, dar îl personific din porunca 
regală. Monarhia este ameninţată de contele Rupert de 
Hentzau. Este esenţial să joc acest rol pentru a dejuca 
acest complot şi a asigura viitorul dinastiei Elfberg. 

Uluirea şi nesiguranța umbreau faţa comandantului. 
Holmes a continuat. 

— Nu-ţi pot răspunde la nici una din întrebările care, 
evident îţi trec prin minte, în acest moment. Îţi pot numai 
cere să ai încredere în mine. Dacă ţi-aş fi fost duşman, te-aş 
fi putut ucide uşor fără să mă mai ocup să-ţi dau aceste 
explicaţii. 

Comandantul a recunoscut că aşa era. 

— Dar ce-i cu contele Rupert? 

— Nu ştie cine sunt şi nu trebuie să afle. 

Holmes a vorbit aşa de convingător încât comandantul a 
părut că în sfârşit acceptă această poveste. 

— Foarte bine. Nu voi spune nimic. 

— Nu vei regreta, 1-a asigura Holmes. Totuşi, înainte să 
mă întorc în compartimentul regal, spune-mi cum ţi-ai dat 
seama că nu sunt Regele Rudolf. 

— Prietenia pe care o manifestaţi pentru Rupert, la 
început, m-a pus în gardă. Am petrecut ceva timp cu regele 
în primăvara acestui an la o vânătoare de zimbri şi a fost 
oarecum prietenos cu mine şi mi-a mărturisit frica şi ura lui 
Hentzau. Ceea ce mi-a spus atunci nu se potrivea cu 
tratarea contelui ca prieten apropiat. 

— De asemenea, când te-am întâlnit în Pădurea Zenda, 
nu ai dat nici un semn că m-ai recunoaşte. Te-ai purtat de 
parcă nu ne întâlnisem niciodată până atunci. Grănicerul 
bătrân de la Vamă a avut aceeaşi impresie. Am fost sigur 
că este un impostor. 

Holmes a zâmbit. Era mulţumit că cel puţin nu fusese 
descoperit din cauza deghizării. 


— O întâmplare la care nu mă aşteptam. Totuşi, trebuie 
să îţi adresez un compliment pentru strădanie şi loialitate 
comandante. Voi avea grijă, când această afacere se va fi 
încheiat, ca Regele să afle despre acţiunile tale. 

— Nu este nevoie. Nu vreau beneficii. Siguranţa Regelui 
va fi o recompensă suficientă. 

Holmes a dat din cap aprobator. 

— Şi pentru a atinge acest ţel, acum trebuie să mă 
întorc in compartimentul Regelui Wilhelm şi să mă comport 
ca şi cum nimic nu s-a întâmplat, iar, tu trebuie să faci la 
feL 

— Cum doriţi. 

— Voi spune că ai vrut să mă vezi pentru a-mi confirma 
măsurile de securitate luate pentru călătoria Regelui 
Wilhelm de la gară la Palat. 

Comandantul a deschis uşa pentru ca Holmes să iasă. 

— Noroc, i-a urat el. 

Câteva minute mai târziu, Sherlock Holmes intra în 
compartimentul regal. Monarhul Boemiei a părut destul de 
irascibil când el şi-a reluat locul, la masa de joc. 

— Mă bucur că te-ai întors, Rudolf. Poate că acum 
norocul nu se va schimba. Pentru moment contele Rupert 
pare că are cele mai bune cărţi. 


Recepţia 


Stomacul mă durea de nervi, în timp ce aşteptam 
sosirea Trenului Regal. Doar cu preţul unor eforturi mari 
reuşeam să-mi păstrez o aparenţă liniştită. 

Regina Flavia şi Rassendyll stăteau pe covorul roşul care 
fusese întins până la marginea peronului, multumind 
mulţimii care încă ovaţiona la intrarea în gară dincolo de 
barierele puse de garda Regelui. Tarlenheim şi cu mine 
eram poziţionaţi la câţiva metri în spatele cuplului regal, 
neliniştiţi şi în alertă. Din motive de securitate, nu mai era 
nici o altă persoană pe peron. 

In sfârşit, am auzit şuierul trenului şi apoi monstrul care 
scotea aburi a intrat în gară. Învăluit în nori de aburi a 
încetinit până ce s-a oprit, în mod miraculos, cu 
compartimentul regal chiar în dreptul covorului roşu. Când 
aburii s-au risipit, Tarlenheim şi cu mine am schimbat priviri 
scurte, pline de subiînţelesuri. Cuvintele erau inutile pentru 
că fiecare ştiam ce gândeşte celălalt. 

După cum se hotărâse, Regina şi Rassendyll s-au retras 
uşor la sosirea trenului, Flavia chiar cu câţiva paşi în 
spatele lui Rassendyll. După câteva momente de aşteptare, 
uşa de la compartimentul regal s-a deschis şi Regele 
Boemiei şi-a făcut apariţia. Mulțimea ovaţiona şi făcea cu 
mâna în timp ce el a păşit pe covorul roşul. A zâmbit la 
auzul acestui zgomotos de cald bun venit, dar zâmbetul i-a 
dispărut brusc fiind înlocuit de o expresie de neîncredere şi 
uimire. 

Il văzuse pe Rassendyll. 


În timp ce se uita, rămas fără cuvinte, Sherlock Holmes 
şi-a făcut apariţia din tren, înaintând pe peron până la 
câţiva metri de Rassendyll. Mulțimea a reacţionat din plin 
cu strigăte de scepticism. Era o scenă de neuitat. Sherlock 
Holmes şi Rudolf Rassendyll faţă în faţă, fiind pentru toţi, cu 
excepţia unui ochi expert, imagini identice ale monarhului 
ruritan. Dacă nu aş fi cunoscut deja identitatea reală a 
fiecăruia dintre cei doi bărbaţi, mi-ar fi fost imposibil să 
spun care este regele. 

Pentru un lung moment, a părut că timpul s-a oprit pe 
loc. Spectatorii, după exprimarea la început a nelămuririi şi 
mirării, stăteau prostiţi în timp ce creierele lor încercau să 
găsească o explicaţie raţională pentru acest tablou 
suprarealist 

Chiar şi Tarlenheim şi cu mine, care aşteptasem această 
confruntare a celor doi Rudolf, eram temporar captivaţi şi 
uluiţi de această scenă. Apariţia lui Rupert de Hentzau în 
uşa trenului m-a lăsat fără cuvinte şi a acţionat ca un semn 
pentru mine. M-am strecurat pe lângă Regina Flavia înspre 
Holmes şi Rassendyll. Făcând aceasta, am putut vedea 
după expresia de pe faţa lui Rupert că şi el era şocat şi 
confuz, cum erau toţi privitorii. 

Apropiindu-mă de Holmes, mi-am ridicat braţul arătând 
acuzator înspre acesta: 

— Omul acesta este un impostor, un trădător, am strigat 
eu. Holmes s-a retras în faţa acuzaţiei, căutând cu 
disperare o posibilitate de evadare, dar eu am fost mai 
rapid decât el şi am pus mâna pe el, înainte să poată fugi. A 
urmat o scurtă luptă în timpul căruia am văzut o sclipire de 
amuzament în ochii prietenului meu. Apoi, cu o plecăciune 
impetuoasă a dat cu pălăria de pământ şi şi-a scos peruca. 
Mulțimea a strigat, nevenindu-i să creadă, dar nimeni nu 
era încă capabil să facă vreo mişcare. Acum, aproape 
amuzându-mă de rolul meu în această dramă, l-am împins 
pe Holmes înspre peretele vagonului 


şi mi-am întors atenţia spre Rupert de Hentzau. Încă o 
dată, braţul meu s-a ridicat arătându-l pe Rupert acum. 

— Omul acesta este complicele trădător! Am urlat eu 
din răsputeri. 

Acest strigăt a dezlănţuit glasurile. Mulțimea a urlat cu 
furie şi a început să se împingă, în încercarea de a trece de 
bariere. Gărzile, la fel de puse în încurcătură de întorsătura 
evenimentelor, au rămas cu toate acestea pe poziţii cum 
primiseră ordin şi au reuşit să ţină piept mulţimii. 

Regele Wilhelm, ca un om beat, s-a îndreptat cu paşi 
şovăitori înspre Regina Flavia, ieşind de pe scena acţiunii, în 
timp ce eu îmi scoteam pistolul din toc. Fără ezitare, am 
tras înspre Sherlock Holmes. A fost un pocnet puternic care 
a avut ecou de tunet între coloanele gării. O pată de 
culoare roşu aprins a apărut pe tunica lui Holmes, în dreptul 
pieptului; s-a clătinat pe picioare şi apoi a căzut cu faţa la 
pământ pe peron. 

Hentzau a sărit scoţându-şi sabia şi a fandat spre mine. 
Eu m-am dat înapoi din faţa lamei strălucitoare şi, înainte 
ca el să poată ataca din nou, Rassendyll a fost lângă mine 
să pareze lovitura. 

— Acum, Hentzau, noi doi avem o mică afacere 
neîncheiată, a spus el, cu oarecare satisfacţie, înaintând 
spre duşmanul lui. 

Cum contele s-a întors cu faţa spre Rassendyll, ochii lui 
au fulgerat sălbatic şi am realizat că abia atunci şi-a dat pe 
de-a-ntregul seama cine era adversarul lui. 

A rânjit cu furie şi a atacat cu sabia. Rassendyll a parat 
cu stăpânire de sine şi Hentzau s-a dat înapoi un pas, 
înainte de a se arunca din nou spre el. De această dată, a 
schimbat poziţia şi a atins faţa trădătorului cu floreta, 
despicându-i obrazul după care a sărit în lateral, pentru a 
evita replica loviturii. 


O linie subţire roşie a apărut pe obrazul stâng al tui 
Rupert care, ştergându-şi obrazul cu dosul palmei şi văzând 
că s-a pătat de sânge, s-a înfuriat şi mai mult. 

Spada lui a atacat cu sălbăticie, dar Rassendyll a parat 
cu abilitate fiecare lovitură care putea fi mortală. Deşi 
mulţimea a devenit tăcută încă o dată, cu gura căscată la 
această confruntare, era evident pentru mine că sprijinul ei 
mergea spre Rassendyll — sau spre Regele Rudolf, cum 
credeau. Aceasta era exact cum plănuise Holmes. Acum 
înţelegeam de ce el considerase necesar ca „Regele” să fie 
persoana care să-l provoace direct pe contele Rupert, 
arătându-şi forţa şi puterea de monarh capabil. Trebuie să 
fie victoria numai şi numai a lui, eliminând astfel toate 
atentatele la autoritatea lui. 

Rassendyll îl forţa treptat pe Hentzau să se dea înapoi 
spre tren şi, apoi, când părea gata să-l ţintuiască acolo, 
piciorul lui s-a prins de marginea covorului roşu şi s-a 
poticnit, permițându-i lui Rupert să se tragă într-o parte. 
Englezul s-a echilibrat repede şi 1-a urmat. Hentzau a 
apucat uşa vagonului şi a deschis-o brusc în faţa 
adversarului lui, care a fost luat prin surprindere de acest 
gest disperat A făcut o mişcare laterală bruscă pentru a 
evita să fie lovit de uşa care s-a trântit cu putere de 
peretele vagonului. Deşi nu 1-a izbit pe Rassendyll, i-a lovit 
floreta şi i-a smuls-o din mână. Aceasta a căzut pe peron şi 
a alunecat sub şine. 

Rassendyll s-a aplecat şi a încercat să apuce sabia, dar 
era prea târziu. Inima mi-a sărit în gât când l-am văzut pe 
Rupert sărind să-l atace pe bărbatul neînarmat Simţind 
pericolul, Rassendyll a sărit într-o parte, dar nu destul de 
repede. Sabia lui Rupert i-a atins braţul şi a lunecat prin 
tunică până la came. Felul în care a izbucnit sângele a 
arătat că era vorba de o rană adâncă. 

Tarlenheim a alergat şi i-a aruncat propria lui sabie lui 
Rassendyll. 


— Majestate, terminaţi trădătorul cu sabia mea, a 
strigat el, spre încântarea mulţimii. 

Rassendyll a apucat arma şi a parat rapid, prinzându-l 
pe încrezătorul Rupert fără gardă şi 1-a înţepat în umăr. 
Rupert a scos un strigăt de durere şi s-a dat rapid înapoi. 
Lucrurile au luat o altă întorsătură şi acum el era în faţa 
înfrângerii. S-a uitat în jur căutând o cale de scăpare, dar 
fiecare capăt al peronului era baricadat şi controlat de 
gărzi. Atunci, brusc, s-a întors spre Rassendyll cu acel 
obişnuit rânjet rece pe buze. 

— Bine, Majestate, va trebui să ţin cont de o veche 
zicală englezească, a strigat ironic. Este una pe care sunt 
sigur că o ştiţi. „Cel ce luptă şi dă bir cu fugiţii, va avea 
ocazia să mai lupte şi altă dată”. 

Cu aceasta, s-a întors pe călcâie, a sprintat scurt pe 
peron, a deschis uşa unui vagon şi a dispărut în tren. 
Rassendyll a alergat după el, dar, când a ajuns la uşa 
vagonului, Rupert a apărut dintr-o dată în uşă, cu faţa 
ciudat de albă şi cu privirea fixă. S-a clătinat căzând pe 
scări, în braţele lui Rassendyll. Pe spatele tunicii se vedea o 
pată întunecată. 

Câteva secunde mai târziu, în uşa vagonului a apărut 
comandantul. În mână avea sabia a cărei lamă era roşie de 
sângele trădătorului. 


Explicaţiile 


Evenimentele din acea zi, din Gara Centrală din 
Strelsau, sunt întipărite pe veci în memoria mea. In 
momentele de reverie le găsesc umplându-mi mintea, 
nepoftite, vii, aproape teatrale, ca şi cum aş fi martorul unui 
fel de pantomimă de coşmar în care sunt folosite săbii şi 
curge sânge adevărat Dacă ar fi fost pantomimă, prietenul 
meu, Domnul Sherlock Holmes, nu numai că a regizat toată 
producţia, dar a avut şi un rol principal în dramă, inclusiv să 
joace scena unei morţi. Decesul lui convingător a fost exact 
cum plănuise el. Când am tras în el cu revolverul, cu 
gloanţe oarbe, Holmes a dus mâna la piept, spărgând o 
fiolă cu vopsea roşie ascunsă în cutele tunicii lui albe. 
Sângerând datorită „rănii fatale” el căzuse pe platformă, cu 
un strigăt strangulat; a fost o performanţă demnă de Sir 
Henry Irving. În sfârşit, cadavrul lui a fost dus la Palat unde 
a făcut o mişcare remarcabilă: a înviat. 

Intre timp, după confuzia şi vâlva făcute de moartea lui 
Rupert de Hentzau, vizita de stat a continuat, mai mult sau 
mai puţin conform planului. Inainte de a părăsi gara, am 
avut grijă de rana lui Rassendyll, bandajând-o. Deşi tăietura 
era adâncă, lama nu tăiase vreo arteră şi nu făcuse vreun 
rău serios. 

Vestea trădării lui Rupert şi rolul de viteaz jucat de 
Rudolf în anihilarea lui s-a răspândit rapid în oraş, adunând 
şi mai mulţi oameni să salute Trăsura Regală în timp ce se 
întorcea la Palat cu „Regele” şi Regina şi vizitatorul lor regal 
zdruncinat destul de serios. 

În acelaşi timp în care evenimentele dramatice se 
derulau în Strelsau, oamenii Regelui urmând ordinele lui 
Tarlenheim, 


făcuseră raiduri în diferite locaţii ale Albaştrilor, inclusiv 
în Castelul Zenda şi în garnizoana principală din Berenstein. 
La căderea nopţii, Albaştri care scăpaseră şi nu fuseseră fie 
ucişi, fie trimişi la închisoare, s-au răspândit prin ţară. 
Organizaţia a fost distrusă în mod efectiv. 

Seara a avut loc un banchet în onoarea Regelui Wilhelm, 
la Palat. Ar fi corect să spun că veselia crescândă şi 
frumuseţea ocaziei avea mai mult de-a face cu triumful lui 
Rudolf şi moartea trădătorului, decât cu prezenţa Regelui 
Boemiei. 

Când festivitățile s-au terminat, Regina Flavia, 
Rassendyll şi Tarlenheim au făcut o vizită în camerele 
noastre, ale lui Holmes şi ale mele, unde noi ne pregăteam 
de plecare. Toţi ne-am exprimat sentimentele calde. 

Flavia a luat mâna prietenului meu în mâinile ei: 

— Nu pot găsi destule cuvinte ca să-ţi mulţumesc, 
domnule Sherlock Holmes. Ai alungat, în mod miraculos, 
toţi norii negri care acopereau regatul nostru. 

S-a înclinat spre el şi 1-a sărutat pe obraz. Rar l-am 
văzut pe prietenul meu aşa de încurcat şi de fără cuvinte ca 
în acel moment. Ca să-l salveze din starea în care se afla, 
graţioasa Lady s-a întors spre mine: 

— Şi dumneavoastră, doctore Watson, meritaţi de 
asemenea mulţumirile noastre. 

Mi-a oferit mâna, pc care am luat-o şi-am sărutat-o. 

— A fost o plăcere, doamnă, am spus. 

Holmes s-a întors spre Rudolf Rassendyll. 

— Care este destinul tău de acum încolo? 1-a întrebat 
el. 

— Destinul meu era stabilit dinainte, aşa aed. Soarta m- 
a făcut să joc rolul regelui Ruritaniei acum trei ani şi, s-ar 
părea că nu am altă alegere de făcut decât să-mi asum 
rolul acesta. 

— Peste o oră ne căsătorim, a intervenit Flavia, liniştită. 
Credinciosul meu Fritz va fi martorul nostru, dar am 
considera o onoare dacă aţi participa amândoi la 
ceremonie. 


— Cu cea mai mare plăcere, a răspuns prietenul meu. 
Şi-a pus mâna pe umărul lui Rassendyll şi a continuat: 
colonelul Sapt a spus că eşti făcut să fii Rege. Nu sunt 
cuprins de gânduri religioase, dar se pare că te-ai născut 
pentru a conduce această ţară. Ştiu că o vei guverna bine şi 
vei aduce stabilitate monarhiei. 

— Mă voi strădui. 

— Asta poate face oricare dintre noi, nu, Watson? 

Am zâmbit unul spre altul. 

În acea noapte, mai târziu, într-o mică capelă a Sf. 
Stanislav, din Palat, Arhiepiscopul de Strelsau oficia 
ceremonia privată de căsătorie a Reginei Flavia de 
Ruritania cu Rudolf Rassendyll. Holmes, Tarlenheim şi cu 
mine eram singurii participanţi. 

În lumina slabă a lumânărilor, acest bărbat şi această 
femeie pe care soarta îi pusese împreună la bine şi la rău, 
îşi pecetluiau unirea pentru vecie prin schimbarea inelelor. 

În sfârşit, Ruritania îşi găsise adevăratul Rege. După 
ceremonie, Tarlenheim a deschis şampanie şi a toastat 
pentru fericitul cuplu. Apoi, la un semn al Regelui Rudolf, a 
adus o cutie învelită în catifea. Din ea, Regele a scos două 
lănţişoare de aur de care erau atârnate două medalioane, 
în formă de stea cu patru colţuri cu câte un diamant alb în 
centru. 

— Prima mea acţiune ca Rege al Ruritaniei, a spus 
Rudolf, vreau să vă ofer amândurora cea mai mare 
decorație a ţării mele, Steaua Ruritaniei. Soţia mea şi eu şi 
regatul meu vă sunt datori pentru totdeauna. 

Ne-a trecut fiecăruia lănţişoarele peste cap, sărutându- 
ne pe amândoi obrajii, după moda continentală. A fost un 
moment  emoţionant şi amândoi ne-am exprimat 
gratitudinea cu cuvinte greu de găsit din cauza emoţiei. 

Dimineața, după ce ne-am luat la revedere, ne-am urcat 
din nou în tren, de această dată în direcția Anglia. 

— Ei bine, a spus Holmes, relaxat şi pufăind liniştit din 
pipă, aşezat confortabil în vagonul nostru, atâta timp cât va 
dura dinastia Elfberg, aventura noastră nu-i va putea 
încânta pe cititorii noştri. 

— Sigur că nu, am spus, deşi eu o voi scrie pentru mine 
personal. De aceea, ţi-aş fi recunoscător dacă mi-ai lămuri 
câteva detalii. 

Holmes a râs. 

— Bunul meu Watson. Indiferent prin ce întâmplări 
trecem, natura ta ordonată îşi spune cuvântul. Hai, 
întreabă! 

— Pentru început, este ceva ce mă uluieşte de câteva 
zile. Când am fost drogaţi, în casa Ambasadorului britanic, 
chiar înainte de a-ţi pierde cunoştinţa, ai făcut o referire la 
nişte „cizme noi -. 

— Într-adevăr. Dacă-ţi aminteşti, Watson, a fost ceva 
care m-a neliniştit în povestea lui Sir Roger. Nu-mi puteam 
da seama exact ce anume şi, când am realizat, era prea 
târziu: băusem băutura cu droguri în ea. Ne spusese că, 
după ce primise telegrama lui Mycroft privind sosirea 
noastră, se dusese la gară ca să ne aştepte şi, totuşi, în 
timp ce ne spunea aceasta, avea în picioare încălțări noi 
strălucitoare, fără un fir de praf sau vreun semn de purtat. 
Evident, nu ieşise din casă în dimineaţa aceea, deci mintea. 
Eu am ajuns prea târziu la această concluzie. 

— Dacă tu ai gândit încet, eu am gândit şi mai încet. 

— Da, dar, ca să fim cinstiţi, tu ai avut întotdeauna 
dificultăţi în a interpreta ceea ce vezi. Eu trăiesc din asta. 

Ştiam că protestele erau inutile, aşa că am trecut la 
punctul următor. 


— Ştiai că vei face pe regele încă înainte de a ajunge în 
Ruritania? 

— Înainte de a părăsi Baker Street! M-am gândit că dacă 
cineva a mai făcut pe regele, putea să o fee eu de data 
aceasta. Se părea că Rupert era oricând în stare să îl 
amenințe pe Rassendyll cu substituirea, indiferent de 
evoluţia intrigilor sale. Singurul mod de a te descurca în 
această situaţie era să iei taurul de coarne. Ca să fac 
aceasta, trebuia să creez un al treilea Rudolf al V-lea. De 
aceea nu am putut renunţa la sacul meu de voiaj, el 
conţinea fardurile esenţiale pentru planul meu. 

— Adevărat, Holmes, asta este uluitor — să fi pus totul 
la cale, înainte de plecarea de la Londra. 

— Nu-ţi iese nimic dacă te apuci de treabă fără a face 
planuri pentru neprevăzut. Totuşi, aş greşi dacă te-aş lăsa 
să crezi că am pregătit toate detaliile dinainte. Am 
presupus, natural, că-l voi întâlni pe Regele Rudolf personal 
şi prin urmare să-mi bazez deghizarea pe observaţia 
personală. Moartea lui neaşteptată a creat probleme 
neprevăzute. Totuşi, totul a decurs bine, nu, Watson? 

— Acum că Rassendyll este Rege, ce intenţionezi să-i 
spui Lordului Burlesdon despre fratele lui? 

— Am o scrisoare pentru el de la Rassendyll, a răspuns 
Holmes, bătându-şi buzunarul de la piept Ea confirmă că el 
este bine şi fericit, dar, din motive care nu pot fi divulgate, 
nu poate reveni în Anglia, niciodată. Deşi, într-un fel, 
mesajul este trist, el trebuie să-l convingă pe Lord 
Burlesdon că fratele lui este în afară de orice pericol şi 
mulţumit cu ce are. Mai ai alte întrebări să-mi pui înainte de 
a trage un pui de somn? 

— Trebuie să mărturisesc, am spus, trecând la alt punct 
cu care nu eram mulţumit, că am considerat deducţiile care 
te-au dus la concluzia că Rassendyll este prizonier la 
cabana de pescuit mai puţin decât convingătoare. 


— Adevărat? a făcut Holmes, cu surpriză ironică 
reţinându-şi un zâmbet, înainte de a izbucni în râs. Aruncat 
în aer de propria mea petardă, a spus el cu tristeţe. Trebuie 
să admit, Watson, că deducţiile mele au fost, cumva, 
nefondate şi, în cea mai mare parte, au fost nişte găselniţe 
inteligente. 

Am făcut ochii mari de mirare. 

— Da, da, ştiu că nu merg pe ghicitelea, dar, de această 
dată am făcut-o. Acum, ţine-ţi gura, dragul meu Watson, 
pentru că vreau să aţipesc. 

Explicaţiile lui Holmes m-au lăsat fără cuvinte. Era 
pentru prima dată în lunga noastră asociere când admitea 
că a mers pe ghicite; şi, totuşi, o nimerise. Aceasta m-a 
făcut să cred că 

Sherlock Holmes transformase şi ghicitul într-o operă de 
artă. 

După treizeci şi şase de ore, doi călători obosiţi coborau 
dintr-o trăsură, pe Baker Street. Era plăcut să fii din nou 
acasă. 

Noaptea târziu, stând lângă foc şi sorbind o ultimă 
ceaşcă de ceai înainte de culcare, am început să discutăm, 
inevitabil, despre afacerea Hentzau. 

— Situaţia pe care am lăsat-o în urmă nu este deloc o 
situaţie ideală — dinastia Elfberg continuă prin intervenţia 
unui înlocuitor de Rege, dar alternativa era, cu siguranţă, 
una pe care nu o puteam admite. Mai mult decât atât, la 
urma urmelor Rassendyll este şi el un Elfberg, a remarcat 
Holmes. 

— lubire, loialitate şi inteligenţă, sunt toate calităţi pe 
care le are Rassendyll şi care corectează cu uşurinţă orice 
deficiență de descendență, am spus eu. 


— Watson, ai rămas un romantic în inima ta. Holmes a 
zâmbit şi a privit în flăcări. Cu toate acestea, în acest caz, 
prietene, cred că poţi avea dreptate. 


